Rastinon in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Rastinon ar byavahar, ppali, parshwakriya, upkaar, kriya-pratikriya aaru satarkatabani\nRastinon की जानकारी\nRastinon ৰ লাভ আৰু ব্যৱহাৰসমূহ- Rastinon Benefits & Uses in Assamese- Rastinon ar laabh aaru byavaharsamuh\nRastinon ৰ পালি আৰু সেয়া কেনেদৰে ল'ব- Rastinon Dosage & How to Take in Assamese - Rastinon ar paali aaru xeya kenedore lobo\nRastinon ৰ পাৰ্শ্চক্ৰিয়াসমূহ- Rastinon Side Effects in Assamese- Rastinon ar parshwakriyasamuh\nRastinon সংক্ৰান্ত সতৰ্কতাবাণীসমূহ- Rastinon Related Warnings in Assamese- Rastinon xonkranta xatarkatabanisamuh\nঅইন দৰৱৰ সৈতে Rastinonৰ গুৰুতৰ ক্ৰিয়া-প্ৰতিক্ৰিয়া- Severe Interaction of Rastinon with Other Drugs in Assamese- Oinor xoite Rastinon ar gurutor kriya-pratikriya\nRastinon মতভেদসমূহ- Rastinon Contraindications in Assamese- Rastinon nishedhsamuh\nRastinon ৰ বিষয়ে সততে সোধা প্ৰশ্নসমূহ- Frequently asked Questions about Rastinon in Assamese- Rastinon ar bikhoye satate xodha prashnasamuh\nখাদ্য আৰু মদৰ সৈতে Rastinon ক্ৰিয়া-প্ৰতিক্ৰিয়া- Rastinon Interactions with Food and Alcohol in Assamese- khadya aaru modor xoite Rastinon kriya-pratikriya\nRastinon ৰ লাভ আৰু ব্যৱহাৰসমূহ - Rastinon Benefits & Uses in Assamese - Rastinon ar laabh aaru byavaharsamuh\nRastinon তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nRastinon ৰ পালি আৰু সেয়া কেনেদৰে ল'ব - Rastinon Dosage & How to Take in Assamese - Rastinon ar paali aaru xeya kenedore lobo\nRastinon-ৰ উপাদানসমূহ - Rastinon Active Ingredients in Assamese - Rastinon-ar upadaansamuh\nRastinon ৰ পাৰ্শ্চক্ৰিয়াসমূহ - Rastinon Side Effects in Assamese - Rastinon ar parshwakriyasamuh\nগৱেষণাৰ ভিত্তিত, Rastinon ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nएनीमिया अनजान (और पढ़ें - एनीमिया के घरेलू उपाय)\nRastinon সংক্ৰান্ত সতৰ্কতাবাণীসমূহ - Rastinon Related Warnings in Assamese - Rastinon xonkranta xatarkatabanisamuh\nRastinon-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nRastinon গ্ৰহণ কৰাৰ পিছত গৰ্ভৱতী মহিলাই বহুতো অসুবিধাৰ সমুখীন হৈছে। গতিকে চিকিতসকৰ পৰামৰ্শ অবিহনে কোনোপধ্যেই গ্ৰহণ নকৰিব।\nRastinon-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Rastinon ৰ পাৰ্শ্ব-প্ৰতিক্ৰিয়াৰ কোনো উপলব্ধ গৱেষনা নাই।গতিকে কি প্ৰভাৱ পেলাব সেয়া জনা নাযায়।\nবৃক্কত Rastinon কি প্ৰভাৱ দেখা গৈছে?\nবৃক্ক ৰ বাবে Rastinon কেতিয়াবাহে ক্ষতিকাৰক।\nযকৃতত Rastinon কি প্ৰভাৱ দেখা গৈছে?\nRastinon গ্ৰহণ কৰাৰ পিছত আপোনাৰ কলিজা ত পাৰ্শ্ব-প্ৰতিক্ৰিয়া অনুভৱ কৰিব পাৰে। যদি এয়া হয় তেন্তে ইয়াৰ ব্যৱহাৰ বন্ধ কৰিব। আপোনাৰ চিকিতসকৰ পৰামৰ্শ লওক আৰু তেখেতে কোৱা অনুসৰি কৰক।\nহৃদযন্ত্ৰৰ ক্ষেত্ৰত Rastinon ৰ কি প্ৰভাৱ দেখা গৈছে?\nRastinonৰ হৃদয় ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nঅইন দৰৱৰ সৈতে Rastinonৰ গুৰুতৰ ক্ৰিয়া-প্ৰতিক্ৰিয়া - Severe Interaction of Rastinon with Other Drugs in Assamese - Oinor xoite Rastinon ar gurutor kriya-pratikriya\nRastinon তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nRastinon মতভেদসমূহ - Rastinon Contraindications in Assamese - Rastinon nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Rastinon লোৱা অনুচিত যাতে -\nRastinon ৰ বিষয়ে সততে সোধা প্ৰশ্নসমূহ - Frequently asked Questions about Rastinon in Assamese - Rastinon ar bikhoye satate xodha prashnasamuh\nএই Rastinon-এ অভ্য়াস বা নিচাৰ সৃষ্টি কৰে নেকি?\nনহয়, আপনি Rastinonৰ প্ৰতি আসক্ত নহয়।\nহয়, আপুনি Rastinon লোৱাৰ পিছত বাহন অথবা গধুৰ মেচিন অপাৰেট কৰিব পাৰে যিহেতু ই কোনোধৰণৰ তন্দ্ৰাভাৱৰ সৃষ্টি নকৰে।\nহয়, কিন্তু Rastinon লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nRastinon য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Rastinon ক্ৰিয়া-প্ৰতিক্ৰিয়া - Rastinon Interactions with Food and Alcohol in Assamese - khadya aaru modor xoite Rastinon kriya-pratikriya\nখাদ্য আৰু Rastinonৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Rastinon আৰু খাদ্য একেলগে লোৱাটোৰ পিছৰ পৰ্যায়ৰ বিষয়ে একো ক'ব পৰা নাযায়।\nমদ আৰু Rastinonৰ মাজৰ প্ৰতিক্ৰিয়া\nRastinon লোৱাৰ সময়ত মদ্যপানৰ পাৰ্শ্চক্ৰিয়াই দেখা দিব পৰাৰ সম্ভাৱনা কম। আপুনি যদি কোনো বিৰূপ প্ৰতিক্ৰিয়া দেখা পায়, আনুগ্ৰহ কৰি যথাসম্ভৱ সোনকালে চিকিত্সা পৰামৰ্শ লওক।\nRastinon ৰ অনুকল্প - Substitutes for Rastinon in Assamese\nRastinon ৰ মূল্য আৰু পেকৰ চাইজ - Rastinon Price and Pack Size in Assamese - Rastinon ar mulya aaru pakor size\nআপুনি বা আপোনাৰ পৰিয়ালৰ কোনোবাই Rastinon লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Rastinon ব্যৱহাৰ কৰিছিল নেকি?\nআপুনি কিমান পৰিমাণে Rastinon সেৱন কৰিছিল?\nআপুনি Rastinon ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Rastinon সেৱন কৰে?


টেনিছৰ পৰা অৱসৰ ল’ব ছানিয়া মিৰ্জাই! - Dainandin Barta- দৈনন্দিন বাৰ্তা\nBy দৈনন্দিন বাৰ্তা\t Last updated Jan 22, 2022\nভাৰতৰ তাৰকা মহিলা টেনিছ খেলুৱৈ ছানিয়া মিৰ্জাই অৱসৰ ঘোষণা কৰে। ২০২২ বৰ্ষৰ অন্তত সকলো ধৰণৰ টেনিছ খেলৰ পৰা অৱসৰ গ্ৰহণৰ কথা ঘোষণা কৰে তাৰকা টেনিছ খেলুৱৈগৰাকীয়ে। ৩৫ বছৰীয়া ছানিয়া মিৰ্জাই তেওঁৰ দ্বৈত সংগী নাদিয়া কিচেনোকৰ সৈতে অষ্ট্ৰেলিয়ান অপেন ২০২২ ৰ পৰা বাহিৰ হোৱাৰ পিছতে অৱসৰৰ কথা ঘোষণা কৰে। অষ্ট্ৰেলিয়ান অ’পেনৰ মহিলাৰ দ্বৈত শাখাত প্ৰথম ৰাউণ্ডতে পৰাস্ত হয় ছানিয়া মিৰ্জা আৰু নাদিয়া। ডাবলছত প্ৰাক্তন বিশ্বৰ এক নম্বৰ খেলুৱৈগৰাকীয়ে ২০০৫ চনত হায়দৰাবাদত মহিলা টেনিছ এছ’চিয়েচন (ডব্লিউটিএ) একক খিতাপ জয় কৰা প্ৰথম ভাৰতীয় হিচাপে ইতিহাস ৰচনা কৰিছিল।\nছানিয়াই শেষবাৰৰ বাবে ছেপ্টেম্বৰত অষ্ট্ৰাভা অপেনত মহিলাৰ দ্বৈত খিতাপ জিকিছিল। ছানিয়াই সকলো বহু-ক্ৰীড়া প্ৰতিযোগিতাত ১৪ টা পদক জিকিছে। তেওঁ মহিলা আৰু মিক্সড ডাবলছ দুয়োটা শ্ৰেণীতে এছিয়ান গেমছৰ বিভিন্ন সংস্কৰণত সাতটা পদক জিকিছে। মিৰ্জাই ২০১০ চনত দিল্লীত অনুষ্ঠিত কমনৱেলথ গেমছত মহিলাৰ একক ৰূপৰ পদক আৰু মহিলাৰ দ্বৈত ব্ৰঞ্জৰ পদকো লাভ কৰিছিল।ছানিয়া হৈছে ডাবলছত বিশ্বৰ এক নম্বৰ প্ৰাক্তন আৰু এককত কেৰিয়াৰৰ সৰ্বশ্ৰেষ্ঠ ৰেংকিং আছিল২৭। ছানিয়া বৰ্তমান বিশ্বৰ ৬৮ সংখ্যক স্থানত আছে।\nছানিয়া মিৰ্জাই অষ্ট্ৰেলিয়ান অপেন (২০০৯), ফ্ৰেঞ্চ অপেন (২০১২) জিকিছিল আৰু আন এজন ভাৰতীয় তাৰকা মহেশ ভূপতিৰ সৈতে যুটি বান্ধিছিল। ২০১৪ চনৰ ইউএছ অপেনত মিক্সড ডাবলছৰ খিতাপ পাইছিল ছানিয়াই। ছানিয়া ভাৰতে এতিয়ালৈকে প্ৰস্তুত কৰা শ্ৰেষ্ঠ দ্বৈত খেলুৱৈসকলৰ মাজৰ এজন।ছানিয়া মিৰ্জা আৰু মাৰ্টিনা হিঙ্গিছে ২০১৫ ৰ উইম্বলডন আৰু ২০১৫ ইউএছ অপেন খিতাপ জিকিছিল। যুটিটোৱে ২০১৬ চনৰ অষ্ট্ৰেলিয়ান অপেনত তেওঁলোকৰ তৃতীয় গ্ৰেণ্ড শ্লেম খিতাপ জয় কৰিছিল। উল্লেখযোগ্য যে, ভাৰতৰ তাৰকা টেনিছ খেলুৱৈ গৰাকীয়ে এতিয়ালৈ ছয়টা গ্ৰ্যাণ্ড শ্লেম জয় কৰিবলৈ সক্ষম হৈছে।\nছানিয়াই অৱসৰ ঘোষণা কৰি কয় “যিহেতু মোৰ বয়স হৈছে সেইবাবে মই সুস্থ হৈ উঠাত বহুত সময় লাগে। মই ভাবো মোৰ শৰীৰ এতিয়া সম্পূৰ্ণ ফিট হৈ থকা নাই, মাতৃ হিচাপে এতিয়া মই মোৰ দায়িত্ব পালন কৰি যাব বিচাৰোঁ।” উল্লেখ্য যে ২০১০ চনত পাকিস্তানী ক্ৰিকেটাৰ ছোৱেইব মালিকৰ সৈতে বিবাহপাশত আৱদ্ধ হৈছিল ছানিয়া। ২০১৮ চনত এটি পুত্ৰ সন্তানৰ মাতৃ হয় ভাৰতৰ তাৰকা টেনিছ খেলুৱৈগৰাকী।\nৰঙিয়াত মানৱ সৰবৰাহকৰীৰ কবলৰ পৰা কিশোৰ সহ উদ্ধাৰ ১১ জন\nনিকৰ ঘৰত নতুন আলহী! মাক হ’বলৈ ওলাইছে মোহময়ী প্ৰিয়ংকা


ৰাজ্যত হ্ৰাস কৰ’নাক্ৰান্তৰ সংখ্যাঃ নতুন এছঅ’পি প্ৰকাশ -\nHomeআঞ্চলিকৰাজ্যত হ্ৰাস কৰ’নাক্ৰান্তৰ সংখ্যাঃ নতুন এছঅ’পি প্ৰকাশ\nৰাজ্যত হ্ৰাস কৰ’নাক্ৰান্তৰ সংখ্যাঃ নতুন এছঅ’পি প্ৰকাশ\nগুৱাহাটীঃ ৰাজ্যৰ স্বাস্থ্যমন্ত্ৰী কেশৱ মহন্তই নতুন এছঅ’পি সন্দৰ্ভত ‘জনতা ভৱন’ত সংবাদমেল সম্বোধন কৰে। ৰাজ্যত হ্ৰাস পাইছে ক’ভিড আক্ৰান্তৰ সংখ্যা! নতুন এছঅ’পিৰ নীতি-নিয়মসমূহ বুধবাৰৰ পুৱা ৫বজাৰ পৰা কাৰ্যকৰী হ’ব। ৰাজ্যজুৰি আৰু এঘণ্টা শিথিল কৰা হৈছে নৈশ-সান্ধ্যআইন। সকলো জিলাতে সন্ধিয়া ৭ বজাৰ পৰা পাছৰদিনা পুৱা ৫ বজালৈ সান্ধ্যআইন বলবৎ হৈ থাকিব। সন্ধিয়া ৬ বজালৈ খোলা থাকিব সকলো কাৰ্যালয়-কৰ্মক্ষেত্ৰ, হোটেল-ৰেষ্টুৰেণ্ট-ধাবা, ব্যৱসায়িক-বাণিজ্যিক প্ৰতিষ্ঠান, বিক্ৰী কেন্দ্ৰ, শ্ব’ৰূম, গেলামালৰ দোকান, ফলমূলৰ বিপণী, পাচলিৰ দোকান।\nআন্তঃজিলা যাতায়াতৰ ক্ষেত্ৰত থকা নিষেধাজ্ঞাতো শিথিলতাৰ ব্যৱস্থা কৰা হৈছে। কামৰূপ(মহানগৰ) জিলাক বাদ দি অন্য জিলাসমূহৰ ক্ষেত্ৰত প্ৰযোজ্য হোৱাকৈ ব্যক্তিগত যান-বাহনেৰে আন্তঃজিলা যাতায়াতত অনুমতি প্ৰদান কৰা হৈছে। ৰাজহুৱা পৰিবহণ/যাত্ৰী পৰিবাহী বাহনেৰে আন্তঃজিলা যাতায়াতৰ ক্ষেত্ৰত বাহাল থাকিব নিষেধাজ্ঞা। কামৰূপ(মহানগৰ)জিলাৰ পৰা অন্য জিলালৈ আৰু আন জিলাৰ পৰা কামৰূপ (মহানগৰ)লৈ আহ-যাহত নিষেধাজ্ঞা বাহাল থাকিব। দৈনিক যুগ্ম-অযুগ্ম সংখ্যাৰ বাহন চলাচলৰ নিয়ম বাতিল কৰা হৈছে। মুকলি স্থানত আয়োজিত সভা-সমিতি, সামাজিক/ৰাজহুৱা অনুষ্ঠানত ভাগ ল’ব পাৰিব সৰ্বাধিক ২০০গৰাকী ব্যক্তিয়ে।\nপ্ৰেক্ষাগৃহ বা ৰাজহুৱা সভাগৃহৰ দৰে আবদ্ধ কক্ষত আয়োজিত বিশেষ অনুষ্ঠানত মুঠ আসনৰ ৫০ শতাংশ আসন সংখ্যাৰ লোকৰ অংশগ্ৰহণতহে অনুমতি থাকিব। অৱশ্যে দুয়োপালি ক’ভিড প্ৰতিষেধক লোৱা লোকেহে এনে অনুষ্ঠানত অংশগ্ৰহণ কৰিব পাৰিব। বিবাহ, সকাম আদি ঘৰুৱা মাংগলিক অনুষ্ঠানত ভাগ ল’ব পাৰিব সৰ্বাধিক ২৫গৰাকী লোকে। অন্তিম সৎকাৰত ভাগ ল’ব পাৰিব সৰ্বাধিক ২৫গৰাকী লোকে। কামাখ্যা মন্দিৰত প্ৰতিঘণ্টাত সৰ্বাধিক ২০গৰাকী লোকৰ দৰ্শনত অনুমতি প্ৰদান কৰা হৈছে, কেৱল দুয়োপালি ক’ভিড প্ৰতিষেধক লোৱা লোকৰ বাবেহে মুকলি থাকিব মন্দিৰ চৌহদত প্ৰৱেশৰ সুযোগ। অন্য ধৰ্মীয় স্থানত সৰ্বাধিক ১০গৰাকী লোকৰ অংশগ্ৰহণত অনুমতি প্ৰদান কৰা হৈছে।\nPrevious articleপুৰণি কাৰাগাৰত নিৰ্মাণ হ’ব অত্যাধুনিক ব’টানিকেল গাৰ্ডেন\nNext articleলৰ্ডছ টেষ্টত ভাৰতৰ ঐতিহাসিক জয়\nমেট্ৰিক ফেইল মৃদুপৱনে কেনেকৈ পাইছিল কেন্দ্ৰীয় নেতা-মন্ত্ৰীৰ সাক্ষাত? আঁৰত কোন এইগৰাকী আটলাণ্টা কাশ্যপ?\nশিক্ষকৰ কামনাৰ বলি হৈ ৭ মাহৰ গৰ্ভৱতী এটি কিশোৰী: লম্পট শিক্ষকৰ বিৰুদ্ধে গোচৰ ৰুজু\nট্ৰাক-ডাম্পাৰৰ মুখামুখি সংঘৰ্ষ ৰাষ্ট্রীয় পথত: থিতাতে নিহত ১, গুৰুতৰভাৱে আহত দুজন


Isa 8 | AsmULB | STEP | যিহোৱাই মোক ক’লে, “তুমি এখন ডাঙৰ ফলি লোৱা আৰু তাত এইদৰে লিখা ‘মহেৰচালল-হচ-বজ’ (বেগাই লুট কৰ, চিকাৰলৈ লৰ ধৰ)\nযিচয়াই এটি চিন দেখুউৱা। অচূৰীয়াসকলৰ আক্ৰমণ। আহিব লগা আভিষিক্ত জন।\n1যিহোৱাই মোক ক’লে, “তুমি এখন ডাঙৰ ফলি লোৱা আৰু তাত এইদৰে লিখা ‘মহেৰচালল-হচ-বজ’ (বেগাই লুট কৰ, চিকাৰলৈ লৰ ধৰ) 2পুৰোহিত উৰিয়া আৰু যিবেৰেখিয়াৰ পুত্ৰ জখৰিয়াক, মোৰ প্রমাণৰ বাবে বিশ্বাসী সাক্ষীস্বৰূপে মাতিম।”\n3মই ভাববাদিনীৰ ওচৰলৈ গ’লো, আৰু তেওঁ গৰ্ভৱতী হৈ এটি পুত্ৰ প্ৰসৱ কৰিলে। তেতিয়া যিহোৱাই মোক ক’লে, “তেওঁক ‘মহেৰচালল হচ বচ’ বুলি মাতিবা। 4কাৰণ লৰাটিয়ে মোৰ মা, আৰু মোৰ দেউতা, বুলি মাতিবলৈ জনাৰ পূৰ্বেই, দম্মেচকৰ ধন-সম্পত্তি আৰু চমৰীয়াৰ লুটদ্ৰব্য ৰজা অচূৰৰ দ্বাৰাই কঢ়িয়াই নিয়া হ’ব।”\n5যিহোৱাই মোক পুনৰ কৈছিল,\n6কাৰণ এই লোকসকল চীলোহৰ শীতল পানী অগ্ৰাহ্য কৰিছে,\nৰচীন আৰু ৰমলিয়াৰ পুত্রৰ বিষয়ে আনন্দ কৰিছে।\n7এই কাৰণে প্ৰভুৱে নদীৰ প্ৰৱল আৰু প্ৰচুৰ জলসমুহ ৰজা অচূৰীয়া আৰু তেওঁৰ সকলো প্ৰতাপৰ ওপৰলৈ আনিব;\nসি সকলো সুঁতি পূৰ কৰিব, আৰু পাৰৰ ওপৰেদি বাগৰি যাব।\n8আৰু সি বৈ যিহূদা দেশত সোমাব; আৰু ডিঙি নোপোৱালৈকে প্লাবিত হৈ বৈ যাব।\nহে ইম্মানূৱেল, তাৰ বিস্তাৰিত ডেউকাই তোমাৰ সমগ্র দেশ ঢাকিব।\n9হে লোকসকল, তোমালোক ডোখৰ ডোখৰ হ’বা। সকলো দূৰত থকা দেশবোৰ শুনা,\nযুদ্ধৰ বাবে নিজকে সুসজ্জিত কৰা, আৰু ডোখৰ ডোখৰকৈ ভঙা হ’বা।\n10পৰিকল্পনা কৰা, কিন্তু সেয়ে বিফল হ’ব; আদেশ দিয়া, কিন্তু সেয়াও বিফল হ’ব;\nকাৰণ ঈশ্বৰ আমাৰ লগত আছে।\n11যিহোৱা তেওঁৰ পৰাক্রমী হাত মোৰ ওপৰত ৰাখিছে, আৰু এই লোকসকলৰ পথত গমন নকৰিবলৈ সাৱধান কৰি মোক ক’লে,\n12এই লোকসকলে যি বিষয়ক ষড়যন্ত্র বুলি কয়, তেনে কোনো বিষয়ক ষড়যন্ত্র বুলি নকবা,\nতেওঁলোকে যি ভয় কৰে, তুমি তালৈ ভয় নকৰিবা, আৰু আতংকিত নহবা।\n13তোমালেকে বাহিনীসকলৰ যিহোৱাক পবিত্ৰ বুলি সন্মান কৰিবা; তেওঁক ভয় কৰিবা, তেঁৱেই সেই জন যি জনক তোমালোকে ভয় কৰা উচিত।\n14তেঁৱেই পবিত্ৰ স্থান হ’ব, কিন্তু তেওঁ এটা ক্ষুদ্র পদক্ষেপ দিয়া শিল আৰু উজুটি খোৱা শিল হ’ব,\nযিৰুচালেম নিবাসী লোকৰ বাবে ইস্রায়েলৰ দুয়োটা বংশ ফান্দ আৰু জালৰ দৰে হ’ব।\n15তেওঁলোকৰ মাজৰ অনেকে তাত উজুটি খাই পৰি ভগ্ন হ’ব, আৰু ফান্দত পৰি ধৰা পৰিব।\n16মোৰ সাক্ষ্যৰ কথা বান্ধি ৰাখা, কাৰ্যালয়ৰ নথি পত্রত মোহৰ মাৰি ৰাখা, আৰু ইয়াক মোৰ শিষ্যসকলক দিয়া।\n17যি জনাই যাকোবৰ বংশৰ পৰা নিজৰ মুখ ঢাকি ৰাখিছে, মই সেই যিহোৱালৈ বাট চাম, আৰু তেওঁ লৈ অপেক্ষা কৰিম।\n18চিয়োন পৰ্বতত থকা বাহিনীসকলৰ যিহোৱাৰ পৰা\nযিহোৱাই চিন স্বৰূপে ইস্রায়েলৰ অদ্ভুত লক্ষ্যণৰ বাবে দিয়া পুত্রসকল আৰু মোক চোৱা,\n19তেওঁলোকে তোমালোকক ক’ব, “যি সকলে গুণমন্ত্র জানে তেনে যাদুকৰ আৰু মধ্যস্থতাকাৰীৰ সৈতে আলোচনা কৰা” কিন্তু লোকসকলে নিজৰ ঈশ্বৰক নুসুধিব নে? তেওঁলোকে জীৱিতসকলৰ হৈ মৃতসকলক সুধিব নে? 20সেয়ে তোমালোকে বিধান আৰু সাক্ষ্যলৈ মনোযোগ দিয়া উচিত! যদি তেওঁলোকে এই বিষয়ে নকয়, তেনেহ’লে ইয়াৰ কাৰণে তেওঁলোকলৈ পুৱাৰ পোহৰ নহ’ব।\n21তেওঁলোক দুখিত ও ক্ষুধিত হৈ দেশৰ মাজেদি যাব। তেওঁলোকৰ যেতিয়া ভোক লাগিব, তেতিয়া তেওঁলোকৰ খং উঠিব;\nআৰু তেওঁলোকৰ মুখ ওপৰলৈ কৰি নিজৰ ৰজা আৰু নিজৰ ঈশ্বৰক শাও দিব।\nতেওঁলোকে পৃথিৱীলৈ চাব;\nআৰু সঙ্কট, আন্ধাৰ, আৰু দুখ যাতনা দেখিব। তেওঁলোকক আন্ধকাৰৰ দেশলৈ নিয়া হ’ব।


স্বামীয়ে কিনি আনিলে পঠা মাংস। পত্নীয়ে নিদিয়ে ৰান্ধি। শেষত স্বামীয়ে অভিযোগ দিলে আৰক্ষীক | Asom Live 24\nস্বামীয়ে কিনি আনিলে পঠা মাংস। পত্নীয়ে নিদিয়ে ৰান্ধি। শেষত স্বামীয়ে অভিযোগ দিলে আৰক্ষীক\nধাৰা লাগিল কেইবাটাও\nআছে…! এইখন দেশতে এনে কিছুমানুহ এতিয়াও আছে। যিয়ে আৰক্ষীক নিজৰ পৈত্ৰিক সম্পত্তি বুলি ভাৱে। ভাৱে যে আৰক্ষীয়ে চোৰ-ডকাইতৰ ওপৰিও সেই শ্ৰেণী মানুহৰ ভাতখোৱা-শাকখোৱা কাজিয়াবোৰকো আক্ষীয়ে সমাধান কৰি দিব। তেনে এক ঘটনাই সংঘটিত হ’ল তেলেংগনাত।\nSEE MORE: চাই থকাৰ বাহিৰে ইউক্ৰেইন সেনাৰ হাতত কৰিব পৰা একোৱেই নাছিল। প্ৰথমবাৰ ৰাছিয়াই ব্যৱহাৰ কৰিলে এই অস্ত্ৰ\nস্বামীৰ নাম নবীন। নবীনে যোৱা শুকুৰবাৰে ঘৰলৈ কিনি আনিছিল পঠাৰ মাংস। মাংস আনি পত্নীৰ হাতত গতাই ক’লে ৰান্ধি দিবলৈ। কিন্তু পত্নীও নাচোৰবান্দা। স্বামীয়ে অনা পঠাৰ মাংস ৰান্ধি নিদিয়ে পত্নীয়ে। শেষত পঠা মাংস খাবলৈ নাপায় মূৰ গৰম হোৱা স্বামীয়ে সিদ্ধান্ত ল’লে এই অপৰাধৰ বাবে পত্নীৰ বিৰুদ্ধে অভিযোগ দিব আৰক্ষীক।\nSEE MORE: প্ৰেমিকৰ সৈতে যৌন সম্ভোগৰ ভিডিঅ’ ফাদিল কৰি ১৪৯ কোটি টকা উপাৰ্জন!\nসেয়ে নবীনে প্ৰথমে ফোন কৰিলে আৰক্ষীৰ সৈতে যোগাযোগ কৰিব পৰা নম্বৰ ১০০ লৈ। প্ৰথম ফোনতেই আৰক্ষীয়ে ফোন উঠালে নবীনৰ। একেটা উশাহতে নবীনে অভিযোগ দিলে আৰক্ষীক পত্নীয়ে পঠা মাংস ৰান্ধি নিদিয়াৰ কথা। প্ৰথমতে আৰক্ষীয়ে কোনোলোকে ধেমালি কৰিছে বুলি ভাৱি বুজাই পৰাই ফোন কাটিলে নবীনৰ।\nকিন্তু আৰক্ষীৰ পৰা কোনো সমাধান নাপাই এবাৰ নহয় দুবাৰ নহয় ছবাৰকৈ পুনৰ ফোন কৰিলে আৰক্ষীক। ইফালে নবীনৰ ফোনত অতিষ্ঠ হৈ পৰা আৰক্ষীয়ে সিদ্ধান্ত ল’লে নবীনক ভালকৈ এসেকা দিয়া যাওক।\nসেয়ে বাহন লৈ আৰক্ষী নিশাই উপস্থিত হ’লগৈ তেলেংগানাৰ কানাগাল অঞ্চলৰ চাৰ্লা গাঁৱৰ নবীনৰ ঘৰত। ফলত জনতাৰ সেৱাৰ বাবে থকা আৰক্ষী বিভাগক অযথা অভিযোগেৰে অতিষ্ঠ কৰাৰ অপৰাধত নবীনৰ বিৰুদ্ধে ভাৰতীয় দণ্ডবিধি আইন অনুসৰি আৰক্ষীয়ে গোচৰৰ ধাৰা লগালে ২৯০ আৰু ৫১০ ধাৰা। আৰু উপযুক্ত জৰিমনাৰে নবীনৰ ওপৰত ধাৰা আৰোপ কৰি নবীনক লৈ অহা হ’ল আৰক্ষী থানালৈ। কিন্তু সুৰা সেৱন কৰি নিচাসক্ত অৱস্থাত থকাৰ বাবে নবীনক শুকুৰবাৰে লকাপট ৰাখি পুনৰ শনিবাৰে নবীনক আৰক্ষীয়ে থৈ আহে ঘৰত।\nTags: asom live 24assam ka newsassam ka tazza khabarassam live 24axom live 24axom live 24 digitalBest Assamese News Channelbest news channel in assamBest news channel of assamBest News Portal in Assamkarnatak news\nবিবেক অগ্নিহোত্ৰীৰ বিৰুদ্ধে গুৰুতৰ অভিযোগ : অভিনেত্ৰীক দিছিল কাপোৰ খোলাৰ নিৰ্দেশ!


Zec 13 | AsmULB | STEP | “সেই দিনা পাপ আৰু অশুচিতা গুচাবলৈ দায়ূদ বংশৰ আৰু যিৰূচালেম-নিবাসীসকলৰ কাৰণে এক ভূমূক খোলা যাব।\n1“সেই দিনা পাপ আৰু অশুচিতা গুচাবলৈ দায়ূদ বংশৰ আৰু যিৰূচালেম-নিবাসীসকলৰ কাৰণে এক ভূমূক খোলা যাব। 2বহিনীসকলৰ যিহোৱাৰ ঘোষণা এই - “সেইদিনা মই দেশৰ পৰা প্ৰতিমাবোৰৰ নাম লুপ্ত কৰিম, তেতিয়া সেইবোৰক পুনৰ সোঁৱৰণ কৰা নহ’ব; আৰু মই ভাববাদীসকলক আৰু অশুচিতাজনক আত্মাক দেশৰ পৰা উলিয়াই পঠিয়াম।\n3তেতিয়াও যদি কোনোৱে ভাববাণী প্ৰচাৰ কৰে, তেনেহ’লে তেওঁৰ জন্মদাতা পিতৃ-মাতৃয়ে তেওঁক ক’ব, ‘তই জীয়াই নাথাকিবি, কিয়নো তই যিহোৱাৰ নাম লৈ মিছা কথা কৱ!’ আৰু সি প্ৰচাৰ কৰিলে তেওঁৰ জন্মদাতা পিতৃ-মাতৃয়ে তেওঁক খুচি মাৰিব।\n4তেতিয়া এনে ঘটিব যে, সেই দিনা প্রত্যেক ভাববাদীয়ে প্ৰচাৰ কৰা সময়ত নিজ নিজ দৰ্শনৰ বিষয়ে লজ্জিত হ’ব আৰু তেওঁলোকে ছল কৰিবৰ অৰ্থে নোমাল হোলৌচোলা পুনৰ নিপিন্ধিব। 5কিয়নো তেওঁ ক’ব, “মই ভাববাদী নহয়! মই কেৱল খেতিয়কহে; কিয়নো ল’ৰা কালৰে পৰা মই খেতি কৰি আহিছোঁ। 6কিন্তু কোনোৱে তেওঁক ক’ব, ‘তোমাৰ বাহু দুটাৰ মাজত এইবোৰ ঘাৰ দাগ কিহৰ?’ তেতিয়া তেওঁ উত্তৰ দিব, ‘মোৰ বন্ধুসকলৰ ঘৰত মই এইবোৰ আঘাত পোৱা দাগ’।”\nভেড়া-ৰখীয়াক আঘাত কৰা। শেষকালৰ মহাযুজ আৰু ইস্ৰায়েলৰ উদ্ধাৰ। অভিষিক্তজনাৰ ৰাজত্ব।\n7“হে তৰোৱাল! তুমি মোৰ ভেড়াৰখীয়াৰ অহিতে,\nমোৰ লগৰীয়া পুৰুষজনৰেই অহিতে সাৰ পোৱা”-\nএয়ে বাহিনীসকলৰ যিহোৱাৰ ঘোষণা।\n“ভেড়া-ৰখীয়াজনক আঘাত কৰা,\nতেতিয়া ভেড়াবোৰ ছিন্ন-ভিন্ন হৈ যাব!\nকিয়নো মই ক্ষুদ্ৰসকলৰ ওপৰত মোৰ হাত চলাম।\n8যিহোৱাই কৰা ঘোষণা এই,\nগোটেই দেশৰ দুভাগ লোক উচ্ছন্ন হ’ব!” তেওঁলোক অৱশিষ্ট নাথাকিব;\nকেৱল তৃতীয় ভাগ তাত অৱশিষ্ট থাকিব।\nআৰু সেই তৃতীয় ভাগক মই জুইত সুমুৱাই,\nৰূপ খপাৰ দৰে খপিম\nআৰু সোণ পৰীক্ষা কৰাৰ দৰেপৰীক্ষা কৰিম।\nতেওঁলোকে মোৰ নামেৰে প্ৰাৰ্থনা কৰিব,\nআৰু মই তেওঁলোকক উত্তৰ দি ক’ম,\n‘এয়ে মোৰ প্ৰজা!’\nআৰু তেওঁলোকে ক’ব, ‘যিহোৱা মোৰ ঈশ্বৰ’।”


শিপা – শব্দ আখৰা\nPosted by pranjaldas88 on নৱেম্বৰ 26, 2016\nপাৰ বাহ সদৃশ এই চাৰিচুকীয়া ফ্লেটটোৰ ভিতৰত সোমাই থাকি লীলাৱতী শইকীয়াৰ অসহ্য লাগে। ভাগ্য ভাল যে বাহিৰলৈ চাই থাকিবলৈ বেলকনিখন আছে। বেলকনিৰ আৰামী চকীখনতে বহি লীলাৱতী শইকীয়াই গোটেই দিনটো বাহিৰলৈ চাই চাই অলসভাৱে বহি থাকে। কৰিবলৈও একো কাম নাই। আটাইবোৰ কাম কামকৰা মানুহজনীয়ে আহি কৰি থৈ যায়। পুতেক বোৱাৰীয়েকৰ চাকৰি। নাতিয়েকৰ স্কুল।\nপুতেকলৈ শইকীয়ানীৰ একো অভিযোগ নাই। অন্য দহজনে ব্যস্ততাৰ খাতিৰত মাক-দেউতাকক অৱহেলা কৰা দিনত সি দেউতাক ঢুকোৱাৰ পিছত মাকক আনি চহৰৰ ঘৰত একেলগে যে ৰাখিছে তাতে তেওঁ সন্ত্তষ্ট। কিন্ত্ত নাতিয়েকৰ সৈতে মন খুলি সময় কটাব নোৱৰা কথাটোৱে শইকীয়ানীক দুখ দিয়ে। বোৱাৰীয়েকলৈ তেওঁৰ ভয় লাগে। আইতাকৰ লগত থকা সময়খিনিও মানুহজনীয়ে পুতেকক প্ৰতিটো সময় চকুৰ আগত ৰাখিব বিচাৰে। নাতিয়েকে আইতাকৰ সৈতে অকণমান খেলিবলৈ বিচাৰেহে। মাকজনীয়ে কেঙকেঙাই উঠে-‘বাবা! তোমাৰ হোমৱৰ্ক বাকী নাইনে! যোৱা। ৰূমলৈ যোৱা।’ ইমান অকণমানি পোৱালিকণে এই বয়সতে কি নো ইমান পঢ়িব লাগে শইকীয়ানীয়ে ভাবি পাৰ নাপায়। তাতে তাৰ মগজটোও ভাল। এবাৰ পঢ়িয়েই সি সলসলীয়াকৈ আটাইবোৰ গাই যাব পাৰে। নোৱাৰিবনে! সি লীলাৱতী শইকীয়ানীৰহে নাতি। সি আইতাকক ইংৰাজীৰ ৰাইমচ মাতি শুনাই। শইকীয়ানীৰ বুকুখন কোনোবাখিনিত খামোচ মাৰি ধৰি বিষাই। পিছে তেওঁৰ উপায় নাথাকে। পঢ়োৱাতো বাদেই নাতিয়েকক সাধু এটা শুনাবলৈও শইকীয়ানীয়ে বোৱাৰীয়েকৰ ভয়ত তাপ মাৰি থাকে।\nআজি শইকীয়ানীৰ সুযোগ মিলিছে। পুতেক বোৱাৰীয়েক দুয়ো অফিচৰ মানুহখিনিৰ সৈতে মিলি ক’ৰবাত ফুৰিবলৈ গৈছে। নাতিয়েক আজি গোটেই দিনটো আইতাকৰ সৈতে থাকিব। ৰাতিপুৱা গাটো ধুই উঠি শইকীয়ানীয়ে বৰ হেঁপাহেৰে নাতিয়েকক মাতি বেলকনিত বহাই ল’লেহি। ৰাতিপুৱাৰ ৰ’দজাকে আহি দুয়োৰে মুখখন পোহৰাই তুলিছেহি।\n-‘আজি আমি দুয়োটাই মিলি অইন কিবা এটা পঢ়িম দেই!’\n-‘কি পঢ়িম আইতা?’\n-‘মই কৈ যাম। তই মোৰ লগে লগে কৈ যাবি দেই। কচোন ‘অ’!”\n-“অ”- আইতাকৰ সুৰত সুৰ মিলাই সি লেনিয়াই মাতি গ’ল।\nডেৰকুৰি বছৰ গাঁৱৰ এল পি স্কুলৰ হেডমাষ্টৰণী হৈ অৱসৰ লোৱা লীলাৱতী শইকীয়াৰ মুখখন জিলিকি জিলিকি উঠিল।\n-“এইবাৰ ক ‘আ’”\nপূৰ্বৱৰ্তী পষ্ট কথানদী- The River of Fables.\nপৰৱৰ্তী পষ্ট তুষাৰে আৱৰা টাৱাঙত


ভাৰতৰ ৰাষ্ট্ৰপতি শ্ৰী ৰামনাথ কোৱিন্দে ৭২তম গণতন্ত্ৰ দিৱসৰ প্ৰাক্ সন্ধ্যা ৰাষ্ট্ৰবাসীক উদ্দেশ্যি প্ৰদান কৰা ভাষণ\nPosted On: 25 JAN 2021 7:41PM by PIB Guwahati\nবিশ্বৰ সবাতোকৈ বৃহৎ আৰু প্ৰাণৱন্ত গণতন্ত্ৰৰ ৭২তম গণতন্ত্ৰ দিৱসৰ প্ৰাক্ সন্ধ্যাত আপোনালোক সকলোকে আন্তৰিক অভিনন্দন জনাইছো! বৈচিত্ৰতাৰে সমৃদ্ধ আমাৰ দেশত অনেক উৎসৱ পালন কৰা হয় আৰু বিশেষকৈ আমাৰ ৰাষ্ট্ৰীয় উৎসৱসমূহক সকলো দেশবাসীয়ে ৰাষ্ট্ৰপ্ৰেমৰ ভাৱনাৰে পালন কৰে৷ গণতন্ত্ৰ দিৱসৰ ৰাষ্ট্ৰীয় উৎসৱো আমি সম্পূৰ্ণ উৎসাহেৰে পালন কৰি, নিজৰ ৰাষ্ট্ৰীয় পতাকা তথা সংবিধানৰ প্ৰতি সন্মান আৰু আস্থা প্ৰকাশ কৰো৷\nআজিৰ দিনটো দেশ-বিদেশত বাস কৰা সকলো ভাৰতীয়ৰ বাবে অতিশয় গুৰুত্বপূৰ্ণ দিন৷ আজিৰ দিনটোতেই ৭১ বৰ্ষ পূৰ্বে আমি ভাৰতীয়সকলে আমাৰ অদ্বিতীয় সংবিধানক গৃহীত, অধিনিয়মিত তথা নিজৰ বাবে অৰ্পণ কৰিছিলো৷ সেয়ে আজিৰ দিনটো আমাৰ সকলোৰে বাবে সংবিধানৰ আধাৰভূত জীৱন-মূল্য গভীৰতাৰে চিন্তা কৰাৰ সুযোগ হিচাপে বিবেচিত হৈছে৷ সংবিধানৰ উদ্দেশ্যাৱলীত ৰেখাংকিত ন্যায়, স্বতন্ত্ৰতা, সমতা আৰু বন্ধুত্বৰ জীৱন-মূল্য আমাৰ সকলোৰে বাবে এক আদৰ্শ৷ কেৱল শাসনৰ দায়িত্ব পালন কৰা লোকেই নহয় বৰঞ্চ আমি সকলো সাধাৰণ নাগৰিকেও এই আদৰ্শ দৃঢ়তাৰে, নিষ্ঠাৰে পালন কৰাটো ইয়াত আশা কৰা হৈছে৷ গণতন্ত্ৰক আধাৰ প্ৰদান কৰা এই চাৰিটা মূল্যবোধৰ ধাৰণাক সংবিধানৰ প্ৰাৰম্ভতেই ৰখাৰ সিদ্ধান্ত আমাৰ গণ্যমান্য সংবিধান প্ৰণেতাসকলে বহু চিন্তা-চৰ্চা কৰি গ্ৰহণ কৰিছিল৷ বাল গংগাধৰ ‘তিলক’, লালা লাজপৎ ৰায়, মহাত্মা গান্ধী আৰু সুভাষ চন্দ্ৰ বসুৰ দৰে অনেক মহান জননায়ক আৰু চিন্তাবিদে আমাৰ স্বতন্ত্ৰতা সংগ্ৰামক অনুপ্ৰেৰিত কৰিছিল৷ মাতৃভূমিৰ স্বৰ্ণিল ভৱিষ্যতৰ প্ৰতি তেওঁলোকৰ পৰিকল্পনা পৃথক পৃথক আছিল যদিও ন্যায়, স্বতন্ত্ৰতা, সমতা আৰু মৈত্ৰীত্বৰ মূল্যবোধৰ প্ৰতি তেওঁলোকৰ সপোনক একেডাল সূতাতে বান্ধিবলৈ প্ৰয়াস কৰিছিল৷ মই ভাবো যে আমি সকলোৱে অতীতলৈ গৈ এয়া অনুধাৱন কৰা উচিত যে এই মূল্যবোধ আমাৰ ৰাষ্ট্ৰ নিৰ্মাতাসকলৰ বাবে কিয় আদৰ্শ হৈ পৰিছিল? ইয়াৰ উত্তৰ স্পষ্ট যে অনাদি কালৰ পৰা, এই ভূমি আৰু ইয়াৰ সভ্যতাই এই জীৱন-মূল্যক সজ্জিত কৰি আহিছে৷ ন্যায়, স্বতন্ত্ৰতা, সমতা আৰু বন্ধুত্ব আমাৰ জীৱন দৰ্শনৰ শ্বাস্বত সিদ্ধান্ত৷ ইয়াৰ নিৰৱচ্ছিন্ন প্ৰবাহে, সভ্যতাৰ আৰম্ভণিৰ পৰাই আমাৰ সকলোৰে জীৱনক সমৃদ্ধ কৰি আহিছে৷ প্ৰতিটো নতুন প্ৰজন্মৰ দায়িত্ব হৈছে সময়ৰ লগে লগে এই মূল্যবোধৰ সাৰ্থকতা স্থাপন কৰা৷ আমাৰ স্বতন্ত্ৰতা সেনানীসকলে এই দায়িত্ব নিজৰ সময়ত অতিশয় পাৰদৰ্শিতাৰে পালন কৰিছিল৷ ঠিক সেইদৰে আজিৰ সময়ত আমিও সেই মূল্যবোধক সাৰ্থক আৰু উপযোগী কৰি তুলিব লাগিব৷ সেই সিন্ধান্তসমূহৰ আলোকিত পথত, আমাৰ বিকাশ যাত্ৰা নিৰন্তৰে প্ৰবাহমান হৈ থাকিব লাগিব৷\nএই বিশাল জনসংখ্যাৰ আমাৰ দেশৰ খাদ্যান্ন তথা দুগ্ধজাত সামগ্ৰীৰ উৎপাদনত আত্মনিৰ্ভৰ কৰি তোলা আমাৰ কৃষক ভাই-ভনীসকলক সমূহ দেশবাসীয়ে হৃদয়েৰে অভিনন্দন জনাইছে৷ প্ৰতিকূল প্ৰাকৃতিক পৰিস্থিতি, অনেক প্ৰত্যাহ্বান আৰু ক’ভিডৰ বিপদৰ মাজতো আমাৰ কৃষক ভাই-ভনীসকলে কৃষি উৎপাদনত কোনো ধৰণে অভাৱৰ সন্মুখীন হ’বলৈ দিয়া নাই৷ এই কৃতজ্ঞ দেশ আমাৰ অন্নদাতা কৃষকসকলৰ কল্যাণৰ বাবে সম্পূৰ্ণ প্ৰতিশ্ৰুতিৱদ্ধ৷ যিধৰণে আমাৰ পৰিশ্ৰমী কৃষকে দেশৰ খাদ্য সুৰক্ষাক সুনিশ্চিত কৰাত সফল হৈছে, ঠিক সেইদৰে আমাৰ সেনাসকলেও কঠোৰ পৰিস্থিতিতো দেশৰ সীমাৰ সুৰক্ষা প্ৰদান কৰি আহিছে৷ লাডাখত স্থিত ছিয়াচিন আৰু গালৱান উপত্যকাত মাইনাছ ৫০ৰ পৰা ৬০ ডিগ্ৰী ছেণ্টিগ্ৰেড তাপমানত, বৰফেৰে ভৰা শীতাৰ্ত পৰিবেশৰ পৰা আৰম্ভ কৰি জয়ছালমেৰত ৫০ ডিগ্ৰী ছেণ্টিগ্ৰেডতকৈও ওপৰৰ তাপমানৰ উষ্ণতাত-ভূমি, আকাশ আৰু বিশাল জলৰাশিত- আমাৰ সেনাসকলে ভাৰতৰ সুৰক্ষাৰ দায়িত্ব প্ৰতিপলে পালন কৰি আহিছে৷ আমাৰ সেনাসকলৰ সাহসিকতা, দেশ প্ৰেম আৰু বলিদানক লৈ আমি সকলো দেশবাসীয়ে গৌৰৱবোধ কৰো৷ খাদ্য সুৰক্ষা, সেনা সুৰক্ষা, প্ৰাকৃতিক বিপদ তথা ৰোগৰ পৰা সুৰক্ষা তথা বিকাশৰ বিভিন্ন ক্ষেত্ৰত আমাৰ বৈজ্ঞানিকসকলে নিজৰ অৱদানেৰে ৰাষ্ট্ৰীয় প্ৰয়াসক সৱলীকৃত কৰিছে৷ মহাকাশৰ পৰা আৰম্ভ কৰি খেতি-বাতিলৈ, শিক্ষণ সংস্থাৰ পৰা আৰম্ভ কৰি চিকিৎসালয়লৈ, বৈজ্ঞানিক সমাজে আমাৰ জীৱন আৰু কাম-কাজৰ মান উন্নত কৰিছে৷ অহৰ্নিশে পৰিশ্ৰম কৰি ক’ৰোনা ভাইৰাছক ‘ডি-কোড’ কৰি তথা অতিশয় কম সময়ৰ ভিতৰত প্ৰতিষেধক বিকশিত কৰি আমাৰ বৈজ্ঞানিকসকলে সমগ্ৰ মানৱতাৰ কল্যাণৰ হেতু এক নতুন ইতিহাস ৰচনা কৰিছে৷ দেশত এই মহামাৰীৰ ওপৰত নিয়ন্ত্ৰণ আনিবলৈ তথা বিকশিত দেশসমূহৰ তুলনাত মৃত্যুৰ হাৰ সীমিত ৰখাৰ ক্ষেত্ৰত আমাৰ বৈজ্ঞানিকসকলে চিকিৎসক, প্ৰশাসন আৰু অন্য লোকৰ সৈতে ঐক্যৱদ্ধভাৱে অমূল্য অৱদান আগবঢ়াইছে। ঠিক সেইদৰে আমাৰ সকলো কৃষক, জোৱান আৰু বৈজ্ঞানিক বিশেষ অভিনন্দনৰ পাত্ৰ আৰু কৃতজ্ঞ ৰাষ্ট্ৰই গণতন্ত্ৰৰ দিৱসৰ এই শুভক্ষণত এই সতীৰ্থসকলক অভিনন্দন জনাইছে৷\nযোৱা বৰ্ষত যেতিয়া সমগ্ৰ মানৱতা এক ব্যাপক বিপদৰ সন্মুখীন হৈ থমকি ৰৈছিল, সেই সময়ত মই ভাৰতীয় সংবিধানৰ মূল তত্বৰ ওপৰত মন্থন কৰিছিলো৷ মই ভাবো যে আমাৰ সাংবিধানিক মৈত্ৰীৰ আদৰ্শৰ ভিত্তিতেই, এই সংকটৰ সন্মুখীন হোৱাটো সম্ভৱ হৈছে৷ ক’ৰোনা ভাইৰাছৰূপী শত্রুৰ সন্মুখত দেশবাসীসকলে পৰিয়ালৰ দৰে ঐক্যৱদ্ধভাৱে অনুকৰণীয় ত্যাগ, সেৱা তথা বলিদানৰ পৰিচয় দি পৰস্পৰে পৰস্পৰক ৰক্ষা কৰিছে৷ মই ইয়াত সেই চিকিৎসক, নাৰ্ছ, স্বাস্থ্য-কৰ্মী, স্বাস্থ্য সেৱাৰ সৈতে জড়িত প্ৰশাসক আৰু চাফাই-কৰ্মীসকলৰ বিষয়ে উল্লেখ কৰিব বিচাৰিছো যিয়ে নিজৰ জীৱন বিপদাপন্ন কৰিও পীড়িতসকলৰ শুশ্ৰূষা কৰিছে৷ বহুতে নিজৰ প্ৰাণ হেৰুৱাইছে৷ এই মহামাৰীয়ে দেশৰ প্ৰায় ডেৰ লাখ নাগৰিকক নিজৰ কঠোৰ হাতোৰাত সামৰি ল’লে৷ সেই সকলো শোকসন্তপ্ত পৰিয়ালৰ প্ৰতি মই মোৰ সমবেদনা প্ৰকাশ কৰিছো৷ ক’ৰোনাৰ এই যুদ্ধত সন্মুখৰ শাৰীৰ যোদ্ধাৰ ৰূপত আমাৰ সাধাৰণ নাগৰিকে অসাধাৰণ ভূমিকা পালন কৰিছে৷ আগন্তুক প্ৰজন্মই যেতিয়া এই ইতিহাস অধ্যয়ন কৰিব, এই আকস্মিক সংকটৰ যি সাহসেৰে আপোনালোকে সন্মুখীন হৈছে, তাৰ প্ৰতি তেওঁলোক শ্ৰদ্ধাৰে নতশিৰ হৈ পৰিব৷\nভাৰতৰ ঘন জনবসতি, সাংস্কৃতিক পৰম্পৰাৰ বৈচিত্ৰতা তথা প্ৰাকৃতিক আৰু ভৌগোলিক প্ৰত্যাহ্বানৰ ফলত, ক’ৰোনাৰ পৰা ৰক্ষাৰ উপায় উলিওৱাটো আমাৰ সকলোৰে বাবে এক প্ৰত্যাহ্বানমূলক কাম আছিল৷ প্ৰত্যাহ্বানৰ পিছতো এই ভাইৰাছৰ প্ৰকোপ হ্ৰাস কৰাত আমি যথেষ্ট সফল হৈছো৷ এই গুৰুতৰ প্ৰত্যাহ্বানৰ পিছতো আমি অনেক ক্ষেত্ৰত নিজৰ কাৰ্যকলাপ সফলতাৰে আগুৱাই নিছো৷ এই মহামাৰীৰ ফলত আমাৰ শিশু তথা যুৱচামৰ শিক্ষা প্ৰক্ৰিয়া ব্যাহত হোৱাৰ শংকাই দেখা দিছিল৷ কিন্তু আমাৰ সংস্থাসমূহ আৰু শিক্ষকসকলে নতুন প্ৰযুক্তিক ক্ষীপ্ৰতাৰে আঁকোৱালি এয়া সুনিশ্চিত কৰিছে যাতে বিদ্যাৰ্থীসকলৰ শিক্ষা নিৰন্তৰে অব্যাহত থাকে৷ বিহাৰৰ দৰে ঘন জনবসতিপূৰ্ণ ৰাজ্য তথা জম্মু-কাশ্মীৰ আৰু লাডাখৰ দৰে দুৰ্গম তথা প্ৰত্যাহ্বানমূলক ঠাইত স্বতন্ত্ৰ, নিৰপেক্ষ আৰু সুৰক্ষিত নিৰ্বাচন সম্পন্ন কৰোৱাটো আমাৰ গণতন্ত্ৰ তথা নিৰ্বাচন আয়োগৰ এক প্ৰশংসনীয় কাৰ্য হিচাপে বিবেচিত হৈছে৷ প্ৰযুক্তিৰ সহায়ত ন্যায়পালিকাই ন্যায় প্ৰদান কৰাৰ প্ৰক্ৰিয়া অব্যাহত ৰাখিছে৷ সফলতাৰ এনে ধাৰাৰ সূচী যথেষ্ট দীঘল৷\nআৰ্থিক গতিবিধি আৰম্ভ কৰাৰ বাবে আনলকিং প্ৰক্ৰিয়া সাৱধানতাৰ সৈতে পৰ্যায়ক্ৰমে প্ৰণয়ন কৰা হৈছে৷ এই প্ৰক্ৰিয়া কাৰ্যকৰী প্ৰতীয়মান হৈছে তথা অৰ্থ ব্যৱস্থা পুনৰ শক্তিশালী হোৱাৰ ইংগিত পৰিলক্ষিত হৈছে৷ শেহতীয়াকৈ সূচনা কৰা জিএছটিৰ ৰেকৰ্ড বৃদ্ধি আৰু বৈদেশিক বিনিয়োগৰ বাবে আকৰ্ষণীয় অৰ্থব্যৱস্থাৰ ৰূপত ভাৰত উদ্ভাসিত হোৱাৰ জৰিয়তে দ্ৰুত গতিত ‘অৰ্থনৈতিক পুনৰুদ্ধাৰ’ সূচীত হৈছে৷ চৰকাৰে মজলীয়া আৰু লঘূ উদ্যোগক উৎসাহিত কৰিছে; সহজ ঋণ প্ৰদান কৰি উদ্যমশীলতাক প্ৰসাৰিত কৰিছে আৰু ব্যৱসায়ত উদ্ভাৱনক উৎসাহিত কৰাৰ বাবে অনেক পদক্ষেপ গ্ৰহণ কৰিছে৷\nবিগত বৰ্ষৰ বিপৰীত পৰিস্থিতিত আমাৰ সেই সংস্কাৰসমূহক জাগ্ৰত কৰা হৈছে যি আমাৰ লোকসকলৰ হৃদয়ত সদায়েই বিৰাজমান হৈছে৷ সময়ৰ দাবীৰ অনুৰূপে, আমাৰ দেশবাসীসকলে প্ৰতিটো ক্ষেত্ৰত নিজৰ ক্ষমতাসমূহ প্ৰদৰ্শিত কৰিছে আৰু নিজতকৈও প্ৰথমে আনক অগ্ৰাধিকাৰ প্ৰদান কৰিছে৷ সমস্ত মানৱতাৰ বাবে সহানুভূতি, সেৱা আৰু মৈত্ৰীৰ এই গভীৰ ভাৱনাই সহস্ৰ বৰ্ষজুৰি আমাক একত্ৰিত কৰি ৰাখিছে৷ আমি ভাৰতবাসী মানৱতাৰ বাবে জীয়াবও আৰু মৰিবও পাৰো৷ এই ভাৰতীয় আদৰ্শক মহান কবি মৈথিলী চৰণ গুপ্তই তেওঁৰ শব্দৰ দ্বাৰা এইদৰে ব্যক্ত কৰিছেঃ\nউসী উদাৰ কী সদা, সজীৱ কীৰ্তি কুজতী;\nতথা উসী উদাৰ কো, সমস্ত সৃষ্টি পুজতী৷\nঅখণ্ড আত্মভাৱ জো, অসীম বিশ্ব মে ভৰে,\nৱহী মনুষ্য হে কি জো, মনুষ্য কি লিয়ে মৰে৷\nমোৰ বিশ্বাস যে মানৱ মাত্ৰৰ বাবে অসীম প্ৰেম আৰু বলিদানৰ এই ভাৱনাই আমাৰ দেশক উন্নতিৰ শিখৰলৈ লৈ যাব৷ মোৰ বিচাৰত ২০২০ চনটোৰ পৰা শিকিবলগীয়া যথেষ্ট আছে৷ যোৱা বৰ্ষটোত প্ৰকৃতিয়ে অতিশয় কম সময়তে নিজৰ স্বচ্ছ আৰু নিৰ্মল স্বৰূপ পুনৰ লাভ কৰিছিল৷ এনে স্বচ্ছ-পৰিষ্কাৰ প্ৰাকৃতিক সৌন্দৰ্য বহু সময়ৰ পিছত পৰিলক্ষিত হৈছে৷ এইদৰে প্ৰকৃতিয়ে এক স্পষ্ট বাৰ্তা প্ৰকাশ কৰিছে যে সৰু সৰু প্ৰয়াস কেৱল আৱশ্যকতাই নহয়, বৰঞ্চ বৃহৎ প্ৰয়াসসমূহৰ পৰিপূৰকো হয়৷ মোৰ বিশ্বাস যে ভৱিষ্যতত এইদৰে মহামাৰীসমূহৰ ক্ষতিশংকা হ্ৰাস কৰাৰ উদ্দেশ্যৰে, জলবায়ু পৰিৱৰ্তনৰ বিষয়টোক বিশ্বজনীন পৰ্যায়ত অগ্ৰাধিকাৰ প্ৰদান কৰা হ’ব৷\nবিপদক সম্পদলৈ ৰূপান্তৰিত কৰি প্ৰধানমন্ত্ৰীয়ে ‘আত্মনিৰ্ভৰ ভাৰত’ৰ আহ্বান জনালে৷ আমাৰ প্ৰাণৱন্ত গণতন্ত্ৰ, আমাৰ কৰ্মঠ আৰু প্ৰতিভাৱান দেশবাসী- বিশেষকৈ আমাৰ যুৱচামে- আত্মনিৰ্ভৰ ভাৰতৰ নিৰ্মাণত আমাৰ প্ৰয়াস সৱলীকৃত কৰিছে৷ সামগ্ৰী আৰু সেৱাৰ বাবে আমাৰ দেশবাসীৰ প্ৰয়োজন পূৰণ কৰাৰ বাবে ঘৰুৱা প্ৰয়াসৰ দ্বাৰা তথা এই প্ৰয়াসত আধুনিক প্ৰযুক্তিৰ প্ৰয়োগৰ দ্বাৰাও এই অভিযান সৱলীকৃত কৰিছে৷ এই অভিযানৰ অধীনত ক্ষুদ্ৰ, লঘূ আৰু মজলীয়া উদ্যমিতাক উৎসাহিত কৰি তথা ষ্টাৰ্ট-আপক অধিক শক্তিশালী কৰি আৰ্থিক বিকাশৰ সৈতে ৰোজগাৰ সৃষ্টি কৰাতো পদক্ষেপ গ্ৰহণ কৰা হৈছে৷ আত্মনিৰ্ভৰ ভাৰত এক প্ৰকাৰে জন আন্দোলনলৈ পৰিৱৰ্তিত হৈছে৷ এই অভিযান আমাৰ সেই ৰাষ্ট্ৰীয় সংকল্পসমূহক পূৰণ কৰাত সহায়ক হ’ব য’ত নতুন ভাৰতৰ পৰিকল্পনাৰ অধীনত দেশৰ স্বাধীনতাৰ ৭৫তম বৰ্ষ পৰ্যন্ত অৰ্থাৎ ২০২২ চন পৰ্যন্ত লক্ষ্য প্ৰাপ্তি নিৰ্ধাৰণ কৰা হৈছে৷ প্ৰতিটো পৰিয়ালক বুনিয়াদী সুবিধাযুক্ত পকী ঘৰ প্ৰদান কৰাৰ পৰা আৰম্ভ কৰি কৃষকসকলৰ আয় দুগুণ কৰালৈ এনে মহত্বপূৰ্ণ লক্ষ্যৰ দিশত অগ্ৰসৰ হৈ আমি আমাৰ স্বতন্ত্ৰতাৰ ৭৫তম বৰ্ষৰ এক ঐতিহাসিক ক্ষণত উপনীত হ’ম৷ নতুন ভাৰতৰ সমাবেশী সমাজৰ নিৰ্মাণ কৰাৰ বাবে আমি শিক্ষা, স্বাস্থ্য, পোষণ, বঞ্চিত বৰ্গৰ উত্থান আৰু মহিলাসকলৰ কল্যাণৰ ওপৰত বিশেষ গুৰুত্ব প্ৰদান কৰিছো৷ প্ৰতিকূল পৰিস্থিতিৰ পৰা কিবা নহয় কিবা এটা যে শিকিব পাৰি সেয়া আমি অনুধাৱন কৰিছো৷ সেইসমূহৰ সন্মুখীন হৈ আমাৰ শক্তি তথা আত্মবিশ্বাস বৃদ্ধি হয়৷ এই আত্মবিশ্বাসৰ সৈতে ভাৰতে বিভিন্ন ক্ষেত্ৰত বৃহৎ পদক্ষেপ গ্ৰহণ কৰিছে৷ সম্পূৰ্ণ গতিৰে অগ্ৰসৰ হোৱা আমাৰ আৰ্থিক সংস্কাৰৰ পৰিপূৰকৰ ৰূপত নতুন আইন সৃষ্টি কৰি, কৃষি আৰু শ্ৰমৰ ক্ষেত্ৰত এনে সংস্কাৰ সাধন কৰা হৈছে যি দীৰ্ঘ সময়ৰ পৰা প্ৰতীক্ষিত হৈ আছিল৷ প্ৰাৰম্ভিক অৱস্থাত এই সংস্কাৰৰ বিষয়সমূহত আশংকা উৎপন্ন হ’ব পাৰে৷ কিন্তু ইয়াত কোনো সন্দেহ নাই যে কৃষকৰ কল্যাণৰ বাবে চৰকাৰ সম্পূৰ্ণধৰণে সমৰ্পিত৷ সংস্কাৰৰ ক্ষেত্ৰত, শিক্ষাৰ ক্ষেত্ৰত কৰা ব্যাপক সংস্কাৰ উল্লেখযোগ্য হিচাপে বিবেচিত হৈছে৷ এই সংস্কাৰো দীৰ্ঘ সময় ধৰি প্ৰতীক্ষিত আছিল৷ এয়াও কৃষি তথা শ্ৰম সংস্কাৰৰ সমানেই গুৰুত্বপূৰ্ণ, ইয়াৰ দ্বাৰা অধিক সংখ্যক লোকৰ জীৱন প্ৰভাৱিত হ’ব৷ ২০২০ চনত ঘোষিত ‘ৰাষ্ট্ৰীয় শিক্ষা নীতি’ত প্ৰযুক্তিৰ সৈতে পৰম্পৰাৰ ওপৰতো গুৰুত্ব প্ৰদান কৰা হৈছে৷ ইয়াৰ জৰিয়তে এনে এক নতুন ভাৰতৰ আধাৰশিলা স্থাপন কৰা হৈছে যি আন্তৰ্জাতিক মঞ্চত জ্ঞান কেন্দ্ৰৰ ৰূপত উদ্ভাসিত হোৱাৰ আকাংক্ষা পৰিলক্ষিত হৈছে৷ নতুন শিক্ষা প্ৰণালীয়ে বিদ্যাৰ্থীসকলৰ অন্তৰ্ৱতী প্ৰতিভাক বিকশিত কৰিব আৰু তেওঁলোকক জীৱনক প্ৰত্যাহ্বানৰ সন্মুখীন হোৱাত সক্ষম কৰি তুলিব৷ সকলো ক্ষেত্ৰতে সংকল্প আৰু দৃঢ়তাৰ সৈতে আগবঢ়াৰ সুন্দৰ পৰিণাম প্ৰদৰ্শিত হৈছে৷ ক’ৰোনাৰ প্ৰায় এবছৰৰ অপ্ৰত্যাশিত অগ্নি পৰীক্ষাৰ পিছতো ভাৰত হতাশ হোৱা নাই, বৰঞ্চ আত্মবিশ্বাসেৰে ভৰপূৰ হৈ উজ্বলি উঠিছে৷ আমাৰ দেশত আৰ্থিক মন্দাৱস্থা সামান্য সময়ৰ বাবেহে থাকিল৷ এতিয়া আমাৰ অৰ্থ ব্যৱস্থা পুনৰ গতিশীল হৈছে৷ আত্মনিৰ্ভৰ ভাৰতে ক’ৰোনা ভাইৰাছৰ পৰা ৰক্ষাৰ বাবে স্বয়ং প্ৰতিষেধক প্ৰস্তুত কৰিছে৷ এতিয়া বিশাল পৰিসৰত টীকাকৰণৰ যি অভিযান চলিব ধৰিছে সেয়া ইতিহাসতো সবাতোকৈ বৃহৎ প্ৰকল্প হিচাপে বিবেচিত হ’ব৷ এই প্ৰকল্পক সফল কৰি তোলাত প্ৰশাসন তথা স্বাস্থ্য সেৱাৰ সৈতে জড়িত লোকসকল সম্পূৰ্ণ তৎপৰতাৰে কাৰ্যৰত হৈ আছে৷ মই দেশবাসীক আহ্বান জনাম যে আপোনালোক সকলো, দিশ-নিৰ্দেশ অনুসৰি, নিজৰ স্বাস্থ্যৰ কল্যাণৰ বাবে এই প্ৰতিষেধকৰূপী সঞ্জীৱনীৰ লাভ আদায় কৰক৷ আপোনালোকৰ স্বাস্থ্যই আপোনালোকৰ উন্নতিৰ পথ মুকলি কৰিব৷ আজি ভাৰতক প্ৰকৃততেই ‘ফাৰ্মাচী অব্ দা ৱৰ্ল্ড’ বুলি কোৱা হয়৷ কিয়নো আমি অনেক দেশৰ জনসাধাৰণৰ পীড়া হ্ৰাস কৰাত আৰু মহামাৰীক নিয়ন্ত্ৰণ কৰাত সহায়কাৰী ঔষধ তথা স্বাস্থ্য সেৱাৰ অন্য উপকৰণ, বিশ্বৰ বিভিন্ন প্ৰান্তলৈ প্ৰেৰণ কৰিছো৷ এতিয়া আমি প্ৰতিষেধকো অন্য দেশলৈ প্ৰেৰণ কৰি আছো৷\nযোৱা বৰ্ষত বিভিন্ন পৰ্যায়ত অনেক প্ৰত্যাহ্বানৰ সন্মুখীন আমি হৈছো৷ আমি আমাৰ সীমাত প্ৰসাৰণবাদী গতিবিধিৰ সন্মুখীন হ’বলগীয়া হৈছো৷ কিন্তু আমাৰ সাহসী সেনাসকলে ইয়াক হেলাৰঙে ওফৰাই পেলাইছে৷ ইয়াৰ বাবে আমাৰ ২০ জন জোৱানে বীৰগতি লাভ কৰিছে৷ সমগ্ৰ দেশবাসী সেই অমৰ জোৱানসকলৰ প্ৰতি কৃতজ্ঞ হৈ ৰ’ব৷ অৱশ্যে আমি শান্তিৰ বাবে নিজৰ দায়িত্বত অটল আছো৷ তথাপিও আমাৰ স্থলসেনা, বায়ু সেনা আৰু নৌসেনা- আমাৰ সুৰক্ষাৰ বিৰুদ্ধে যিকোনো দুঃসাহস বিফল কৰাৰ বাবে পূৰ্ণ প্ৰস্তুতিৰ সৈতে সষ্টম হৈ আছে৷ প্ৰত্যেক পৰিস্থিতিত, আমাৰ ৰাষ্ট্ৰৰ হিতৰ ৰক্ষাৰ বাবে আমি সম্পূৰ্ণৰূপে সষ্টম৷ ভাৰতৰ সুদৃঢ় তথা সিদ্ধান্তভিত্তিক বিষয়সমূহ আন্তৰ্জাতিক মহলে ভালদৰেই জানে৷\nভাৰতে প্ৰগতিৰ পথত আগবাঢ়ি বিশ্ব দৰবাৰত নিজৰ সমুচিত স্থান নিৰ্ধাৰণ কৰিছে৷ বিগত কেইটামান বৰ্ষত ভাৰতৰ প্ৰভাৱক্ষেত্ৰ অধিক বিস্তৃত হৈছে তথা ইয়াত বিশ্বৰ ব্যাপক ক্ষেত্ৰ অন্তৰ্ভুক্ত হৈছে৷ যি অসাধাৰণ সমৰ্থনৰ সৈতে এই বৰ্ষটোত ভাৰতে অস্থায়ী সদস্যৰ ৰূপত নিৰাপত্তা পৰিষদত প্ৰৱেশ কৰিছে, তাৰ জৰিয়তে ভাৰতৰ বৰ্ধিত প্ৰভাৱ প্ৰদৰ্শিত হৈছে৷ বিশ্ব দৰবাৰৰ বিভিন্ন ৰাজনেতাৰ সৈতে আমাৰ সম্বন্ধৰ গভীৰতা বহুগুণে বৃদ্ধি হৈছে৷ আমাৰ প্ৰাণৱন্ত গণতন্ত্ৰৰ ভেঁটিত ভাৰতে এক দায়িত্বশীল আৰু বিশ্বস্ত ৰাষ্ট্ৰৰ ৰূপত নিজৰ সহযোগিতা আগবঢ়াইছে৷\nএই সন্দৰ্ভত আমাৰ সকলোৰে হিতাৰ্থে আমি সকলোৱে সংবিধানত নিহিত আদৰ্শক, সূত্ৰ বাক্যৰ দৰে সৰ্বদা মনত ৰখাটো আৱশ্যক৷ মই এয়া পূৰ্বেও কৈছো আৰু পুনৰ দোহাৰিব বিচাৰিছো যে ৰাষ্ট্ৰপিতা মহাত্মা গান্ধীৰ জীৱন আৰু আদৰ্শক মন্থন কৰাটো আমাৰ দিনচৰ্যাৰ এক অংশ হ’ব লাগে৷ আমি যথাসম্ভৱ প্ৰয়াস কৰিব লাগে যাতে সমাজৰ এজনো সদস্য দুখী অথবা অভাৱগ্ৰস্ত হ’ব নালাগে৷ সমতা আমাৰ গণতন্ত্ৰৰ মহান যজ্ঞৰ বীজ মন্ত্ৰ হিচাপে বিবেচিত হৈছে৷ সামাজিক সমতাৰ আদৰ্শই প্ৰত্যেক ব্যক্তিৰ গৰিমা সুনিশ্চিত কৰে, য’ত আমাৰ গাঁওবাসী, মহিলা, অনুসূচীত জাতি তথা জনজাতিসহিতে বঞ্চিত দুৰ্বল বৰ্গৰ লোক, দিব্যাংগ তথা বয়সস্থ, সকলো লোক অন্তৰ্ভুক্ত আছে৷ আৰ্থিক সমতাৰ আদৰ্শই সকলোৰে বাবে সুযোগৰ সমতা আৰু পিছ পৰি থকা লোকসকলৰ সহায়তা সুনিশ্চিত কৰাৰ আমাৰ সাংবিধানিক দায়িত্বক স্পষ্ট কৰি তোলে৷ সহানুভূতিৰ ভাৱনা পৰোপকাৰৰ কাৰ্যৰ দ্বাৰাই অধিক শক্তিশালী হয়৷ পৰস্পৰৰ ভ্ৰাতৃত্ববোধৰ নৈতিক আদৰ্শই আমাৰ পথ প্ৰদৰ্শকৰ ৰূপত আমাৰ অনাগত সামূহিক যাত্ৰাৰ পথ প্ৰশস্ত কৰিব৷ আমি সকলোৱে ‘সাংবিধানিক নৈতিকতা’ৰ সেই পথত নিৰন্তৰে আগবাঢ়িব লাগিব যাৰ উল্লেখ বাবা চাহেব ড০ ভীমৰাও আম্বেদকাৰে ৪ নৱেম্বৰ ১৯৪৮ তাৰিখে সংবিধানৰ ৰূপৰেখা প্ৰস্তুত কৰাৰ সময়ত, সংবিধানৰ সভাৰ ভাষণত কৰিছিল৷ তেওঁ স্পষ্টভাৱে কৈছিল যে ‘সাংবিধানিক নৈতিকতা’ৰ অৰ্থ হ’ল- সংবিধানত নিহিত মূল্যৰ সৰ্বোপৰি পালন কৰা৷\nআমাৰ গণতন্ত্ৰৰ স্থাপনাৰ উৎসৱ পালন কৰাৰ এই উপলক্ষত মোৰ ধ্যান বিদেশত স্থিত আমাৰ ভাই-ভনীসকললৈও গৈছে৷ প্ৰবাসী ভাৰতীয়সকল আমাৰ দেশৰ গৌৰৱ৷ আন দেশত স্থিত ভাৰতীয়সকলে বিভিন্ন ক্ষেত্ৰত সাফল্য অৰ্জন কৰিছে৷ তাৰে কিছু সংখ্যক লোকে ৰাজনৈতিক নেতৃত্বৰ উচ্চস্তৰত প্ৰৱেশ কৰিছে, আৰু অনেক লোকে বিজ্ঞান, কলা, শিক্ষা, সমাজ সেৱা আৰু ব্যৱসায়ৰ ক্ষেত্ৰতো বহুমূলীয়া অৱদান আগবঢ়াইছে৷ আপোনালোক সকলো প্ৰবাসী ভাৰতীয়ই নিজৰ বৰ্তমানৰ কৰ্মভূমিৰো গৌৰৱ বৃদ্ধি কৰিছে৷ আপোনালোকৰ পূৰ্বজৰ ভূমি ভাৰতৰ পৰা মই আপোনালোক সকলোলৈ আন্তৰিক শুভকামনা জনাইছো৷ আমাৰ সশস্ত্ৰবাহিনী, অৰ্ধসামৰিক আৰক্ষীৰ জোৱান, প্ৰায় সকলোৱে পৰিয়ালৰ পৰা দূৰৈত থাকি উৎসৱ পালন কৰে৷ সেই সকলো জোৱানকো মই বিশেষভাৱে অভিনন্দন জনাইছো৷\nমই পুনৰবাৰ আপোনালোক সকলো দেশবাসীক গণতন্ত্ৰৰ দিৱসৰ শুভকামনা জনাইছো৷\n(Release ID: 1692316) Visitor Counter : 104\nRead this release in: Marathi , Odia , Gujarati , Tamil , Telugu , Kannada , English , Urdu , Hindi , Manipuri , Bengali , Punjabi , Malayalam\n(Release ID: 1692316)


⭐ৰিমঝিম বৰষুণৰ জীপাল কথাৰে~ Assamese Blog⭐: শেৱালি ফুলাৰ বতৰত...\n⭐ৰিমঝিম বৰষুণৰ জীপাল কথাৰে~ Assamese Blog⭐\nHi, welcome to Rimjhim's world. This is my personal Assamese blog where I share my feelings. Here, I am trying to write downafew things what I feel and see around the world every day.\nএয়েইটো জীৱন (This is Life)!\nবাহিৰত চিপচিপকৈ বৰষুণ দিবলৈ ধৰিছে লগত অলপ বতাহো বলি আছে সেয়ে মাজে মাজে বতাহৰ কোবত খুলি থোৱা খিড়িকীখনে বৰষুণৰ চিটিকণি আহি এনিশা বহি থকা কো...\nমোবাইলত দি থোৱা এলাৰ্মটোৰ কৰ্কশ শব্দই সুন্দৰ পুৱাটোৰ গোটেই মাদকতাখিনি মোহাৰিহে পেলাব এতিয়া। কোনোমতে খেপিয়াই খেপিয়াই টোপনিৰ জালতে এলাৰ...\nসাগৰ ভালপোৱা ছোৱালীজনী (১)\nসাগৰ ভালপোৱা ছোৱালীজনী প্ৰায় সাগৰৰ তলিত মুকুতা বিচাৰি ফুৰে , সাগৰৰ বুকুত আপোনমনে দেও দি থকা মাছবিলাকৰ লগত কথা পাতে। আইতাকৰ সাধুত থকা জলপ...\nসাগৰ ভালপোৱা ছোৱালীজনী (২)\nসাগৰৰ ওপৰত তাইৰ বিৰাতেই খং দেউতাকক লৈ গ'ল আৰু ঘূৰাই নিদিলে। আজিকালি সাগৰৰ বুকুত মুকুতাৰ সলনি তাই দেউতাকক বিচাৰি ফুৰে জানোচা বিচাৰি ...\n'বিলত তিৰেবিৰাই পদুমৰ পাহি অই.......' গানটো গাইয়ে তাই লৰালৰিকৈ হেড্ বাইদেউৰ ওচৰলৈ গ'ল। ইমান দেৰি হ'ব বুলি জনা হ'লে ত...\nA glimpse of Arunudoi (Orunodoi)\nRIMJHIM BORTHAKUR In the middle of 19 th century, the American Baptist missionaries broughtamodern press to Assam. The press was ...\nবিজনেছ মেন (Business Man)\nসাজ লাগি ভাগিছে, চৰাই-চিৰিকতি নিজৰ বাঁহলৈ উভতিছে, ঘৰৰ গৰু-ছাগলীবিলাকো ঘৰলৈ উভতিল। নগেন মাষ্টৰে নিজৰ ঘৰৰ উভতি অহা গৰুকেইটা বান্ধি গোহালীত জ...\nশেৱালি ফুলাৰ বতৰত...\n'এখন দেশত এজন ৰজা আছিল। ৰজাৰ দুজনী ঘৈণীয়েক আছিল.....' সিটো ৰুমৰ পৰা বুলুক আইতাকে কৈ থকা সাধুটো মাকণৰ কাণত ঠহৰ ঠহৰকৈ বাজিবলৈ ধ...\nচিগনেল, ফুল বেচা ছোৱালীজনী আৰু ফুলথোপা\nচিগনেলটো ৰঙা হোৱাৰ লগে লগে গাড়ীচালকসকলৰ মুখকেইখন যিমান ক'লা পৰি যায়, ৰাস্তাৰ কাষত হাতে হাতে কিবা এটা লৈ ৰৈ থকা মানুহখিনিৰ মুখকেইখন সিম...\n'এখন দেশত এজন ৰজা আছিল। ৰজাৰ দুজনী ঘৈণীয়েক আছিল.....' সিটো ৰুমৰ পৰা বুলুক আইতাকে কৈ থকা সাধুটো মাকণৰ কাণত ঠহৰ ঠহৰকৈ বাজিবলৈ ধৰিছে। বুলুক সদায় এনেকৈ শুৱাব লাগে ন'হলে তাই শুবলৈ মন নকৰে। দিনতো খেলি ভাগৰত লেবেজান হৈ সন্ধিয়াতে টোপনি আহে তাইৰ। কিন্তু আইতাকে সাধু কৈ গাটো মোহাৰি নিদিয়ালৈকে তাই নোশোৱে। শাহুৱেকৰ মুখৰ সাধুতো কাণত পৰাত এনেকুৱা লাগিছে এইমাত্ৰই গৈ বুলুৰ লগতে শাহুমাকৰ বুকুৰ মাজত নিজেও সোমাই পৰি সাধুৰ মজা ল'ব।\nযেতিয়া তাই বুলুৰ বয়সৰ আছিল সাধু নুশুনিলে তাইৰো টোপনিয়ে নাহিছিল। আইতাকৰ খহটা হাত দুখনৰ পৰশ, নৱৰত্ন তেলেৰে মলমলাই থকা চুলিখিনিৰ গোন্ধ; আস এতিয়াই যেন গুচি যাব আইতাকৰ ওচৰলৈ। কেতিয়াবা আকৌ সেই গোন্ধোৱা তেলবোৰৰ কাৰণে গালিও পাৰিছিল।কিন্তু এইবোৰ সকলো ধেমালি যে আইতাকেও বুজি পাইছিল। আইতাক ঢোকোৱাৰ বহুতদিনলৈকে তাই সেই চিনাকি গোন্ধটো বিচাৰি হাবাথুৰি খাই ফুৰিছিল। । আইতাকে খুন্দি ৰঙা কৰি থৈ দিয়া তামোলখনৰ সোৱাদ তাই এতিয়াও পাহৰিব পৰা নাই। তামোল খাই সেলেঙী বোৱাই থোৱা মৰমৰ আইতাকজনী তাইৰ! আইতাকৰ কোলাখনৰ সমান নিৰাপত্তাৰ স্থান একোৱেই নাছিল তাইৰ কাৰণে। তথাপিও মাহীমাকে কমখন চেষ্টা কৰা নাছিল সেইখিনিও আজুৰি আনিবলৈ। মাহীমাকৰ কথা মনলৈ আহোতে তাইৰ মনত পৰিল এতিয়া তায়োতো এজনী মাহীমাক। কিন্তু মাকণ তাইৰ মাহীমাকৰ দৰে নিষ্ঠুৰ কেতিয়াও নহয়। যিমান পাৰে তাই সতিনীয়েকৰ জীয়েকক মৰম কৰিবলৈহে চায়।\nচিলনী আই মোৰ আগতে পৰে...' আগৰখিনি কি আছিল বাৰু! ইমান চেষ্টা কৰিছে যদিও মনত পেলাব পৰা নাই মাকণে গানটো। আগতে আইতাকৰ মুখত শুনি শুনি মনত ৰৈ গৈছিল। এতিয়া কিমান বছৰ হ'ল আইতাকো নাই, সাধুও নাই শুনিবলৈ। লগতে সংসাৰৰ বোজাই সকলোবোৰ পাহৰাই পেলালে। আগতে এই সাধুটো তাইৰ আটাইতকৈ ভাল লগা সাধু আছিল। কেতিয়াবা মাহীমাকৰ অত্যাচাৰৰ পৰা পৰিত্ৰাণ পাবলৈ চিলনীৰ জীয়েকে মতাৰ দৰে মাতিও চাইছিল কেনেবাকৈ মাকজনী আহেই বা! কিন্তু ক'ৰপৰানো আহিব মাকজনী সেইবোৰ সাধুকথাহে।\nআইনাখনৰ সন্মুখত ৰৈ চিলনীৰ জীয়েকৰ সাধুটো যিমানপাৰে মনত পেলাইছে মাকণে। চিলনীৰ নিচিনা মাক এজনী তাইৰো থকা হ'লে! এতিয়াই গানটো আঁওৰোৱাৰ লগে লগে তাইৰ সন্মুখত পৰিলহেঁতেন। মাকণৰ নিজৰ মাকজনীনো কেনেকুৱা আছিল বাৰু! যিমান চেষ্টা কৰিলেও মনত পেলাব পৰা নাই। তাইৰ দৰেই আছিল চাগে, কিয়নো যিয়েই তাইক দেখে সাইলাখ মাকৰ মুখখনে বুলিয়েই কয়। আকৌ এবাৰ আইনাখনত তাই মুখখন চাই ল'লে। এতিয়া চাগে শিৰত সেন্দুৰ, কপালত উদয় হ'বলৈ ধৰা বেলিটোৰ দৰে টিকটিকীয়া ৰঙা ফোটটোৰে গোটেই জনী মাকেই হৈ পৰিছে তাই। মাকৰ মৰম নোপোৱা মাকণে আইনাত নিজকে চাই থাকোতে যেন হঠাৎ কৰবাৰ পৰা উফৰি এটা শব্দ তাইৰ কাণত সোমাল 'মাৰৰ মূৰ খাইটি'। কোনে ক'লে বাৰু কথাষাৰ! গিৰিয়েকৰ ঘৰতো তাইক এইটো শব্দই লগ এৰা নাই। কোনো নাই দেখোন ইয়াত মাহীমাকজনীৰ নিচিনাকৈ তাইক গালি পাৰিবলৈ। দেউতাকৰ ঘৰত থাকোতে অতি চিনাকি আছিল এই শব্দটোৰ লগত তাইৰ।\n'কি হ'ল ইমান মাতি আছো কোনখন জগতত আছ, যা ভাতকেইটা বাঢ়গে' গিৰিয়েকে কাণৰ কাষত আহি কোৱা কথাষাৰত তাইৰ ধ্যান ভাগিল। খকা-মকাকৈ ওৰণিখন আগলৈ টানি কোঠাৰপৰা ওলাই পাকঘৰ পালেগৈ। কথাবিলাক ভাবি ইমানেই পাকঘূৰণি খালে যে শাহুৱেক গিৰিয়েকক ভাত দিব লাগে পাহৰিয়ে গৈছিল। ভাতকেইটা সকলোকে দি নিজেও খাই চব অতাই মেলি আহে মানে বাকীবোৰ ইতিমধ্যে ঢাৰি পাটি ল'লেই। শাহুৱেকৰ ৰুমত পানীৰ ঘটিটো দি গিৰিয়েকৰ ৰুমৰ লাইটো অফ কৰি তাই নিজৰ কোঠাত সোমাল।\nএই ৰাতিবোৰ যিমান গভীৰ হৈ আহে তাইৰ দেখোন টোপনিও চকুৰপৰা নোহোৱা হয়। নিদ্ৰাবিহীন ৰাতিবোৰে তাইক কেতিয়াও লগ নেৰিবই চাগে। অকলে অকলে ইমান ডাঙৰ কোঠাটোত মাকণৰ কিবা অকলশৰীয়া যেন অনুভৱ হয়। বিয়া হোৱাৰ এবছৰেই হ'বৰ হ'ল কিন্তু তাই এনেকৈ অকলশৰেই কটাই আহিছে ৰাতিবোৰ। যদিও মাকণে বিয়া হৈ সতিনীয়েকৰ কোঠা বিছনা সকলো পালে কিন্তু গিৰিয়েকৰ মনত পত্নী হিচাপে সেই স্থান কেতিয়াও দখল কৰিব নোৱাৰিলে।\nমাকণক গিৰিয়েকে প্ৰথমদিনা চাবলৈ যাঁওতে তাই গিৰিয়েকৰ ৰংটো দেখি মূৰ ঘূৰাই পৰি যোৱাৰ উপক্ৰম হৈছিল। একেবাৰে কিচকিচিয়া ইমান ক'লা মানুহো থাকেনে! চল্লিশৰ উৰ্দ্ধ মানুহটোলৈ সেই ফুলকুমলীয়া ছোৱালীজনীক বিয়া দিয়া মাহীয়েকজনীও কম নিষ্ঠুৰ নহয়। কলপ লগাই বগা চুলিক ক'লা কৰিবলৈ কৰা ক্ৰুটিহীন চেষ্টাক চেৰ পেলাইও কাণৰ কাষেদি ওলাই থকা পকা চুলি কেইডাল দেখি ভায়েকৰ মুখেদি ওলায়েই গৈছিল ভিনদেউটো বুঢ়া। সেইদিনা মানুহটোক দেখি তাইৰ যিমান ভয় লাগিছিল, এতিয়া সেই মানুহটোৰ সংগ পাবলৈ তাই সিমানেই আকুল হৈ থাকে। বিয়াৰ প্ৰথমনিশাই যি তাইৰ লগত বহি অলপ কথা পাতিছিল, তাৰপিছৰপৰা তাই ভালকৈ গিৰিয়েকৰ ছাঁটোও নেদেখে। কেতিয়াবা দৰকাৰ পৰিলে ওচৰলৈ আহে ক'বলগা কথাটোহে কয়, কিন্তু পত্নী হিচাপে যি মৰ্যাদা পাব লাগিছিল মাকণ এতিয়াও বন্চিত। তাই কেতিয়াও এইবোৰক লৈ গিৰিয়েকৰ ওচৰত গোচৰ তৰা নাই। কিয়নো বিয়াৰ প্ৰথমনিশাই তাইক সকলোবোৰ কথা বুজাই কৈছে প্ৰথমা পত্নী তেওঁৰ কাৰণে কি আছিল। একমাত্ৰ কণমানি ছোৱালীজনীৰ কাৰণেহে এই বিয়া পাতিবলগা হ'ল যাতে তাই 'মা' শব্দটো কি বুজি পায়। সেইদিন ধৰি গিৰিয়েকৰ কথা মনত ৰাখি নিজৰ দায়িত্ব পালন কৰি আহিছে। কিন্তু জীয়েকেহে তাইৰ ছাঁটোও সহ্য নকৰে। প্ৰথমদিনাটো মাকৰ কোঠাটোত মাকণক শুবলৈ দিয়াৰ কাৰণে তাই কান্দি কাটি যিখনহে হুলস্হূল কৰিছিল তাইৰ সেইখন ঘৰৰপৰা ওলাই গুচি যাবলৈ মন গৈছিল। কিন্তু যাব ক'ত! মাহীমাকৰ কিলটো, গুৰটো খাই থকাতকৈ তাই এইখন ঘৰত থকাই ভাল। দিন গ'লে সকলো ঠিক হৈ যাব বুলিয়েই তাইৰ আশা। খিড়ীকিৰ ওচৰত কিবা চৰাই এটা আহি ঢপঢপাই থকা শব্দত তাইৰ জড়তা ভাঙিল। ৰাতিবোৰ তাইৰ সদায় এনেকৈয়ে যায় ভাবত ডুবি থাকোতে। শেষ নিশাহে নিদ্ৰাদেৱীৰ কোলালৈ যায়। মাকণৰ অৱস্থা দেখি বেৰত ওলমি থকা সতিনীয়েকৰ ফটোখনেও যেন তাইক ভেঙুচালিহে কৰে। সতিনীয়েকৰ ফটোখনলৈ চকু যোৱাত সেইখন মোহাৰি ভাঙি পেলাবলৈ মন গ'ল। কিন্তু তাই সেইবোৰ একোৱে কৰিব নোৱাৰে যে! মাকণ কেতিয়াও মাহী ওৰফে মাহীমাকৰ দৰে কঠিন হৃদয়ৰ হ'ব নোৱাৰে।\nটোপনি আজিও অহাৰ আশা নাই। তাই লাহেকৈ খিড়ীকিখন খুলি দি বাহিৰলৈ চাই পঠিয়ালে। এটা চিনাকি যেন লগা মিঠা গোন্ধ তাইৰ নাকত লাগিলহি। তাইৰ কোঠাৰপৰা ধুনীয়াকৈ দেখা পোৱা শেৱালিজোপা ফুলি গোটেই গছজোপা বগা হৈ আছে । জোনাকৰ পোহৰত এনেকুৱা লাগিছে যেন তাত আকাশৰ তৰাবোৰ আহি মেলাহে পাতিছে। শেৱালিজোপালৈ চকু যাঁওতে তাইৰ মনলৈ আহিল কেতিয়াও পাহৰিব নোৱাৰা সেই ঘটনাটো। মাহীমাকে লগোৱা শেৱালি পুলিটো ঘৰৰে ছাগলীজনী আহি মহতিয়াই থৈ যাঁওতে তাইক কমখন বকিছিলনে। আইতাক আছিল বুলি কোনোমতে মাৰখোৱাৰ পৰা ৰক্ষা পৰিছিল। ঘৰখনত তাইক বাদ দি আৰু তিনিটা প্ৰাণী থকাৰ পিছতো মাহীমাকে ফুলজোপাৰ কাৰণে তাইকহে ধৰিলে। সেইটো মাত্ৰ আছিল এটা অজুহাতহে। 'মাৰৰ মূৰ খাইটী এতিয়া বাপেৰৰ মূৰটোও চোবাইছ' বুলি তাইক মাৰিবলৈ চোচা লৈ আহোতেই আইতাকে মাহীমাকক কোৱা শুনা পাইছিল তাই 'পেটত পোৱালি লৈ এনেকুৱা কাম নকৰিবি অ আই'। তেতিয়াহে তাই মন কৰিছিল মাহীমাকৰ দিনে দিনে আগলৈ বাঢ়ি অহা পেটটো আৰু কেইদিনমানৰ পিছতেই এটা মৰমলগা ভায়েকৰ জন্ম হয়।\nনিজৰ মাহীয়েকজনী মাহীমালৈ পৰিৱৰ্তন হৈ ইমান যে বেয়া হৈ যাব তাই ভাবিবই পৰা নাছিল। জন্মতেই মাকক হেৰুওৱা ছোৱালীজনীৰ দায়িত্ব মাহীয়েকে লৈছিল অন্ততঃ বুজা নোহোৱালৈকে তাইয়ে ডাঙৰ কৰিব। মাকণ বুজা হোৱাৰ পিছত মাহীয়েকক ল'ৰা এটা চাই বিয়া হৈ যাবলৈ আইতাকে কৈছিল। কিয়নো বয়সে কাৰোলৈকে বাট নাচায়। কিন্তু আইতাকে মাহীয়েকৰ ছলনা বুজি পোৱা নাছিল। যেতিয়া বুজি পাইছিল তেতিয়া বহুত দেৰিয়েই হ'ল। এদিন চোতালতে কিবা কৰি থাকোতে মূৰ ঘূৰাই পৰি যাঁওতেহে মাহীয়েকে কেইবামাহো গা নোধোৱা কথাটো আইতাকে লক্ষ্য কৰিলে। বেছি পলম নকৰি আইতাকে সেইদিনাৰ পৰা মাকণক আইতাকৰ লগত শুবলৈ কৈ মাহীয়েকক দেউতাকৰ কোঠাত থাকিবলৈ দিলে। সেইদিনাৰ পৰাই মাহী গুচি 'মাহীমা' হ'ল। মাহীমাক হোৱাৰ দিন ধৰি মানুহজনী এনেকুৱাকৈ সলনি হৈ গ'ল; আইতাকৰ সাধুত থকা মাহীমাক কেইজনীৰ নিচিনা যেন লাগে তাইৰ। আইতাকৰ মুখত সাধুবিলাক শুনি শুনি এদিন তাই নজনাকৈ কৈয়ে পেলাইছিল 'মই মাহীমাক হ'লে কিন্তু সতিনীৰ ল'ৰা-ছোৱালীক মৰমহে কৰিম, শাস্তি নিদিও'। আইতাকে তাইৰ মূৰতে খকৰামূকটি কেইটামান দি ভিতৰলৈ নি এইবোৰ কথা আকৌ ন'কবলৈ সকিয়াই দিলে। মাহীমাক হ'ম বুলি কোৱা কথাটো নজনাকৈ কৈছিল যদিও এতিয়া এইটোৱে বাস্তৱ। মাকণ এজনী মাহীমা আৰু তাইৰ সতিনীয়েকৰ জীয়েক যিয়ে তাইৰ ছাঁটোকে নসহে।\nমাকণৰ দেউতাক এনেকুৱা আছিল যিয়ে মাহীমাকৰ ভয়ত তাইক আগতে একোলা ল'বলৈ মন যোৱা স্বত্বেও ল'ব নোৱাৰে আৰু এতিয়া তাইৰ গিৰিয়েক যিয়ে জীয়েকৰে আৰু আগৰজনী ঘৈণীয়েকৰ মৰমত মাকণ যে তেওঁৰ পত্নী সেই কথা মানিবলৈ টান পায়। তাইক বিয়া কৰাই আনিও আজিলৈকে পত্নীৰ মৰ্যাদাখিনিও দিয়া নাই। গিৰিয়েকৰ এই কথাটোত মাজে মাজে তাইৰ দুখ নলগাও নহয় কিন্তু উপায় নাই। মাকৰ ঘৰখনতকৈ সুখতেই আছে বহুত।\nতাই বিয়া হৈ অহাৰ পৰা দেউতাকৰ ঘৰখনলৈ যোৱাই নাই সেই আঠমঙলা খাবলৈয়ে যোৱা। কেতিয়াবা মন গ'লে দেউতাক মনে মনে আহি মথাউৰিটোতে লগ কৰি যায়হি। সেইবোৰ কথাও যদি মাহীমাকে গম পায় সেইফালেও আধ্যা পৰিব। বহুত দিন হ'ল দেউতাক অহাও নাই তাইক চাবলৈ। একো খবৰো পোৱা নাই, কেনেবাকৈ মাহীয়েকে গম পোৱা নাইতো! কাইলৈ পাৰিলে গিৰিয়ককে লগত লৈ এপাক গৈ আহিব।এতিয়া চাগে মাহীমাকৰ স্বভাৱটো অলপ হ'লেও সলনি হৈছে। গিৰিয়েকৰ লগত গ'লে চাগে তাইক সেই চিনাকি শব্দটোৰে গালি নিদিয়ে। ভাবত বিভোৰ হৈ থাকোতে আকাশখনে যে আন্ধাৰৰ আৱৰণ ফালি নতুন পুৱাৰ উৰণিখন পিন্ধিবলৈ যোজা চলাইছে চৰাইবিলাকৰ কিচিৰ-মিচিৰ মাততহে মাকণে গম পালে। লৰালৰিকৈ খিড়ীকিখন জপাই যিকণ পাৰে শুই লও বুলি বিছনাত পৰিলহি।\nকেতিয়ালৈকে শুলে গম নাপায় দুৱাৰত কোনোবাই ডাঙৰকৈ শব্দ কৰাতহে সাৰ পাই লৰালৰিকৈ উঠি গ'ল। 'অতি সোনকালে ঘৰলৈ ওলা দেউতাৰে মাতি পঠাইছে।' গিৰিয়েকে কোৱা কথাকেইটা শুনি নিজৰ কাণকেইখনকে বিশ্বাস কৰিব নোৱাৰিলে। দেউতাকে মাতি পঠাইছে মানে মাহীয়েকজনী ভাল হ'ল চাগে আজিকালি। হঁওক যি হ'লেও বিয়া হোৱাৰ এবছৰৰ পিছত হ'লেও মাহীয়েকৰ মনটো গলিছে। তাই জানিছিলেই এদিন হ'লেও মাহীয়েকে তাইক বুজি পাব। মাকণেও একো পাপ কৰা নাই গোটেই জীৱনটো শাস্তি পাবলৈ। কিন্তু এবাৰ আকৌ ভয়ো খালে এনেকৈ মাতি পঠোৱাৰ কাৰণ বেলেগ নেকি কিবা। নাই নাই আচলতে বহুতদিন তাই ঘৰত নাই যে সেয়ে মাহীয়েকৰ অলপ হ'লেও মনতো ভাল চাগে।\nমনৰ আনন্দতে মুখতে গান এটা গুণগুণাই তাই কিবা এটা ৰান্ধি জীয়েককে শাহুৱেককে খাবলৈ দি ঘৰলৈ যাবলৈ সাজু হ'ল। তাই সতিনীয়েকৰ জীয়েকজনীক ইমান মৰম কৰে তথাপিও তাই তাইৰ ছাঁটোকে সহ্য নকৰে। সেইকাৰণে তাইৰ অলপ দুখ লাগে। মাকণেতো তাইক কেতিয়াও মাহীমাকৰ চকুৰে নাচায়। এদিন তাইও বুজি পাব তাইৰ সঁচা মৰম আৰু গিৰিয়েকেও বুজিব তাইক 'মাকণ যে এতিয়া তেওঁৰ পত্নী'। কথাবোৰ মনতে ভাবি শাহুৱেকক সেৱা এটা কৰি গিৰিয়েকৰ চাইকেলত উঠিল।\nআজি তাইৰ ইখন গাঁৱৰপৰা সিখন গাঁৱ পাৰ হ'বলৈ বহুত সময় লোৱা যেন লাগিল। চাইকেলখনৰো বেগ কমি যোৱা যেন লাগিল। 'অলপ জোৰকৈ চলাব নোৱাৰেনে চাইকেলখন' মনতে ভোৰভোৰাবলৈ ধৰিলে। দেউতাকে চাগে তাইলৈ বাট চাই পদূলিতে ৰৈ আছে। ভায়েকটো চাগে আগতকৈ অলপ ওখ হ'ল,কিমান দিন যে হ'ল নেদেখা তাক! মাহীমাকৰ কথা বাৰু ক'ব নোৱাৰে কিয়নো আগৰ কথাবিলাক মনত পৰিলে দেখোন তাইক যে এতিয়া মাহীমাকে মাতি পঠাইছে বিশ্বাসেই নহয়। মাকণ যিমান ঘৰৰ ওচৰ পাইছেহি সেই চিনাকি শেৱালিফুলৰ গোন্ধটো নাকত লাগিবলৈ ধৰিলেহি।\nমাহীয়েকে ৰোৱা পুলিতো ছাগলীয়ে খোৱাত তাই যিকেইটা ঢকা খাইছিল মাহীয়েকৰপৰা, পিছদিনা নতুন পুলি এটা লগাওতেহে মাহীয়েকৰ চোকা মুখখন বন্ধ হৈছিল। তাইৰ বিয়া হোৱাৰ বছৰটোত ফুলজোপা ফুলিবলৈ লৈছিল। কিন্তু সেই শেৱালিৰ গোন্ধ তাই বেছিদিন ল'ব নোৱাৰিলেই মাহীয়েকে বিয়া দি দিলে তাইক। এতিয়া সেই গোন্ধটো নাকত লগাতহে অনুভৱ হ'ল- শেৱালি ফুলাৰ বতৰতে তাই এইখন ঘৰৰপৰা ওলাই আনখন ঘৰলৈ গৈছিল আজি আকৌ সেই বতৰতে ঘৰলৈ আহিছে। মানে এবছৰেই হ'ল তাইৰ বিয়া হোৱা। কথাবিলাক পাগুলি আহোতে তাই আৰু গিৰিয়েক আহি ঘৰৰ চোতাল পালেহি। গিৰিয়েকে চাইকেলৰপৰা নামিবলৈ কঁওতেহে মাকণ ভাবৰ জগতৰপৰা উভতি আহিল। চাইকেলখনৰ পৰা জপিয়াই নমাদি নামি গিৰিয়েকক চোতালতে এৰি মাকণে 'দেউতা দেউতা' বুলি মাতি ভিতৰ পালেগে। কিন্তু ঘৰখন যে ইমান নিজান পৰি আছে, তাই ভাবি অহাৰ নিচিনা একোৱে নাইচোন। তাইৰ বুকুখন কিবা অজান আশংকাত কঁপি উঠিল। পাকঘৰৰ ফালে ভুমুকি মাৰিবলৈ লঁওতেই কোনোবাই পিছফালৰপৰা মাত দিয়াত তাই ৰৈ গ'ল\n'ক'ত সোমাব ধৰিছ মাৰৰ মূৰ খাইটি, জন্মতেই মাৰৰ মূৰটো খালি এতিয়া আকৌ বাপেৰৰ মূৰটো চোবাব লাগিছ। বিয়া দিয়াৰ পিছতো এইখন ঘৰৰ সৰ্বনাশ কৰিবলৈ এৰা নাই। বাপেৰলৈ ইমান মৰম যদি ঘৰলৈ আহি লগ নকৰ কিয়? মথাউৰিত মনে মনে লগ কৰাৰ ফল চা কেনেকৈ পৰি আছে মানুহতো......' আৰু কি ক'লে মাকণৰ কাণত একো নোসোমাল। তাই লাহে লাহে দেউতাক কোঠাটোত সোমাই দেখিলে পৰি আছে বিছনাত হাতে-ভৰিয়ে প্লাষ্টাৰ লগাই।\nসেইকাৰণে কেইবাদিনো লগ কৰিবলৈ যোৱা নাই দেউতাক। সেইদিনা লগ কৰি আহোতে আন্ধাৰ হোৱাত মাহীয়েকে গম পাই বুলি দৌৰি দৌৰি আহোতে ক'ৰবাত উজুতিত কৰ্ফাল খাই একেবাৰে ৰাস্তাৰপৰা গৈ গেলা খাল এটাত পৰি এই অৱস্থা হ'ল। আচলতে তাইক দেউতাকে মতা নাছিল মাহীয়েকে এজাউৰি জাৰিবলৈহে মাতি পঠাইছিল। দেউতাকৰপৰা কথাখিনি শুনি তাইৰ শোকে খুন্দা মাৰি ধৰিলে। সঁচাকৈয়ে চাগে তাই কুলক্ষণী ন'হলেনো তাইক লগ কৰি আহোতে এই অৱস্থা হয়নে। যি হয় সকলোবোৰ তাইৰ কাৰণেই হয়। সেয়ে গিৰিয়েকেও চাগে তাইৰ প্ৰাপ্যখিনিক অৱমাননা কৰি মৃত্যু হোৱা ঘৈণীয়েকৰ স্মৃতি লৈ জীয়াই আছে। জীয়েকজনীতো জীয়েকেই, শাহুৱেকে যি অলপ তাইক বুজি পায়। মনৰ দুখতে তাই কোঠাৰপৰা ওলাই আহি চোতাল পালেহি।চোতালত আহি শুনিলে গিৰিয়েক আৰু মাহীয়েকৰে কথোপকথন।\n'তেনেকৈ ন'কব আপুনি মাকণৰ কথা। এতিয়া তাই মোৰ মানুহজনী, কেনেকৈ তাই সেইখন ঘৰ ধৰি ৰাখিছে আপুনি গম নাপায়। মাহীমাক হৈও মোৰ ছোৱালীজনীক টোপ এটা নপৰাকৈ তাইয়ে ডাঙৰ কৰিছে.....' গিৰিয়েকৰ মুখত কথাবিলাক শুনি তাই শিল পৰা কপৌৰ দৰে হ'ল। যিজন মানুহৰ ওপৰত তাইক পত্নীৰ দৃষ্টিৰে নোচোৱা কাৰণে যি অকণমান দুখ আছিল সেইকণো নোহোৱা হ'ল। কেৱল প্ৰয়োজনত তাইক মাত দিয়া মানুহজনে আজি মাকণৰ হকে মাত মাতিছে। যি হ'লেও তাইৰ কাৰণেতো কোনোবা এজন মানুহ আছে যিয়ে তাইক বিপদত সহায় কৰিব পাৰে। সেইজনেই তাইৰ শ্ৰদ্ধাৰ মানুহজন। মাকণে মাহীয়েকৰ চকুৰ আগেদিয়েই আহি তেওঁক মাত নলগোৱাকৈয়ে গিৰিয়েকৰ চাইকেলত উঠিলহি। গিৰিয়েকেও মুখেৰে একো নামাতি পেডেলত ভৰি দিলে। ইমান গালি শুনিও মাকণৰ কিবা এক নজনা আনন্দত বুকুখন ভৰি পৰিল। শৰতৰ বতৰা কঢ়িয়াই অনা শেৱালিৰ সুবাসে মাকণৰ জীৱনলৈও যেন কিবা এটা ভাল বতৰাহে কঢ়িয়াই আনিছে।\nPosted by Rimjhim Borthakur at 00:49:00\nঅনুভৱ (The Feeling)\nটুকী আৰু জেকৰ কাহিনী (A Story of Jack & Tuky)\nRIMJHIM BORTHAKUR. Picture Window theme. Powered by Blogger.


ই-আদালত সেৱা মোবাইল এপ | Official Website of e-Committee, Supreme Court of India | India\nই-আদালত সেৱা মোবাইল এপ্লিকেশ্যনে দেশৰ বৈপ্লৱিক ন্যায়ালয় তথ্য আহৰণৰ উপায় হিচাপে ‘ডিজিটেল ইণ্ডিয়া বঁটা’ লাভ কৰিছে। ই-আদালত সেৱা মোবাইল এপ্লিকেশ্যন গুগুল্ প্লে’ ষ্টোৰ আৰু এপল্ এপ্ ষ্টোৰত উপলব্ধ। এই মোবাইল এপৰ জৰিয়তে বিবাদ স্থিতি, বিবাদসূচী, ন্যায়ালয়ৰ নিৰ্দেশ আদি তথ্যসমূহ লাভ কৰিব পাৰি আৰু এই সেৱাসমূহ ২৪x৭ সময়তেই উপলব্ধ। ন্যায়পালিকাৰ সদস্যসকল, অধিবক্তা, মোকৰ্দমাকাৰী, আৰক্ষী, চৰকাৰী সংস্থা আৰু অন্যান্য অংশীদাৰসকলৰ বাবে ই এক উপযোগী আহিলা। ই চি.এন.আৰ. (জিলা আৰু তহচিল আদালতত ৰুজু হোৱা প্ৰত্যেক মোকৰ্দমাক প্ৰদান কৰা এক অনন্য ক্ৰমাংক), পক্ষৰ নাম, অধিবক্তাৰ নাম, এফ.আই.আৰ. নং, মোকৰ্দমাৰ প্ৰকাৰ অথবা সংশ্লিষ্ট আইন আদি বিভিন্ন স্থিতিমাপকৰ জৰিয়তে ন্যায়ালয় ব্যৱস্থাত অমীমাংসিত অৱস্থাত থকা গোচৰসমূহৰ লগত জড়িত তথ্যৰ পুনঃপ্ৰাপ্তিৰ ব্যৱস্থা কৰিছে।\nজিলা আৰু তহচিল আদালতসমূহৰ সম্পৰ্কে ৰাষ্ট্ৰীয় ন্যায়িক ডাটা গ্ৰীড (এন.জে.ডি.জি.)ত উপলব্ধ তথ্যসমূহ এই মোবাইল এপৰ জৰিয়তে লাভ কৰিব পাৰি। এই এপ্লিকেশ্যনত ডাউনলোড কৰা তথ্যৰ সংখাই ৪৬,৫০,০০০ (৪.৬৫ মিলিয়ন) অতিক্ৰম কৰিছে, যি এপ্লিকেশ্যনটোৰ জনপ্ৰিয়তা তথা কাৰ্যকাৰিতা সূচাইছে।\nকিউ.আৰ. কোড সুবিধা সন্নিৱিষ্ট কৰি এই এপটো উন্নীত কৰা হৈছে। ফলস্বৰূপে, এজন ব্যৱহাৰকাৰীয়ে কেৱল কিউ.আৰ.কোড স্কেন কৰি মোবাইলৰ জৰিয়তে মোকৰ্দমাৰ সবিশেষ লাভ কৰিব পাৰে। ই-আদালত ৱেবছাইট আৰু ই-আদালত সেৱাৰ মোবাইল এপ্লিকেশ্যনৰ জৰিয়তে এই কিউ.আৰ. কোড লাভ কৰিব পৰা যায়। ইয়াৰোপৰি, ‘হিষ্ট্ৰী অৱ দ্য কেছ’ নামেৰে এক সুবিধা সন্নিৱিষ্ট কৰা হৈছে, যাৰ সহায়ত এজন ব্যৱহাৰকাৰীয়ে কোনো এক নিৰ্দিষ্ট মোকৰ্দমাৰ লগত জড়িত প্ৰথম শুনানিৰ পৰা বৰ্তমানৰ স্থিতিলৈকে সকলো ঘটনা তথা মোকৰ্দমা সংক্ৰান্তত জাৰি হোৱা সকলো নিৰ্দেশ প্ৰত্যক্ষ কৰিব পাৰে। মোকৰ্দমাসমূহ জাৰি হোৱা নিৰ্দেশ আৰু ৰায়সমূহ চাবৰ বাবে এই এপত লিংক প্ৰদান কৰা হৈছে। দিনাংক মোকৰ্দমা সূচী সুবিধাই অধিবক্তাসকলৰ বাবে বিবাদ-সূচী প্ৰস্তুতৰ সুবিধা প্ৰদান কৰিছে।\n• গুগল প্লে’ত লাভ কৰক\n• এপ্ ষ্টোৰত লাভ কৰক\n১.ইংৰাজী, ২.হিন্দী, ৩.কান্নাড়া, ৪.মাৰাঠী, ৫.মালায়ালম, ৬.নেপালী, ৭.ওড়িয়া, ৮.পাঞ্জাৱী, ৯.তামিল, ১০.তেলেগু আৰু ১১. গুজৰাটী ভাষাত ই-আদালত সেৱাসমূহৰ মোবাইল এপ্লিকেশ্যনৰ ব্যৱহাৰ বিধিৰ বাবে ইয়াত ক্লিক কৰক\nশেহতীয়াভাৱে কৰা আপডেট: May 11, 2022


বাংলা বোলছবিৰ কথাৰে (অয়ন উত্তম) - সাহিত্য ডট অৰ্গ\nভাৰতীয় বোলছবি ইতিহাসত বাংলা চলচ্চিত্ৰৰ গুৰুত্ব অপৰিসীম৷ বাংলা ছবিয়ে বিশেষকৈ গুৰুত্ব দিয়ে ‘কাহিনী’ত৷ সেয়েহে দৰ্শকে ছবিবোৰক আঁকোৱালি লয়৷ এই দৰ্শকসকলৰ ভিতৰত কেৱল যে বাংলাভাষী দৰ্শকেই আছে, এনে নহয়৷ বাংলা ভাষাটি বুজিবলৈ সহজ— সেইবাবে ভাৰতৰ আন যিকোনো ৰাজ্যৰ দৰ্শকৰ বাবেও ছবিবোৰৰ কাহিনী আৰু ভাষা প্ৰায় বোধগম্য হয়৷ যোৱা কেইদিনমান ধৰি দৈনিক এখনকৈ বাংলা ছবি চোৱা ‘অভ্যাস’ত পৰিণত হৈছিল৷ ইয়াৰে কেইখনমান ছবিৰ বিষয়ে যৎকিঞ্চিৎ জনাবলৈ চেষ্টা কৰিছোঁ৷ ছবিকেইখন কলাত্মক ছবিৰ পৰ্যায়ৰ৷ সেয়েহে মনোৰঞ্জন ছবি ভালপোৱা দৰ্শকে এইকেইখন ছবিৰ সোৱাদত ভিন্নতা পাব পাৰে৷\n১) ‘বাকিটা ব্যক্তিগত’\nআপুনি প্ৰেমত পৰিছে? বা পৰিবলৈ বিচাৰে নেকি? খুব চেষ্টা কৰিছে কিন্তু সফল হোৱা নাই? তেন্তে ‘মোহিনী’লৈ যাওক৷ হয়, মোহিনী এখন গাঁৱৰ নাম— ইয়ালৈ গ’লে সকলোৱেই প্ৰেমত পৰে৷ তাৰপিছত কি হয় সেয়া কোনেও নাজানে, কিন্তু প্ৰেমত যে পৰিব সি ধুৰূপ৷ কিন্তু আপুনি ‘মোহিনী’লৈ নিজে যাব নোৱাৰিব, আপুনি অপেক্ষা কৰিব লাগিব— এখন ৰিক্সা আহিব, সেইখনত উঠি দিব আপুনি মোহিনীত উপস্থিত হ’ব৷ কিন্তু এটা কথা, মোহিনীৰ পৰা ঘূৰি আহি পুনৰ মোহিনীলৈ যদি যাবলৈ বিচাৰে— সেয়া আপোনাৰ ভাগ্যৰ ওপৰত নিৰ্ভৰ কৰিব৷ মোহিনী গাঁওখন বিচাৰি হাবাথুৰি খালেও বিচাৰি নাপাব পাৰে৷\n‘কেনন ৭ডি’ নামৰ এটি ডিজিটেল কেমেৰাত শ্বুটিং কৰা এখন অবিস্মৰণীয় ছবি৷ এজন ডকুমেণ্টেৰী ছবি নিৰ্মাতাই ‘প্ৰেমৰ সংজ্ঞা’ বিচাৰি ঘূৰি ফুৰোঁতে যিখিনি উপলব্ধি-অনুভৱ আহৰণ কৰিলে, তাৰেই কাহিনী হৈছে ‘বাকিটা ব্যক্তিগত’৷ এটা ডিজিটেল কেমেৰা, এজন কেমেৰাপাৰ্ছন, হাতত এডাল মাইক্ৰ’ফোন আৰু কলকাতাৰ ৰাজপথত ‘প্ৰেম’ৰ সংজ্ঞা দিয়া কেইজনমান পথচাৰী৷ চহৰৰ কোলাহলত সকলোৱেই প্ৰেমক অৱজ্ঞাৰ দৃষ্টিৰে চায়৷ হঠাৎ এজন জ্যোতিষীক লগ পায় আৰু তেখেতে জানিবলৈ দিয়ে যে ‘মোহিনী’ নামৰ এখন গাঁও আছে— যিখনলৈ গ’লে সকলোৱেই প্ৰেমত পৰে৷ প্ৰেমত পৰে বুলি ক’লে ভুল হ’ব— প্ৰেমত পৰিবলৈ বাধ্য হয়৷ প্ৰেমৰ অভিজ্ঞতা স্বচক্ষে দৰ্শন কৰিবলৈ কেমেৰা লগত লগত লৈ ছবি নিৰ্মাতা ‘মোহিনী’ গাঁও বিচাৰি ওলাল৷ জাগতিক আৰু অলৌকিক কাহিনীৰ দোমোজাত পৰি এইবাৰ ছবি নিৰ্মাতা সঁচাকৈ প্ৰেমত পৰিল মোহিনী গাঁৱৰ এগৰাকী যুৱতীৰ৷ প্ৰেমৰ বাবে অপেক্ষা, হৃদয় দিয়াৰ আনন্দ, অবিৰত যাত্ৰাপথৰ অনুভূতি আৰু জীৱনবোধৰ মুহূৰ্ত কিছু ধৰা দিছে ছবিখনত৷ সেউজীয়া শ্যামলী পথাৰ, প্ৰাণৰ গান, ৰূপালী পোহৰৰ ছায়াময় ‘কেনভাচ’, পৰি ৰোৱা শুকান হালধীয়া বাঁহপাত আৰু গাঁৱৰ প্ৰতিজনৰ প্ৰেমময় জীৱন— এক অপূৰ্ব অভিজ্ঞতা৷ ‘বাকিটা ব্যক্তিগত’ৰ কাহিনী, চিত্ৰনাট্য, পৰিচালনা আৰু সম্পাদনা প্ৰদীপ্ত ভট্টাচাৰ্যৰ৷ সংগীত পৰিচালক সুন্দৰ চক্ৰৱৰ্তীয়ে বাংলা লোকসংগীতক উচ্চমানত প্ৰকাশ কৰিছে৷ ছবিখনত অভিনয় কৰিছে ঋত্বিক চক্ৰৱৰ্তী, অমিত সাহা, অপৰাজিতা ঘোষ দাস, মাধৱী মুখাৰ্জী, সুপ্ৰিয় দত্ত আৰু চুৰ্নী গাংগুলীয়ে৷ ছবিখনৰ মূল সম্পদ— ডিজিটেল মাধ্যমত ডকুমেণ্টেৰীৰ ৰসক উচ্চ পৰ্যায়লৈ নি এখন পূৰ্ণ পৰ্যায়ৰ ছবি নিৰ্মাণ৷ ২০১৩ চনৰ শ্ৰেষ্ঠ বাংলা ছবিৰ ৰাজ্যিক পুৰস্কাৰ লাভ কৰে ছবিখনে৷ উল্লেখযোগ্য যে ছবিখন ৰিলিজ দিয়াৰ পিছত এসপ্তাহৰো বেছি চলা নাছিল— সেয়া মাল্টিপ্লেক্সেই হওক অথবা সাধাৰণ চিত্ৰগৃহতেই হওক৷ তথাপিও এখন অনবদ্য ছবি ‘বাকিটা ব্যক্তিগত’৷\nৰবীন্দ্ৰনাথ ঠাকুৰৰ ‘নষ্টনীড়’ গল্পৰ আধাৰত আৰু সত্যজিৎ ৰায়ৰ ক্লাছিক ছবি ‘চাৰুলতা’ৰ ‘ৰীমেক ভাৰ্চন’ অগ্নিদেৱ চেটাৰ্জীৰ ‘চাৰুলতা-২০১১’৷ এগৰাকী সন্তানহীন, নিঃসংগ পত্নীৰ কাহিনী ‘চাৰুলতা-২০১১’৷ কৰ্ম ব্যস্ত তথা উদাসীন স্বামী, এখন ডাঙৰ ঘৰ আৰু অপৰিসীম সময়৷ বৰ্তমান যুগৰ এখন ‘জটিল’ ছবি দেখা পোৱা গৈছে ‘চাৰুলতা’ত৷ একাকিত্বৰ পৰা হাত সাৰিবলৈ ২০১১ চনৰ চাৰুলতাই খুলি লৈছে ফে’চবুক৷ অনলাইন চাটিঙত ফে’চবুক ফ্ৰেণ্ড সঞ্জয়ৰ সৈতে প্ৰেম৷ হঠাৎ দেখাদেখি৷ প্ৰেমৰ পৰা শৰীৰ, কিছু জড়তা, কিছু শংকা, অপ্ৰস্তুত, আকৌ প্ৰেম আৰু সাংসাৰিক জটিলতা— মূলতঃ এইখিনিকেই উপজীব্য হিচাপে লৈ নিৰ্মাণ কৰা হৈছে ‘চাৰুলতা-২০১১’৷ নাম-ভূমিকাত ঋতুপৰ্ণা সেনগুপ্তই বহুখিনি দুঃসাহসিক অভিনয় কৰিছে৷ বহুকেইটা দৃশ্যত মেকআপবিহীন ঋতুপৰ্ণাক ‘চাৰুলতা’ই পূৰ্ণ সুযোগ দিছে অভিনয়ৰ বাবে৷ বাংলা ছবিত এনে দুঃসাহসিক দৃশ্য দুৰ্লভ৷ সম্পৰ্ক, প্ৰেম, বিশ্বাস, নিৰ্ভৰশীলতা, সমাজ আৰু আনহাতে এগৰাকী নাৰীৰ মনৰ বতৰা৷ জটিল বিষয়, জটিল ছবি৷ ‘চাৰুলতা-২০১১’ত বহুখিনি যৌনতা আছে কিন্তু সেয়া অত্যন্ত ৰুচিশীলভাৱে দৰ্শকৰ আগলৈ আগবঢ়াই দিছে পৰিচালকে৷ এগৰাকী মহিলাৰ মাজত লুকাই থকা যৌনতাক তুলি ধৰিছে ভিন্নৰূপত৷ আমাৰ সামাজিক পৰিচয়ৰ ভিতৰত লুকাই থকা নকল পৰিচয়খিনি কেনেদৰে প্ৰকাশ পায়— সেই কথা বুজাবলৈ চেষ্টা কৰিছে ছবিখনৰ জৰিয়তে৷ ঋতুপৰ্ণাৰ উপৰি কৌশিক সেন, দোলন ৰায়, দ্বিব্যেন্দু মুখাৰ্জী, আৰু অৰ্জুন চক্ৰৱৰ্তীৰ দক্ষ অভিনয়েই হৈছে ছবিখনৰ মূল সম্পদ৷\n(৩) ‘আমি আৰ আমাৰ গাৰ্লফ্ৰেণ্ডছ’\n‘গাৰ্লছ-ৰক্’— বৰ্তমান যুগৰ ‘শ্লোগান’৷ শ্ৰীময়ী, ৰিয়া আৰু প্ৰণীতা— মেট্ৰ’ নগৰীৰ তিনিগৰাকী যুৱতীৰ কাহিনীৰে নিৰ্মিত মৈনাক ভৌমিকৰ ছবি ‘আমি আৰ আমাৰ গাৰ্লফ্ৰেণ্ডছ’৷ ৪০ ঊৰ্ধ্বৰ শ্ৰীময়ীৰ জীৱনলৈ হঠাৎ আহে ১৬-১৭ বছৰীয়া যুৱক৷ মুক্ত বিহংগৰ দৰে উৰিব বিচাৰিও সজালৈ অৰ্থাৎ ঘৰলৈ ঘূৰি আহি শান্তি লাভ কৰে শ্ৰীময়ীয়ে৷ বিবাহ-উপযুক্ত ৰিয়াই যিজন যুৱককেই লগ পায়, সেইজনৰ সৈতেই বিয়াত বহিবলৈ উত্ৰাৱল হয়৷ কিন্তু প্ৰতিজনৰ পৰাই হতাশাৰ বাদে আন একো নাপায়৷ আনহাতে প্ৰণীতা চিন্তাশীল লেখিকা হ’লেও আশ্ৰয় হিচাপে বাচি লয় এজন অচিনাকি ফে’চবুক ফ্ৰেণ্ডক৷ শ্ৰীময়ী, ৰিয়া, প্ৰণীতাই কফিহাউচত বহি আড্ডা দিয়ে, বিকিনি পিন্ধি জলকেলি কৰে আৰু এজনীয়ে আনজনীৰ সান্নিধ্যত প্ৰাণৱন্ত হৈ উঠে৷ বাকীখিনি সময়ত এওঁলোক হতাশ, প্ৰাণহীন৷ কঠোৰ বাস্তৱৰ মাজতো ইগৰাকীয়ে সিগৰাকীৰ মাজত বিচাৰি পায় সহানুভূতি, তত্ত্বাৱধান, মানসিক শক্তি৷ আজিৰ যুগৰ যুৱতীয়ে অশ্লীল শব্দ প্ৰয়োগ কৰাত পিছ পৰি ৰোৱা নাই— সেয়া ছবিখনে উদঙাই দিছে৷ প্ৰতিবন্ধকতা পালেই সৃষ্টি হয় ক্ষোভ আৰু অসন্তুষ্টিৰ৷ ‘আমি আৰ আমাৰ গাৰ্লফ্ৰেণ্ডছ’ এখন ‘স্মাৰ্ট’ ছবি বুলি অভিহিত কৰিব পাৰি৷ ছবিখনৰ নায়িকাকেইগৰাকীৰ অভিনয় প্ৰশংসনীয়৷ শ্ৰীময়ীৰ ভূমিকাত স্বস্তিকা মুখাৰ্জী, ৰিয়াৰ ভূমিকাত পাৰ্ণো মিত্ৰ আৰু প্ৰণীতাৰ ভূমিকাত ৰাইমা সেনে অসাধাৰণ অভিনয় কৰিছে৷ অংকিত আদিত্য আৰু নীল দত্তৰ সংগীত ছবিখনৰ প্ৰাণ স্বৰূপ৷\nএখন আপুৰুগীয়া ছবি ‘জাতিস্মৰ’৷ দুটা জীৱনৰ স্মৃতি লৈ জীয়াই আছে কুশল হাজৰা৷ পুনৰ্জন্মৰ প্ৰতিটো স্মৃতিয়েই কুশল হাজৰাক উন্মাদ কৰি তোলে৷ এণ্টনী ফিৰিংগী নামৰ এজন সংগীতজ্ঞৰ জীৱন গাঁথাক লৈ ছবিখন নিৰ্মাণ কৰা হৈছে৷ এই এণ্টনী ফিৰিংগীয়েই এই সময়ৰ কুশল হাজৰা৷ এণ্টনী ফিৰিংগীৰ সংগীত উদ্ধাৰত নামি পৰা গুজৰাটী যুৱকৰ বাংলা যুৱতীৰ সৈতে প্ৰেম৷ বাংলা ভাষা ক’ব নোৱাৰাৰ বাবে প্ৰেমত বাধা৷ এণ্টনী ফিৰিংগীৰ সন্ধান, সংগীত শিক্ষা আৰু যুৱতীক এটি বাংলা গান উপহাৰ৷ ‘ক্লাইমেক্সে’ৰে ভৰা সংগীতমধুৰ ছবিখনত বাংলা জনপ্ৰিয় অভিনেতা প্ৰসেনজিতৰ লগতে অভিনয় কৰিছে যীশু সেনগুপ্ত, স্বস্তিকা মুখাৰ্জী, আবিৰ চেটাৰ্জী, ৰিয়া সেন আদিয়ে৷ ছবিখনৰ পৰিচালক শ্ৰীজিৎ মুখাৰ্জী৷ ছবিখনৰ প্ৰধান সম্পদ সংগীত— ইয়াৰ বাবে প্ৰশংসা কৰিবই লাগিব কবীৰ সুমনক৷ সৌমিক হালদাৰৰ কেমেৰাৰ কামে ছবিখনক অনন্য মাত্ৰা প্ৰদান কৰিছে৷ আনহাতে ছবিখনৰ ‘মেকআপ’ সুন্দৰ হৈছে৷ এণ্টনী ফিৰিংগী আৰু কুশল হাজৰাৰ দ্বৈত ৰূপত প্ৰসেনজিতে যি অভিনয় কৰিলে, সেয়া বহুতৰ বাবে ঈৰ্ষাৰ বিষয় হোৱাৰ থল আছে৷ পূৰ্ণদৈৰ্ঘৰ বাংলা ছবিসমূহৰ ভিতৰত ‘জাতিস্মৰ’ এই বছৰৰ শ্ৰেষ্ঠ বুলি ক’ব পাৰি৷\n(৫) ‘টেক ৱান’\nবিতৰ্ক… বিতৰ্ক… বিতৰ্ক …! বিতৰ্কিত নায়িকা৷ বিতৰ্কিত এটা দৃশ্য৷ দোয়েল মিত্ৰ নামৰ অভিনেত্ৰীগৰাকীয়ে এখন চিনেমাৰ বাবে এটি উলংগ দৃশ্যত অভিনয় কৰে৷ আৰু তাৰ পৰাই সৃষ্টি হয় বিতৰ্ক, ‘গছিপ’, সমালোচনা৷ ছবিখন ৰিলিজ হোৱাৰ আগতেই এচামে ছবিখন বৰ্জন কৰিবলৈ আহ্বান জনায়, আনহাতে আন এচামে ছবিখনৰ সপক্ষে মত দিয়ে৷ হঠাৎ পট পৰিৱৰ্তন! আৰম্ভ হয় এগৰাকী মাতৃৰ গল্প, এগৰাকী অভিনেত্ৰীৰ জীৱনৰ গল্প আৰু এজন ব্যৰ্থ সাংবাদিকৰ গল্প৷ দোয়েল মিত্ৰৰ জীৱনটোক ‘সীতা’ৰ জীৱনৰ সৈতে তুলনা কৰিছে পৰিচালকে৷ সীতাৰ দৰেই উত্থান-পতনৰে ভৰা দোয়েল মিত্ৰ তেতিয়াও নিৰুত্তৰ, নিৰুদ্বেগ৷ অগ্নিপৰীক্ষা দি গৈছে৷ শেষত যি উলংগ দৃশ্যৰ বাবে চৰ্চাৰ বিষয় হৈ পৰিছিল, সেই দোয়েল মিত্ৰই আঁজুৰি আনে শ্ৰেষ্ঠ অভিনেত্ৰীৰ বঁটা৷ সংবাদপত্ৰত অভিনেত্ৰীৰ নগ্ন দৃশ্য প্ৰচাৰ হোৱাৰ পিছত ছবিখনক ‘পৰ্ণ ছবি’ হিচাপে আখ্যায়িত কৰিছিল বহুতে৷ কিন্তু এজন দৰ্শকে ছবিখনৰ এটি দৃশ্য দেখিয়েই সম্পূৰ্ণ ছবিখনৰ কাহিনী কল্পনা কৰিব পাৰে? ইয়াতেই পৰিচালকৰ আক্ষেপ ফুটি উঠে৷ পৰৱৰ্তী সময়ত যদি সেই ছবিখন ‘নেচনেল’ অথবা ‘ইণ্টাৰনেচনেল এৱাৰ্ড’ পায় সকলোৱে বাহঃ বাহঃ দিয়ে৷ প্ৰতীকধৰ্মী, ব্যংগধৰ্মী হ’লেও এখন ছিৰিয়াছ ছবি ‘টেক ৱান’৷ ছবিখনৰ জৰিয়তে পৰিচালক হিচাপে মৈনাক ভৌমিকৰ বুদ্ধিমত্তাৰ পৰিচয় পোৱা যায়৷ ছবিখনত দোয়েল মিত্ৰৰ ভূমিকাত অভিনয় কৰিছে স্বস্তিকা মুখাৰ্জীয়ে৷ আন আন চৰিত্ৰত অভিনয় কৰিছে অন্বেষা মুখাৰ্জী, অৰিন্দম শীল, সম্পূৰ্ণা লাহিড়ীয়ে৷ সংগীত পৰিচালক ময়ূক্ষ ভৌমিক৷ ছবিখনৰ মূল সম্পদ এটা ভিন্নস্বাদৰ কাহিনী আৰু স্বস্তিকাৰ অভিনয়৷\nবাংলা ছবিৰ মূল সম্পদ কাহিনী— সেয়া ওপৰত উল্লেখ কৰা হৈছে৷ কিন্তু আন এটি উল্লেখযোগ্য দিশ হৈছে— প্ৰায়বোৰ বাংলা ছবি নায়িকাপ্ৰধান৷ যি সময়ত বলীউডৰ পৰিচালকে নায়িকাপ্ৰধান ছবি নিৰ্মাণ কৰিবলৈ ভয় কৰে, সেই সময়ত বাংলা পৰিচালকে নায়িকাক শ্ৰেষ্ঠ আসন দি ছবি নিৰ্মাণ কৰি গৈছে— ই নতুনচাম অভিনেত্ৰীৰ বাবেও আশাৰ বতৰা৷ লগতে বাংলা ছবিয়ে আন এটা দিশলৈ মন দিয়ে— চিত্ৰগৃহলৈ যদি খুব কম সংখ্যক দৰ্শক গৈছে, তেওঁলোককো নিৰাশ নকৰে৷ দহজনৰ দহজনকেই সন্তুষ্ট ৰাখিবলৈ চেষ্টা কৰে৷ লগতে, ইউটিউবেই হওক বা আন আন ইণ্টাৰনেট ছাইটত বাংলা ছবি উপভোগ কৰা দৰ্শকৰ সংখ্যা তুলনামূলকভাৱে বেছি৷ গ্লেমাৰতকৈ কাহিনীক প্ৰাধান্য দিয়ে বাবেই বাংলা ছবি দৰ্শকে গ্ৰহণ কৰে৷ বিতৰ্কিত বিষয়, সাম্প্ৰতিক চিন্তা, বাস্তৱ জগতৰ সৈতে খাপ খোৱা কাহিনীক প্ৰাধান্য দি নিৰ্মাণ কৰা বাংলা ছবিৰ পৰিচালকে দৰ্শকৰ সমালোচনাক মান দিয়ে আৰু পৰৱৰ্তী ছবিসমূহ যাতে উৎকৃষ্ট হয়, তাৰ প্ৰতি লক্ষ্য ৰাখে৷\n← চিকেন ফিউজন (গৌৰী শংকৰ ভূঞা)\nঐতিহ্যৰ পৃথিৱীত ভাৰত (ভাস্কৰজ্যোতি দাস) →


শ্বাকিৰাৰ কণ্ঠত প্ৰাণ পালে সুধাকণ্ঠৰ গীতে ! | News Next One\nশ্বাকিৰাৰ কণ্ঠত প্ৰাণ পালে সুধাকণ্ঠৰ গীতে !\nগুৱাহাটীঃ অসমীয়াৰ হিয়াৰ আমঠু, বিশ্ববন্দিত শিল্পী সুধাকণ্ঠ ডঃ ভূপেন হাজৰিকাই ৫০-৬০ দশকত আমেৰিকাৰ ভূমিত মানৱ মুক্তিৰ গীত গোৱা পল ৰবছনৰ সৈতে গাইছিল 'আমি একেখন নাৱৰে যাত্ৰী (উই আৰ ছেম ব’ট ব্ৰাদাৰ)। প্ৰিয়ম্বদা পেটেলৰ দৰে এগৰাকী অতি উচ্চ শিক্ষিত, প্ৰগতিশীল, প্ৰগলভা যুৱতীক প্ৰেমিকাৰূপে লাভ কৰি হৃদয় বিগলিত হোৱা যুৱক ভূপেনদাই মানৱ মুক্তিৰ এই গান গাইছিল প্ৰাণ ঢালি।\nসপোন দেখিছিল মাতৃভূমিলৈ উভতি গৈ নিঃস্বজনৰ কল্যাণত মন প্ৰাণ সঁপি দিয়াৰ। সেয়েহে হয়তো ভূপেনদাই প্ৰাণ ঢালি গাইছিল 'মানুহে মানুহৰ বাবে...'দৰে মনপ্ৰাণ শিহঁৰিত কৰা গান। আৰু গাইছিল বাৰিষা ধ্বংসলীলা সূচনা কৰা প্ৰিয় নদ ব্ৰহ্মপুত্ৰৰ প্ৰতি তীব্ৰ আক্ষেপেৰে 'বুঢা লুইত তুমি...'।\nসম্প্ৰতি ভূপেনদাৰ এই কালজয়ী গীতেই কলম্বিয়াৰ বিশ্ববিখ্যাত গায়িকা শ্বাকিৰা (সম্পূৰ্ণ নাম ইছাবেল মেবাৰক ৰিপল)ৰ কণ্ঠত (হিন্দী আৰু বাংলা ভাষাত) প্ৰাণ পালে বুলি ব্যাপক চৰ্চা হৈছে। অনেকে হোৱাটএপ্‌ছত এই গান লাভ কৰিছে। শ্বাকিৰাৰ কণ্ঠত সুধাকণ্ঠৰ বুঢ়া লুইতে প্ৰাণ পোৱা বুলি বহুজনে বিশ্বাস কৰিছে।\nপ্ৰকৃততে শ্বাকিৰাই সুধাকণ্ঠৰ একালৰ বিচৰণস্থলী মিচিচিপি নৈক লৈ এটি গীত গাইছে। এই গীতটিৰ সুৰৰ সৈতে 'বুঢ়া লুইত তুমি...'ৰ সুৰৰ সাদৃশ্য আছে। হোৱাটএপ্‌ছত বিভিন্নজনে লাভ কৰা শ্বাকিৰাৰ ' অল্ড ম্যান ৰিভাৰ...' গীতটোৰ অন্তিমফালে সুধাকণ্ঠৰ 'বুঢ়া লুইত তুমি...’ হিন্দী আৰু বাংলা ভাষাত সংযোজন হৈছে। গীতটোৰ এই সংযোজন শ্বাকিৰাই গোৱাৰ দৰে অনুভৱ হয়।\nবহুজনে প্ৰথমৱস্থাত এই গীতৰ ভিডিঅ' ব্যাপক উৎসাহেৰে শ্বেয়াৰ কৰে যদিও পাছত ভুল বুজিব পাৰি ডিলিট কৰে। একেদৰে ইউটিউবটো প্ৰায় ১১ হেজাৰ লোকে ভিডিঅ'টো উপভোগ কৰে।\nউল্লেখ্য যে শ্বাকিৰাৰ উক্ত গীতৰ লগত সংযোজিত সুধাকণ্ঠৰ গীতটি বহু বছৰ পূৰ্বেই প্ৰখ্যাত বাঙালী গায়িকা পূৰবী মুখ্যোপাধ্যায়ে গাইছিল বুলি একাংশ সংগীত প্ৰেমীয়ে জনাইছে।


সদস্য:Boranitul/মিৰি জীয়ৰী/ষষ্টদশ অধ্যায় - বাৰেগামৰ মেল - ৱিকিউৎস\nসদস্য:Boranitul/মিৰি জীয়ৰী/ষষ্টদশ অধ্যায় - বাৰেগামৰ মেল\n456মিৰি জীয়ৰীৰজনীকান্ত বৰদলৈ\nআজি পৰ্বতীয়া মিৰি গাঁৱত বৰ মেল। গাছিহঁতৰ প্ৰায় তিনিকুৰিমান মানুহ চাপিছে। মূৰত বেতৰ টুপী, কঁকালত বেতৰ কোধাৰি, হাতত দা, মুখত একোটা বাঁহ, পিতল বা আধতুৱাৰ ধঁপাত খোৱা নল। অসভ্যহঁতে একোটা নলত কেতখিনিমান গছৰ পাত ভৰাই তাতে জুই দি হুপিছে। দুটা গাহৰি পেলাই লৈ দুডাল শেল পোকৰেৰে বিন্ধি মুখেৰে উলিয়াই গাহৰি হাল বধিলে। তাৰ পাছত গাহৰি দুটাক গোটে গোটে জুইত সেক দি তেজ-কুৰ বই থাকোঁতে থাকোঁতেই ডোখৰে ডোখৰে কাটি খাবলৈ ধৰিলে। ৰাক্ষসহঁতৰ পেট ভৰিল। তেতিয়া একোটি সাক্ষাত্ বনৰ পশুৰ দৰে হাত সাবটি ভৰি মেলি মেলি বহিল। সিহঁতৰ আজি বৰ মেল। বাৰেগাম চাপিছে। কিবা এটা কতা হেনো বিচাৰ কৰিব। পশুহঁতৰ আজি জানিবা চেচন আদালত বহিল।\nএনেতে ৰেবাং, কেদিং, তামেং, লাইপুং ইত্যাদিকে প্ৰমুখ্য কৰি এজাক মিৰিয়ে পানেই আৰু জঙ্কিক আনি উপস্থিত কৰিলে। হতভাগা-হতভাগিনী দুয়ো থকথক কৰি কঁপিবলৈ ধৰিলে। বুজিলে যে আজি সিহঁতৰ এই নৃশংসহঁতে কিবা এটা কৰিব।\nদুয়োটাৰে কঁকালত দুডাল জৰী। সেই জৰী দুডাল আকৌ যোৰা লগা। অৰ্থাত্ দুইকো একোডাল ডোলেৰে বন্ধা। সিহঁতে আহি আঁঠু লৈ বাৰেগামৰ আগত পৰিল। তেতিয়াই পৰ্বতীয়া মিৰিবিলাকৰ ভিতৰত বেবেৰিবাং তৰ্ক-বিতৰ্ক হৱ ধৰিলে। তাৰ অৰ্থ মোৰ ডেকা-গাভৰুৱে ভালকৈ বুজিব নোৱাৰিলে। সেই বাৰেগামৰ এটা বয়সিয়াল মিৰিয়ে সিহঁতে বুজি পোৱাকৈ সুধিলে-\nতেতিয়া সেই বুঢ়া গামটোৱে ৰেবাং, তেবাং ইত্যাদিক মাতিলে। সিহঁত আহি উপস্থিত হল। তেতিয়া সিহঁতক সুধিলে-\nৰেবাং-"দুইকো একেলগে নিশা মোৰ ঘৰতে ধৰিছোঁ।"\nবাৰেগাম-"এতিয়া চোৰ-চুৰুণী তহঁতে কি কৱ?"\nজঙ্কি-"একেলগে থাকিলেই যে আমি পাপ কৰিছিলো সেইটো নহয়। আমি একে গাঁৱৰে মানুহ, সৰুৰে পৰা একেলগে আছিলো। সেই বাবে দুইকো দেখা হৈ মুঠেই কথা-বতৰা পাতিছিলোঁ।"\nৰেবাং-"তই মোৰ ঘৰত ৰাতি দুভাগতহে কথা পাতিবলৈ পাৰিছিলি?" তাৰ পাছত সি বাৰেগামলৈ চাই কলে-\n"বাৰেগাম! এই অপৰাধীহালক শাস্তি দিবই লাগে। ইহঁতে (বাৰেগামলৈ চাই) পাপো কৰিছে আৰু এতিয়া বাৰেগামৰ আগত আকৌ মিছাও মাতিছে।"\nবাৰেগাম-"ৰবি; তহঁত আৰু অলপ পৰ ৰ।"\nসেই অলপ পৰৰ ভিতৰতে সিহঁতৰ দেওধালে কুকুৰা কণী দুটা লৈ হাজিৰ হল। কিন্তু বাৰেগামৰ ফাললৈ চাই কথা নৌ-কওঁতেই সি আমাৰ ডেকা-গাভৰুলৈ এবাৰ চালে। ডেকা-গাভৰু হালক দেখি এই দেওধাইটোৰ হৃদয়তো কৰুণাৰ উদ্ৰেক হল। কিন্তু তত্ক্ষণাত্ আকৌ ৰেবাঙৰ চকু তাৰ চকুৱে চকুৱে পৰিল। তত্ক্ষণাত্ দেওধায়ে মনতে কোচ খাই কলে-\n"বাৰেগাম-ইহঁত দোষী। মঙ্গলে কৈছে।"\nবাৰেগাম-"চোৰ-চুৰুণী এতিয়া তহঁতে কি কৱ?"\nএইবাৰ পানেই জঙ্কিয়ে একোকে উত্তৰ কৰিব নোৱাৰিলে। সিহঁতে জানিলে যে সেই পিশাচহঁতৰ পৰা সিহঁতে কেতিয়াও উচিত বিচাৰ নাপায়। নিৰাশ মনেৰে ৰল। কিন্তু সিহঁতে তেতিয়াও নাজানিছিল সিহঁতকনো কি কৰিব।\nতাৰ পিছত বাৰেগামে জঙ্কিলৈ চাই কব ধৰিলে-\nজঙ্কিয়ে জানিলে যে তাৰ টকা-কাড়ি যি আছিল তাকো আগেয়েই মিৰিহঁতে কাঢ়ি নিছে। এতিয়া সি পৰৰ ঘৰত আছে। কত টকা পাব। উত্তৰ কৰিলে-"কত পাম?"\nবাৰেগাম-"কত পাম? যদি নাপাৱয়েই তেন্তেনো তই কুকুৰে কেলেই ৰেবাঙৰ ঘৰত চুৰ কৰিছিলি?"\nজঙ্কি-"মই চুৰ কৰা নাই। যদি কৰিছোঁও আমাৰ ভৈয়ামৰ মানুহকহে কৰিছোঁ। ৰেবাঙৰ নিজা মানুহ কাকো চুৰ কৰা নাই।"\nবাৰেগাম-আমাৰ বাৰেগামৰ দেশত সকলো সমান কথা। তেতিয়া বাৰেগামহঁতে বিং বিং বাং বাং কৰি অলপ পৰ নিজৰ ভিতৰতে মেল পাতিব ধৰিলে। অৱশেষত হুকুম দিলে-\nষষ্টদশ অধ্যায়ৰ মিৰি ভাষাৰ শব্দৰ ভাঙনিসম্পাদনা কৰক\n(খ) দেওঘটিঃএইটি আধতুৱাৰ। আমাৰ গোসাঁই পূজাৰ ঘণ্টাৰ দৰে। ইও তিব্বতৰ পৰা আহে। আমাৰ চকুত ইয়াৰ এটকি দাম হলেই যথেষ্ট। কিন্তু মিৰি আৰু ডফলাই সিহঁতৰ দেওঘটিক বৰ মূল্যবান বুলি ভাবে। আমাৰ সোণৰ খাৰুৰ যি দাম সিহঁতৰ মনত দেওঘটিৰো সেই দামেই। বস্তুটো দেখিবলৈ আপচু তত্ৰাচ ইহঁতে একোটা দেওঘটি দুই তিনিশ টকা দিও কিনে। দেওঘটিৰ নিমিত্তে পৰ্বতীয়া মিৰি-ডফলাৰ সদায় কটাকটি হৈ থাকে। দেওঘটি যাৰ ঘৰত থাকে সি তাক পুতি থয়। যাতে কত আছে সেই কথা কোনেও নাজানে।\n"https://as.wikisource.org/w/index.php?title=সদস্য:Boranitul/মিৰি_জীয়ৰী/ষষ্টদশ_অধ্যায়_-_বাৰেগামৰ_মেল&oldid=20498"ৰ পৰা অনা হৈছে\nLast edited on ৭ মাৰ্চ ২০১৯, at ২৩:৫৫


কি আছে ৰাষ্ট্ৰীয় শিক্ষানীতি ২০১৯ ৰ খচৰা প্ৰতিবেদনত - SANGBAD PRAHARI\nHome Big Story দেশ-বিদেশ কি আছে ৰাষ্ট্ৰীয় শিক্ষানীতি ২০১৯ ৰ খচৰা প্ৰতিবেদনত\nকি আছে ৰাষ্ট্ৰীয় শিক্ষানীতি ২০১৯ ৰ খচৰা প্ৰতিবেদনত\nSangbad Prahari June 11, 2019\nদেশৰ শিক্ষাৰ আমূল সংস্কাৰৰ বাবে ইছৰোৰ পূৰ্ব মুৰব্বী প্ৰসিদ্ধ বিজ্ঞানী তথা JNU প্ৰাক্তন আচাৰ্য ড° কুমাৰস্বামীৰ কস্তুৰীৰংগণৰ অধ্যক্ষতাৰ কমিটিখনে নতুন কেন্দ্ৰীয় শিক্ষা মন্ত্ৰী ৰমেশ পোখৰিয়ালৰ হাতত অৰ্পণ কৰা খচৰা প্ৰতিবেদনত স্কুলীয়া শিক্ষাৰ পৰিবৰ্তনৰ বাবে কি প্ৰস্তাৱ ৰখা হৈছে—\n• ৩ বছৰৰ বয়সৰ পৰা স্কুলীয়া শিক্ষা আৰম্ভ হ'ব৷\n• শিক্ষাৰ অধিকাৰ আইন ২০০৯ক বিস্তাৰিত কৰি পূৰ্ব ৬-১৪ বছৰৰ শিক্ষাৰ্থীৰ পৰিৱৰ্তে এতিয়া ৩ বছৰৰ পৰা ১৪ বছৰৰ শিক্ষাৰ্থীক আইনৰ অধীনত সাঙুৰি লোৱাৰ প্ৰস্তাৱ৷\n• বিলুপ্তি সাধনৰ প্ৰস্তাৱ মেট্ৰীক আৰু উচ্চতৰ মাধ্যমিকৰ চূড়ান্ত পৰীক্ষা।\n• আৰম্ভ কৰা হ'ব পূৰ্ব ১০+২ ব্যৱস্থাৰ পৰিবৰ্তে ৫+৩+৩+৪ স্কুলীয়া শিক্ষাৰ নতুন ব্যৱস্থা।\n• নৱম , দশম , একাদশ আৰু দ্বাদশ শ্ৰেণীৰ যোগ্যতাৰ ফলাফল ষাণ্মাসিক (Semester) পদ্ধতিত নিৰূপন কৰা হ'ব। য'ত মুঠ ৮ টা ষান্মাসিক থাকিব ।\n• মুঠ চাৰিটা স্তৰত হ'ব স্কুলীয়া শিক্ষা—\n• মৌলিক স্তৰ বা প্ৰাক প্ৰিপাৰেটৰী ৫ বছৰ । য'ত প্ৰাক প্ৰাথমিক ৩ বছৰ আৰু থাকিব প্ৰথম, দ্বিতীয় শ্ৰেণী৷\n• প্ৰিপাৰেটৰী বা প্ৰাথমিক স্তৰ ৩ বছৰ। তৃতীয়, চতুৰ্থ আৰু পঞ্চম শ্ৰেণী৷\n• মাধ্যমিক স্তৰ ৩ বছৰ। ষষ্ঠ, সপ্তম আৰু অষ্টম শ্ৰেণী।\n• উচ্চ স্তৰ ৪ বছৰ। নৱম, দশম , একাদশ আৰু দ্বাদশ শ্ৰেণী।\n• সুকীয়া হায়াৰ ছেকেণ্ডাৰী বা জুনিয়ৰ কলেজৰ ব্যৱস্থা বিলুপ্তি সাধন হ'ব। চেকেণ্ডাৰী শিক্ষাৰ অধীনলৈ এই ব্যৱস্থা যাব।\n• নতুন শিক্ষক অন্তভুক্তিৰ নূন্যতম যোগ্যতা ৪ বছৰীয়া B.Ed. পাঠ্যক্ৰম।\n• শিক্ষাৰ (Education) বাহিৰে অন্য বিষয়ত স্নাতক প্ৰাৰ্থী সকলে কৰিব পাৰিব ২ বছৰীয়া B.Ed পাঠ্যক্ৰম কেৱল ৪ বছৰীয়া B.Ed পাঠ্যক্ৰমৰ অধীনত! ( অষ্পষ্ট— এই বিষয়ত )\n• কেৱল প্ৰতিষ্ঠিত মহাবিদ্যালয় আৰু বিশ্ববিদ্যালয়ত উপলব্ধ হ'ব ৪ বছৰীয়া B.Ed পাঠ্যক্ৰম।\n• বন্ধ কৰা হ'ব নিম্নমানৰ চৰকাৰী/প্ৰাইভেট B.Ed শিক্ষা প্ৰতিষ্ঠান।\n• D.El.Ed অৰ্হতাৰ প্ৰতিষ্ঠান নাথাকিব। পূৰ্বৰ ২ বছৰীয়া D.El.Ed বা B.Edক এতিয়াৰ পৰা কেৱল B.Ed নামেৰেহে জনা যাব।\n• শিক্ষক বা বিষয় শিক্ষকৰ বাবে TET উত্তীৰ্ণ হোৱাতো বাধ্যতামূলক। TETৰ লগত বাধ্যতামূলক সংলগ্ন থাকিব ৫-৭ মিনিটৰ এটা ডেমু ক্লাছ।\n• UGC আঁতৰাই NHERA ( National Higher Education Regulatory Authority) গঠনৰ প্ৰস্তাৱ।\n• Open & Distance Learning ( মুক্ত আৰু দূৰ শিক্ষা- ODL ) শিক্ষা ব্যৱস্থাৰ পাঠ্যক্ৰম বাহাল থাকিব আৰু ODL এতিয়াৰে পৰা NAACৰ অধীনত বিচাৰধীন।\n• স্কুলীয়া শিক্ষাত ষষ্ঠমানৰ পৰা দ্বাদশমানলৈ তিনিটা ভাষা বাধ্যতামূলক। ইংৰাজী-হিন্দী-আঞ্চলিক ভাষা। (দক্ষিণ ভাৰতত হিন্দী ভাষা শিক্ষণক লৈ আৰম্ভনিতেই তীব্ৰ প্ৰতিবাদ বিতৰ্ক হোৱাত এই প্ৰস্তাৱত শুধৰণি কৰা হৈছে)\n• ছাত্ৰ - শিক্ষকৰ অনুপাত ৩০ : ১৷\n• মিড-ডে মিলত প্ৰাতঃআহাৰৰ ব্যৱস্থা ৷\n• Private বা ব্যক্তিগত খণ্ডৰ বিদ্যালয়ে এতিয়াৰে পৰা Public শব্দটো স্কুলৰ নামৰ লগত ব্যৱহাৰ কৰিব নোৱাৰিব। Public মানে কেৱল চৰকাৰী বা চৰকাৰী অনুমোদিত বিদ্যালয়কহে সাঙুৰি লোৱা হ'ব।\n• কেন্দ্ৰৰ MHRD বা মানৱ সম্পদ উন্নয়ণ মন্ত্ৰালয়ৰ নাম সলনি কৰি EM বা শিক্ষা মন্ত্ৰালয় কৰাৰ প্ৰস্তাৱ৷\n• বিশ্বৰ শীৰ্ষ ২০০খন বিশ্ববিদ্যালয়ক ভাৰতত শাখা খোলাৰ বাবে অনুমতি প্ৰদান৷\n• ৰাজ্য আৰু কেন্দ্ৰৰ মাজত সম্পৰ্ক ৰক্ষা কৰাৰ বাবে "ৰাষ্ট্ৰীয় শিক্ষা আয়োগ" গঠনৰ পোষকতা। এই আয়োগৰ অধ্যক্ষতা কৰিব প্ৰধানমন্ত্ৰীয়ে আৰু য'ত পাৰিষদ হিচাপে থাকিব দেশৰ মুখ্য ন্যায়াধীশ, লোকসভাৰ অধ্যক্ষ, বিৰোধী দলপতি, কেন্দ্ৰীয় শিক্ষামন্ত্ৰী তথা একাংশ শিক্ষাবিদ।\nদেশত স্কুলীয়া শিক্ষাৰ আমূল পৰিবৰ্তন সাধনৰ লক্ষ্যৰে প্ৰসিদ্ধ বিজ্ঞানী ড° কস্তুৰীৰংগণৰ সমিতিয়ে কেন্দ্ৰক আগবঢ়োৱা প্ৰস্তাৱ সমূহ দেশৰ বিদ্বৎ মহলে কেনেভাৱে গ্ৰহণ কৰে বা নতুন শিক্ষা মন্ত্ৰীয়ে কোনসমূহ প্ৰস্তাৱ কাৰ্যকৰী কৰে তাৰ ওপৰতে নিৰ্ভৰ কৰিব সমগ্ৰ শিক্ষাৰ সংস্কাৰৰ দিশটো। বিশেষকৈ মেট্ৰীক আৰু উচ্চতৰ মাধ্যমিকৰ চূড়ান্ত পৰীক্ষা বিলোপ সাধন কৰি চেমিষ্টাৰ পদ্ধতি প্ৰয়োগ কৰিব বিচৰা প্ৰস্তাৱটোত সমূহ ৰাজ্য চৰকাৰ তথা দেশৰ বিজ্ঞ-উচ্চ শিক্ষিত মহলৰ প্ৰতিক্ৰীয়া পৰামৰ্শ মতামত আগত লৈ নতুন শিক্ষামন্ত্ৰীয়ে আগবঢ়া উচিত। আপুনিও চৰকাৰক নিজৰ অভিমত মুকলিকৈ ব্যক্ত কৰক নতুন ৰাষ্ট্ৰীয় শিক্ষা নীতি ২০১৯ৰ সন্দৰ্ভত৷\nBy Sangbad Prahari at June 11, 2019


Recodex in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Recodex ar byavahar, ppali, parshwakriya, upkaar, kriya-pratikriya aaru satarkatabani\nRecodex4Mg/10 Mg Syrup in Assamese\nRecodex ৰ লাভ আৰু ব্যৱহাৰসমূহ - Recodex Benefits & Uses in Assamese- Recodex ar laabh aaru byavaharsamuh\nRecodex ৰ পালি আৰু সেয়া কেনেদৰে ল'ব - Recodex Dosage & How to Take in Assamese - Recodex ar paali aaru xeya kenedore lobo\nRecodex ৰ পাৰ্শ্চক্ৰিয়াসমূহ - Recodex Side Effects in Assamese- Recodex ar parshwakriyasamuh\nRecodex সংক্ৰান্ত সতৰ্কতাবাণীসমূহ - Recodex Related Warnings in Assamese- Recodex xonkranta xatarkatabanisamuh\nঅইন দৰৱৰ সৈতে Recodexৰ গুৰুতৰ ক্ৰিয়া-প্ৰতিক্ৰিয়া - Severe Interaction of Recodex with Other Drugs in Assamese- Oinor xoite Recodex ar gurutor kriya-pratikriya\nRecodex মতভেদসমূহ - Recodex Contraindications in Assamese- Recodex nishedhsamuh\nRecodex ৰ বিষয়ে সততে সোধা প্ৰশ্নসমূহ - Frequently asked Questions about Recodex in Assamese- Recodex ar bikhoye satate xodha prashnasamuh\nখাদ্য আৰু মদৰ সৈতে Recodex ক্ৰিয়া-প্ৰতিক্ৰিয়া - Recodex Interactions with Food and Alcohol in Assamese- khadya aaru modor xoite Recodex kriya-pratikriya\nRecodex ৰ লাভ আৰু ব্যৱহাৰসমূহ - Recodex Benefits & Uses in Assamese - Recodex ar laabh aaru byavaharsamuh\nRecodex তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nRecodex-ৰ উপাদানসমূহ - Recodex Active Ingredients in Assamese - Recodex-ar upadaansamuh\nRecodex ৰ পাৰ্শ্চক্ৰিয়াসমূহ - Recodex Side Effects in Assamese - Recodex ar parshwakriyasamuh\nগৱেষণাৰ ভিত্তিত, Recodex ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nRecodex সংক্ৰান্ত সতৰ্কতাবাণীসমূহ - Recodex Related Warnings in Assamese - Recodex xonkranta xatarkatabanisamuh\nRecodex-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভাবস্থাৰ সময়ত Recodexএ মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা লগে লগে বন্ধ কৰক, আৰু চিকিতসকৰ পৰামৰ্শ অবিহনে Recodex পুনৰাই গ্ৰহণ নকৰিব।\nRecodex-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nRecodex এ স্তন্যপায়ী মহিলাৰ ক্ষেত্ৰত মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ পাৰ্শ্ব-প্ৰতিক্ৰিয়া অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক, আৰু আপোনাৰ চিকিতসকৰ পৰামৰ্শ গ্ৰহণ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nবৃক্কত Recodex কি প্ৰভাৱ দেখা গৈছে?\nবৃক্ক ৰ বাবে Recodex কেতিয়াবাহে ক্ষতিকাৰক।\nযকৃতত Recodex কি প্ৰভাৱ দেখা গৈছে?\nRecodexৰ পাৰ্শ্ব-প্ৰতিক্ৰিয়াই কেতিয়াবাহে কলিজা ক প্ৰভাবিত কৰে।\nহৃদযন্ত্ৰৰ ক্ষেত্ৰত Recodex ৰ কি প্ৰভাৱ দেখা গৈছে?\nRecodexএ হৃদয়ত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nঅইন দৰৱৰ সৈতে Recodexৰ গুৰুতৰ ক্ৰিয়া-প্ৰতিক্ৰিয়া - Severe Interaction of Recodex with Other Drugs in Assamese - Oinor xoite Recodex ar gurutor kriya-pratikriya\nRecodex তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nRecodex মতভেদসমূহ - Recodex Contraindications in Assamese - Recodex nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Recodex লোৱা অনুচিত যাতে -\nRecodex ৰ বিষয়ে সততে সোধা প্ৰশ্নসমূহ - Frequently asked Questions about Recodex in Assamese - Recodex ar bikhoye satate xodha prashnasamuh\nএই Recodex-এ অভ্য়াস বা নিচাৰ সৃষ্টি কৰে নেকি?\nহয়, আপুনি Recodexৰ প্ৰতি আসক্ত হৈ পৰিব পাৰে। সেয়ে এয়া লোৱাৰ আগেয়ে ডাক্তৰৰ সৈতে পৰামৰ্শ কৰক।\nনহয়, মগজু খটাবলগা কোনো কাম আপুনি কৰাটো অনুচিত, আপুনি Recodex লোৱাৰ পিছত সেয়া সক্ৰিয় কিয়নো আৰু সতৰ্ক থকাটো প্ৰয়োজনীয়।\nহয়, কিন্তু ডাক্তৰৰ পৰামৰ্শ মতেহে Recodex লওক।\nনহয়, মানসিক ৰোগৰ চিকিত্সাৰ ক্ষেত্ৰত Recodexৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Recodex ক্ৰিয়া-প্ৰতিক্ৰিয়া - Recodex Interactions with Food and Alcohol in Assamese - khadya aaru modor xoite Recodex kriya-pratikriya\nখাদ্য আৰু Recodexৰ ক্ৰিয়া-প্ৰতিক্ৰিয়া\nখাদ্যৰ সৈতে Recodex লোৱাটোৱে একো সমস্যাৰ সৃষ্টি নকৰে।\nমদ আৰু Recodexৰ মাজৰ প্ৰতিক্ৰিয়া\nRecodex লোৱাৰ সময়ত মদ্যাপন কৰাৰ আগতে আপোনাৰ ডাক্তৰৰ সৈতে পৰামৰ্শ কৰি লওক যিহেতু ইয়ে পাৰ্শ্চক্ৰিয়াৰ সৃষ্টি কৰিব পাৰে।


হাতত পাই বাটত নেহেৰুৱাব! আপোনাৰ পদূলিত ‘Pork on wheels’ -\nHomeআঞ্চলিকহাতত পাই বাটত নেহেৰুৱাব! আপোনাৰ পদূলিত ‘Pork on wheels’\nহাতত পাই বাটত নেহেৰুৱাব! আপোনাৰ পদূলিত ‘Pork on wheels’\nগুৱাহাটীঃ গাহৰিৰ মাংস আপোনাৰ প্ৰিয় নেকি? যদি প্ৰিয় তেন্তে আৰু চিন্তাৰ কাৰণ নাই! এতিয়াৰে পৰা আপোনাৰ পদূলিতে উপলব্ধ হ’ব গাহৰিৰ মাংস। ৰাজ্যত নিৱনুৱা সমস্যাই গভীৰ সংকটময় পৰিৱেশৰ সৃষ্টি কৰাৰ সময়তে নিজৰ চিন্তা-চৰ্চাৰে স্বাৱলম্বী হোৱাৰ সপোন দেখিছে মহানগৰীৰ এজন ছাত্ৰই। ছাত্ৰজনৰ প্ৰচেষ্টাত গঢ় লৈ উঠিছে ‘Duarah’s Bacon’-নামৰ এক মাংস যোগানকাৰী প্ৰতিষ্ঠান।\nযি প্ৰতিষ্ঠানে ৮খন বিশেষ বাহনেৰে যোগান ধৰিব থলুৱা গাহৰিৰ মাংস। বিকাশ দুৱাৰা নামৰ এজন ছাত্ৰৰ প্ৰচেষ্টাতে এতিয়াৰে পৰা গুৱাহাটীত মোবাইল ভেনৰ জৰিয়তে বিজ্ঞানসন্মত পদ্ধতিৰে গ্ৰাহকে লাভ কৰিব সতেজ আৰু স্বাস্থ্যসন্মত মাংস। প্ৰথমবাৰৰ বাবে অসম তথা উত্তৰ-পূৰ্বাঞ্চলত ‘Pork on wheels’ৰ ব্যৱস্থা কৰা হৈছে। অনুষ্ঠানত ‘Duarah’s Bacon’ৰ শুভাৰম্ভণি কৰে কেবিনেট মন্ত্ৰী অতুল বৰাই। লগতে কাৰ্যসূচীত উপস্থিত থাকে জিএমচিৰ আয়ুক্ত দেৱাশিস শৰ্মা।\nভাষণ প্ৰশংসত মন্ত্ৰীগৰাকীয়ে কয় যে, ‘কৃষি বিভাগৰ কাৰিকৰী পদৰ নিযুক্তি প্ৰক্ৰিয়া শীঘ্ৰেই আৰম্ভ হ’ব।’ কৃষি বিভাগত প্ৰথম পৰ্যায়ত পদোন্নতিৰ ব্যৱস্থাও কৰা হ’ব বুলিও উল্লেখ কৰে তেওঁ। পদোন্নতিক লৈ হোৱা খাম-খেয়ালীৰ বিষয়টোক নস্যাৎ মন্ত্ৰীগৰাকীৰ। ‘খৰাঙত বিধ্বস্ত হোৱা কৃষকক সাহায্য প্ৰদানৰ চিন্তা কৰা হৈছে’- বুলিও মন্তব্য আগবঢ়ায় মন্ত্ৰীজনে। বানপানীত ক্ষতিগ্ৰস্ত হোৱাসকলৰ বাবে ১২০০ কোটি টকা ধাৰ্য কৰাৰ কথা সদৰী কৰে মন্ত্ৰীগৰাকীয়ে।\npork on wheels\nPrevious articleক্ষমতাৰ কুচকাৱাজ, তালিবানৰ অন্তৱৰ্তীকালীন চৰকাৰক স্বীকৃত দিবনে ইৰানে?\nNext articleসোঁশৰীৰে ঘূৰি নাহিল বিক্ৰমজিৎ, যোৰহাটত বৈছে চকুলোৰ লুইত!


Mebendazole - ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Mebendazole in Assamese\nMebendazole की जानकारी\nMebendazole ৰ লাভ আৰু ব্যৱহাৰসমূহ- Mebendazole Benefits & Uses in Assamese- Mebendazole ar laabh aaru byavaharsamuh\nMebendazole ৰ পালি আৰু সেয়া কেনেদৰে ল'ব- Mebendazole Dosage & How to Take in Assamese - Mebendazole ar paali aaru xeya kenedore lobo\nMebendazole ৰ পাৰ্শ্চক্ৰিয়াসমূহ- Mebendazole Side Effects in Assamese- Mebendazole ar parshwakriyasamuh\nMebendazole সংক্ৰান্ত সতৰ্কতাবাণীসমূহ- Mebendazole Related Warnings in Assamese- Mebendazole xonkranta xatarkatabanisamuh\nঅইন দৰৱৰ সৈতে Mebendazoleৰ গুৰুতৰ ক্ৰিয়া-প্ৰতিক্ৰিয়া- Severe Interaction of Mebendazole with Other Drugs in Assamese- Oinor xoite Mebendazole ar gurutor kriya-pratikriya\nMebendazole মতভেদসমূহ- Mebendazole Contraindications in Assamese- Mebendazole nishedhsamuh\nMebendazole ৰ বিষয়ে সততে সোধা প্ৰশ্নসমূহ- Frequently asked Questions about Mebendazole in Assamese- Mebendazole ar bikhoye satate xodha prashnasamuh\nখাদ্য আৰু মদৰ সৈতে Mebendazole ক্ৰিয়া-প্ৰতিক্ৰিয়া- Mebendazole Interactions with Food and Alcohol in Assamese- khadya aaru modor xoite Mebendazole kriya-pratikriya\nMebendazole ৰ লাভ আৰু ব্যৱহাৰসমূহ - Mebendazole Benefits & Uses in Assamese - Mebendazole ar laabh aaru byavaharsamuh\nMebendazole তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nMebendazole ৰ পালি আৰু সেয়া কেনেদৰে ল'ব - Mebendazole Dosage & How to Take in Assamese - Mebendazole ar paali aaru xeya kenedore lobo\nMebendazole-ৰ উপাদানসমূহ - Mebendazole Active Ingredients in Assamese - Mebendazole-ar upadaansamuh\nMebendazole ৰ পাৰ্শ্চক্ৰিয়াসমূহ - Mebendazole Side Effects in Assamese - Mebendazole ar parshwakriyasamuh\nগৱেষণাৰ ভিত্তিত, Mebendazole ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nMebendazole সংক্ৰান্ত সতৰ্কতাবাণীসমূহ - Mebendazole Related Warnings in Assamese - Mebendazole xonkranta xatarkatabanisamuh\nMebendazole-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভাবস্থাৰ সময়ত Mebendazoleএ মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা লগে লগে বন্ধ কৰক, আৰু চিকিতসকৰ পৰামৰ্শ অবিহনে Mebendazole পুনৰাই গ্ৰহণ নকৰিব।\nMebendazole-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nMebendazole ৰ স্তন্যপায়ীসকলৰ ক্ষেত্ৰত পাৰ্শ্ব-প্ৰতিক্ৰিয়া অতি কম বা নায়েই। গতিকে আপুনি ইয়াক চিকিতসকৰ পৰামৰ্শ অবিহনেই গ্ৰহণ কৰিব পাৰে।\nবৃক্কত Mebendazole কি প্ৰভাৱ দেখা গৈছে?\nবৃক্ক ৰ বাবে Mebendazole ক্ষতিকাৰক নহয়।\nযকৃতত Mebendazole কি প্ৰভাৱ দেখা গৈছে?\nMebendazoleৰ কলিজাত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই কলিজা ত কেতিয়াও একো প্ৰভাৱ পৰা নেদেখিব।\nহৃদযন্ত্ৰৰ ক্ষেত্ৰত Mebendazole ৰ কি প্ৰভাৱ দেখা গৈছে?\nহৃদয় ৰ বাবে Mebendazole ক্ষতিকাৰক নহয়।\nঅইন দৰৱৰ সৈতে Mebendazoleৰ গুৰুতৰ ক্ৰিয়া-প্ৰতিক্ৰিয়া - Severe Interaction of Mebendazole with Other Drugs in Assamese - Oinor xoite Mebendazole ar gurutor kriya-pratikriya\nMebendazole তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nMebendazole মতভেদসমূহ - Mebendazole Contraindications in Assamese - Mebendazole nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Mebendazole লোৱা অনুচিত যাতে -\nMebendazole ৰ বিষয়ে সততে সোধা প্ৰশ্নসমূহ - Frequently asked Questions about Mebendazole in Assamese - Mebendazole ar bikhoye satate xodha prashnasamuh\nএই Mebendazole-এ অভ্য়াস বা নিচাৰ সৃষ্টি কৰে নেকি?\nনহয়, আপনি Mebendazoleৰ প্ৰতি আসক্ত নহয়।\nহয়, Mebendazole লোৱাৰ পিছত এনে কাৰ্যকলাপ বা কাম কৰা নিৰাপদ যিহেতু ই আপোনাক তন্দ্ৰাচ্ছন্ন নকৰে।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Mebendazole লোৱা উচিত।\nমানসিক ৰোগৰ চিকিত্সাৰ বাবে Mebendazole লৈ কোনো লাভ নাই।\nখাদ্য আৰু মদৰ সৈতে Mebendazole ক্ৰিয়া-প্ৰতিক্ৰিয়া - Mebendazole Interactions with Food and Alcohol in Assamese - khadya aaru modor xoite Mebendazole kriya-pratikriya\nখাদ্য আৰু Mebendazoleৰ ক্ৰিয়া-প্ৰতিক্ৰিয়া\nখাদ্যৰ সৈতে Mebendazole লোৱাট নিৰাপদ।\nমদ আৰু Mebendazoleৰ মাজৰ প্ৰতিক্ৰিয়া\nগৱেষণাৰ অভাৱত, Mebendazole লোৱাৰ সময়ত মদ্যাপন কৰা সম্পৰ্কত একো ক'ব পৰা নাযায়।\nআপুনি বা আপোনাৰ পৰিয়ালৰ কোনোবাই Mebendazole লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Mebendazole ব্যৱহাৰ কৰিছিল নেকি?\nআপুনি কিমান পৰিমাণে Mebendazole সেৱন কৰিছিল?\nআপুনি Mebendazole ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Mebendazole সেৱন কৰে?


অস্তৰাগৰ হাঁহি~গল্প-নিজৰা বৰ্মন ডেকা\nৰাজমহলৰ দৰে লগা ঘৰটোৰ বাৰাণ্ডাত বহি এসময়ৰ সমাজপ্ৰেমী কৃতি শিক্ষক বিনোদ চলিহাই ৰাস্তাৰে যোৱা প্ৰতিজন মানুহক এষাৰ মাত লগাই ৷ গাওঁখনৰ প্ৰতিজন মানুহে তেখেতক সমীহ কৰি চলে৷ প্ৰতিদিনে আবেলি বাৰাণ্ডাত বহি তেওঁৰ চকীদাৰজনক ওচৰলৈ মাতি কাষত বহুৱাই লৈ পুৰণি কথাৰ মহলা মাৰি ভাল পায়৷চলিহাই মৰমতে হৰিধনক ধন বুলিয়ে মাতে৷ হৰিধনেও নিজৰ ককাইদেউৰ দৰে ব্যৱহাৰ কৰে ৷তেওঁ সদায়ে আবেলি দুয়োৰে কাৰণে গাখীৰ সৰহকৈ দি দুকাপ চাহ বনাই লগ হৈ খায়৷ চলিহাই চাহ খাই গেটৰ ওচৰলৈ যায় আৰু কোন ক'লৈ যায় বা আহে তাৰ খবৰ লয়৷মানুহবোৰেও সেইখিনি পালে এবাৰ চলিহা চাৰ আছে নে নাই ডিঙি মেলি চায়৷সকলোৱে তেখেতৰ প্ৰশ্নৰ উত্তৰ দিবলৈ ভাল পায়৷ চলিহা চাৰেও কোনোবাই চাৰ কি খবৰ ? ভালে আছেনে? বুলি সুধিলে মনটো উজ্জ্বলি উঠে ৷ কাৰণ তেখেতে তেতিয়া ভাবে যে এতিয়াও আগৰ নিচিনা শিক্ষকৰ সন্মান দি আছে৷অন্তত: আনৰ পৰা হ’লেও যে সন্মান পাই আছে তাতেই তেখেত সুখী৷ কিয়নো নিজৰ বুলিবলৈ সকলো আছে কিন্তু খবৰ ল’বলৈ যেন কোনো নাই৷সেয়ে চলিহাই প্ৰতি পলে পলে পত্নীৰ অনুপস্থিতি বাৰুকৈয়ে অনুভৱ কৰে৷ পত্নী জীয়াই থকাত কামৰ তাগিদাত পত্নীৰ প্ৰতি দায়িত্ব অথবা নিজৰ জীৱনত পত্নীৰ গুৰুত্ব কিমান সেই কথা তেতিয়া অনুভৱ কৰিব পৰা নাছিল৷ আজি নিজকে পৃথিৱীৰ আটাইতকৈ অকলশৰীয়া যেন অনুভৱ কৰিছে ৷ কোনো কথাতে হকাবাধা নকৰা পত্নীৰ অনুপস্থিতিয়ে চলিহাক বাৰুকৈয়ে আমনি কৰিছে৷ চলিহাক পত্নীয়ে মৰাৰ আগমুহূৰ্তত কৈছিল যে পুত্ৰ-বোৱাৰী আৰু জী- জোঁৱাই থাকোঁতে আপোনাৰ থকা-খোৱাৰ চিন্তা কৰিব লগা নহয়৷মই নাথাকিলেও সিহঁতে আপোনাক ভালকৈ চোৱা-চিতা কৰিব৷\nসঁচা কথা৷ দুজন ল’ৰাৰ এজনে হ’লেও চাব ৷ পিছে এতিয়া তাৰ ওলোটা হ’ল৷ বোৱাৰীহঁত আহিলেও চলিহাক চোৱা- চিতা কৰাৰ বিপৰীতে মুখখন এপাচিমান কৰি থয়৷সেই কথাটো চলিহাই বুজি পায় ৷তাতে চলিহাই ছোৱালী দুজনীকো সম্পত্তিৰ ভাগ দিছে যিটো তেওঁলোকে বিচৰা নাছিল৷ আনহাতে চলিহাই গাওঁৰ দুখীয়া ঘৰৰ বিবাহ সকাম আদিতো টকা পইচাৰে সহায় কৰে ৷ বোৱাৰীৱেকহঁতে শহুৰেকে পেঞ্চনৰ টকা এনেদৰে অপব্যয় কৰা বাবে শহুৰেকলৈ খং ৷ সকলো সহ্য কৰি চলিহাই পত্নী অবিহনে ১২ বছৰ অতিক্ৰম কৰিলে৷ পেঞ্চনৰ টকা পোৱাৰ বাবে চলিহা খোৱা-বোৱাৰ চিন্তা কৰিব নালাগে৷চিন্তা মাঁথো অকলশৰীয়াজীৱন কেনেকৈ পাৰ কৰিব৷\nতেওঁৰ একমাত্ৰ সাৰথি হৰিধনকো বোৱাৰীয়েকে বেয়া ব্যৱহাৰ কৰে৷ মুখ ফুটাই চলিহাই বোৱাৰীয়েকক একো নকয় ৷ কাৰণ দুদিনৰ কাৰণে আহে৷ তেওঁলোক গ’লে আকৌ হৰিধনৰ লগতে সময় কটায়৷গতিকে বোৱাৰীৰ লগত বেয়া হৈ লাভ নাই ৷\nএইদৰে সময় আগবাঢ়ি যায় , চলিহাৰো বয়স বাঢ়ি বৃদ্ধাৱস্থা পায় ৷ লগে লগে শৰীৰত বিভিন্ন ৰোগে আক্ৰমণ কৰিবলৈ ধৰিছে৷ মানুহৰ সমালোচনাৰ ভয়ত দুয়ো পুতেকে বোৱাৰীহতঁক চলিহাক চোৱা চিতা কৰিবলৈ দেউতাকৰ লগত থ'লে৷ চলিহাই তেওঁলোক নাথাকিলে বেছি ভাল পালেহেতেন৷ কিয়নো হৰিধন বাপুই বোৱাৰীতকৈ বেছি ভালকৈ চোৱা চিতা কৰে৷ চলিহাই এটি গৰু ৰাখিছিল হৰিধন থকা বাবে ৷ গৰুটোৰ খোৱাৰ যা- যোগাৰ কৰি সময়ত কটাইছিল৷ এতিয়া বোৱাৰীয়িকেহঁতে গৰুটোৰ নামত অযথা খৰচ আৰু ঠাই লেতেৰা কৰাৰ অজুহাতত গৰুটো বিক্ৰী কৰাৰ প্ৰস্তাৱ দিলে৷ তাকে শুনি দুখে- বেজাৰে চলিহাৰ বেমাৰে হেচি ধৰিলে৷\nপিছে এদিন এসময়ত চলিহাই পঢ়াৰ নামত সহায় কৰা চলিহাৰ ছাত্ৰ শশাঙ্ক ই খবৰ ল’বলৈ আহিলে ৷আৰু সকলো কথা হৰিধন বাপুৰ মুখেৰে শুনিলে তেওঁৰ বৰ বেয়া লাগিল আৰু ক’লে যে চাৰ আপুনি চিন্তা নকৰিব ৷আপোনাৰ গৰুটো মই বেছিব নিদিওঁ ৷আপুনি গৰুটোৰ লগত সময় কটায় ভাল পায় যেতিয়া তাকে হ’ব৷ আপুনি দুখ নকৰিব৷ আৰু মই ইয়াত থকা কেইদিন আপোনাৰ লগত গল্প কৰিম৷আপোনাৰ পৰা সাধু শুনিম সৰুতে শুনা সাধু৷মইও আপোনাৰ পুত্ৰৰ তুল্য৷গতিকে আপোনাৰ লগত থকাৰ আনন্দৰ পৰা মোক বঞ্চিত নকৰিব৷\nচলিহাৰ সেইখিনি সময়ত আনন্দৰ চকুপানী নধৰা হৈছিল৷ কাৰণ তেওঁ নতুনকৈ লাভ কৰা পু্ত্ৰজনক সাবটি ধৰি ক'বৰ মন গৈছিল যে তুমি মোৰ ধৰ্মৰ পুত্ৰ৷তোমাক পাই মই বৰ সুখ পালোঁ৷ কিন্তু ক'ব নোৱাৰিলে ৷মাত্ৰ মনতে ভাবিলে যে কোনোবা জনমৰ পুণ্যৰ বলত এনেকুৱা সৰল মনৰ এগৰাকী পুত্ৰ জীৱনৰ বিয়লি বেলাত লাভ কৰিলে৷পৰম তৃপ্তিত চলিহাৰ মাত গদ্ গদ্ হৈছিল৷জীৱনৰ বিয়লিবেলা বিতৃষ্ণাৰ পৰা ক্ৰমাৎ ভালপোৱালৈ জীৱনটো আগুৱাই নিব বিচাৰিছে।\n✍নিজৰা বৰ্মন ডেকা৷\nLabels#গল্প, #নিজৰা বৰ্মন ডেকা


নতুন শিক্ষানীতিৰ নিষ্ঠুৰতা\nএই শাসন ব্যৱস্থাৰ বৈশিষ্ট্য হৈছে ইয়াৰ নায়ক সকলে মনোমোহা শব্দৰ আৱৰণ (Packaging) দি জনগণৰ বাবে অতি ক্ষতিকৰ কেতবোৰ নীতি প্ৰবৰ্তন কৰাৰ পদ্ধতি। বিমুদ্ৰাকৰণ, জিএছটি আদি মনোৰম মন্ত্ৰ:পুত ব্যৱস্থাৰ মাধমাৰত এতিয়া এমুঠি ধনকুবেৰৰ বাহিৰে আটায়ে লেবেজান। “নতুন শিক্ষা নীতি” এনে এক মনোমোহা আৱৰণ যাৰ দ্বাৰা প্ৰবৰ্তন কৰিব বিচৰা হৈছে আন এক জনবিৰোধী মাৰাত্মক নীতি তথা কাৰ্যসূচী। কিন্তু ইয়াৰ ভিতৰত কি আছে গমি নাচাই “সকলোৰে বাবে শিক্ষা”, “বিশ্বমানলৈ ভাৰতীয় শিক্ষা ব্যৱস্থা উন্নীত কৰা”, “কৰ্ম সংস্থাপনৰ উপযোগী ব্যাপক দক্ষতা প্ৰদান”, “অভ্যস্ত মানত আৱদ্ধ নাথাকি শিক্ষাৰ্থীক মৌলিক সৃষ্টি ক্ষমতাৰে সঞ্জীৱিত হোৱাৰ শিক্ষা”— আদি ৰংচঙীয়া নীতিবাক্যই ঢাকি ৰাখিছে কিছুমান ভয়ংকৰ অভিপ্ৰায়।\nশিক্ষানীতি নতুনকৈ প্ৰস্তুত কৰিব খোজা বুলি প্ৰস্তুতি কমিটি (আয়োগ?) বিজ্ঞাপন দিয়াত শিক্ষাবিদ, অধ্যাপক, ছাত্ৰ সংগঠন আদিৰ পৰা বিচৰা মতে লাখ-লাখ উৎসাহী পৰামৰ্শ আহিছিল। কাৰণ পুৰণা শিক্ষানীতিৰ যান্ত্ৰিকতা, ক্ৰমবৰ্ধমান নিষ্ফলতা, বিশৃংখলাত আটাইৰে বিৰক্তি হৈছিল। কিন্তু সেইবোৰ পৰামৰ্শ সম্পূৰ্ণ অগ্ৰাহ্য কৰা হ’ল। কাৰণ বৃহৎ পুঁজিৰ স্বাৰ্থত নতুনকৈ প্ৰণয়ন কৰা শিক্ষানীতিৰ উদ্দেশ্য হ’ল বৃহৎ পুঁজিৰ উদগতি আৰু মুনাফা বৃদ্ধিৰ বাট মুকলি কৰি দিয়া, জনতাৰ উন্নতি আৰু কল্যাণ নহয়। পৰামৰ্শ আহ্বানো আছিল এক ছলনাহে।\nএইবোৰ বাগাড়ম্বৰে ভৰা কথাই “উচ্চ মান”ৰ দোহাই দি চৰকাৰী স্কুলৰ উন্নতি সাধনৰ চেষ্টা নকৰে, বৰং সেইবোৰৰ বিলুপ্তি ঘটাব। সকলো শিক্ষাই ব্যৱসায়ভিত্তিত হৈ পৰিব, গতিকে মাছুলো বজাৰৰ মূল্যবৃদ্ধিৰ লগত তাল ৰাখি অতিপাত বৃদ্ধি পাব। ফলত মাজতে পঢ়া এৰি দিয়া ছাত্ৰ- ছাত্ৰীকো একোখন চাৰ্টিফিকেট দিয়া হ’ব সান্ত্বনা দি। কোৱা হৈছে যে সেইখন চাৰ্টিফিকেটৰ দ্বাৰাও ছাত্ৰজনে চাকৰি লাভ কৰিব পাৰিব।\nকিন্তু কেনে চাকৰি? খুব বেছি হ’লে ছয়/সাত হেজাৰ টকাৰ মাহটো অকলে চলিব নোৱাৰা চাকৰি। তাকো হাড়ভঙা পৰিশ্ৰম কৰিব লগা হোৱা ব্যৱসায় প্ৰতিষ্ঠানত। তলৰ বিদ্যালয়বোৰত অৰ্হতা সম্পন্ন শিক্ষক নিযুক্তি দিলে চৰকাৰৰ ধন খৰচ হ’ব। সেয়ে তাৰ ঠাইত ‘শিক্ষামিত্ৰ’ নাম দি এদল অৰ্হতাহীন লোকক নামমাত্ৰ পাৰিশ্ৰমিক দি শিক্ষাৰ নামত ভেকোঁভাওনা চলোৱা হ’ব। তেওঁলোকে কি শিক্ষা দিব দেখ্ দেখ্ কথা!\nবিদ্যালয় আদি শিক্ষানুষ্ঠানৰ মান নিৰ্ণয় কৰিব একোখন আয়োগে, য’ত শিক্ষাবিদৰ লগত থাকিব উদ্যোগ-ব্যৱসায়ৰ প্ৰতিনিধি। সেই মহীয়ান সকলৰ মন:পূত নহ’লে বিদ্যালয়ৰ অস্তিত্ব বিলোপ কৰি দিব পাৰিব। তদুপৰি চৰকাৰৰ ভাৰ কমাবলৈ বহুকেইখন মহাবিদ্যালয় একত্ৰিত কৰি “কমপ্লেক্স” সৃষ্টি কৰা হ’ব “যাতে সকলো অনুষ্ঠানে সমানে সুবিধা পায়”- এইবোৰ ছলনাৰে আচলতে চৰকাৰৰ অৰ্থ ব্যয়ৰ প্ৰয়োজন হ্ৰাস কৰিব পাৰে।ধৰা হওক, এখন কলেজৰ নিজা যত্নত এটা ভাল লেবৰেটৰী বা লাইব্ৰেৰী গঢ়ি তুলিছিল। এতিয়া আন দুই-তিনিখন নামমাত্ৰ সুবিধা থকা কলেজৰ ছাত্ৰ-ছাত্ৰীয়ে তেনে লাইব্ৰেৰী বা লেবৰেটৰীৰ সুবিধা পাব। ফলত সেইবোৰ ব্যৱস্থাৰ সুফল কমি যাব, কাৰণ সমল বৃদ্ধি নহয়।\nকৰ্মৰত কৰ্মচাৰীৰো পৰিশ্ৰম অতিপাত বৃদ্ধি হ’ব। এতিয়াই একোখন কলেজৰ অধ্যাপকে সপ্তাহত বাৰটাৰ পৰা ষোল্লটা ক্লাছ ল’বলগা হয়। যদি আন কলেজতো পঢ়াব লাগে, পৰিশ্ৰমত তেওঁৰ আয়ুসেই টুটি আহিব। ৰাজহুৱা শিক্ষা ধ্বংসৰ মুখত পৰিব। এনেবোৰ কথা নাভাবি-নুগুণি আমাৰ কলেজ-বিশ্ববিদ্যালয়ৰ এচাম শিক্ষকে উৰ্দ্ধবাহু হৈ “নতুন শিক্ষানীতিক” স্বাগতম জনাইছে। চাতুকাৰী মানসিকতাৰ আৰু কি প্ৰমাণ লাগে? ছাত্ৰ-ছাত্ৰীকো ভুৰুকিওৱা হ’ল।\nতেওঁলোকে ভাবি লৈছে যে এইদৰে ৰজাঘৰৰ গুণ-গান কৰি, যি কৰিবলৈ কয় তাকেই কৰি তেওঁলোকে দৰমহা খোৱা চাকৰিটো ৰাখি থব। কিন্তু তেওঁলোকে ভাবি চাওক ৰাষ্ট্ৰীয় খণ্ডৰ কিমান প্ৰতিষ্ঠান বেচৰকাৰী হোৱাৰ ফলত তাৰ কিমান চাকৰিয়াল অথাই সাগৰত পৰিল। তাৰো এটা ‘যুক্তি’ চৰকাৰৰ হাতত আছে।\n“নতুন শিক্ষানীতি”ৰ অন্যতম মূল বক্তব্য এয়ে যে আগন্তুক দিনৰ তথ্য-প্ৰযুক্তিৰ চমকপ্ৰদ অগ্ৰগতি, কৃত্ৰিম (যান্ত্ৰিক) বুদ্ধিমত্তাৰ (artificial intelligence) চূড়ান্ত বিকাশৰ সকলো মিলি কলেজ-বিশ্ববিদ্যালয়ৰ শিক্ষাক একেবাৰে অকামিলা কৰি পেলাব। সেই ধৰণৰ শিক্ষাৰে শিক্ষিত অধ্যাপক সকলেও তাৰ উৱাদিহ নাপাব। সেয়ে বোলে আগৰ দৰে এম এ,এম এছ চি, পি এইছ ডি ডিগ্ৰীধাৰী শিক্ষিত চামৰ মানুহে নতুন যুগৰ নতুন অৰ্থনীতিৰ উপযোগী শিক্ষা দিবলৈ সমৰ্থ নহ’ব। এই নতুন যুগৰ উপযোগী শিক্ষাৰ বাবে গতানুগতিক শিক্ষাৰে উচ্চশিক্ষিত যুৱকতকৈ “Lateral Entry”, অথবা অন্যান্য উন্নত বৃত্তি, ব্যৱসায়ত নতুন অৰ্থনীতিৰ জ্ঞানেৰে পুষ্ট, দক্ষ লোকৰ নিযুক্তি দি নতুন শিক্ষা ব্যৱস্থাত উচ্চ শিক্ষাৰ যোগান ধৰা হ’ব। তেওঁলোকৰ স্নাতকোত্তৰ ডিগ্ৰী বা পি এইচ ডিৰ প্ৰয়োজন নাথাকিব।\nএইবোৰ কথা কৈছে Rohan D’Souza নামৰ বিস্তৃত অধ্যয়ন থকা এগৰাকী বিজ্ঞ ব্যক্তিয়ে। তেওঁ নতুন শিক্ষানীতি বিতংকৈ অধ্যয়ন আৰু বিশ্লেষণ কৰিছে। তেওঁৰ মতে নতুন শিক্ষানীতিত কলেজ-বিশ্ববিদ্যালয়ৰ বহু যুগৰ সাধনা— জ্ঞানাৰ্জনৰ অহৰহ প্ৰচেষ্টা এতিয়া অকামিলা হৈ পৰিব। এতিয়া অভিনৱ অৰ্থনীতি চলাবলৈ প্ৰয়োজন হ’ব বোলে দক্ষতা আৰু ব্যৱস্থাপনাৰ (Management) জ্ঞান তথা অভিজ্ঞতা। বেছি দূৰলৈ চিন্তা কৰাৰ অভ্যাস নথকা, তৎকালিক চিন্তাৰে (বৃহৎ ব্যৱসায়ৰ স্বাৰ্থত) অৰ্থনীতি সূচল, উৎপাদনশীল কৰি ৰখাকে সাৰোগত কৰা সাম্প্ৰতিক ভাৰতৰ প্ৰভাৱশালী নেতাবিলাকে সেয়ে পৰম্পৰাগত জ্ঞানেৰে পুষ্ট গৱেষক-অধ্যাপকতকৈ ব্যৱসায়িক অগ্ৰগতিত কৃতিত্ব দেখুওৱা বিশেষজ্ঞ বিলাককহে শিক্ষা ব্যৱস্থাৰ অগ্ৰনায়ক পাতিবলৈ বিচাৰে।\nতাৰ সন্ধানো ব্যৱসায়িক কৌশলেৰে ঠিকা দিয়া হ’ব পাৰে পাটনাৰ IAS, IPS ৰ বাবে ক’চিং কৰাত সফল হোৱা প্ৰশিক্ষণ কেন্দ্ৰ এটা !! উদাহৰণ স্বৰূপে ইয়াক সম্ভৱপৰ ‘Influencer’ (প্ৰভাৱ বিস্তাৰক) হিচাপে দাঙি ধৰা হৈছে। চৰকাৰে এইদৰে তাৎক্ষণিক কাৰ্যকাৰীতাকে শিক্ষাৰ মূল উদ্দেশ্য বুলি ভাবি থাকি হাতৰ কুঠাৰ নিজৰ নহ’লেও দেশৰ জনগণৰ ভৰিত মাৰিছে। কাৰণ আগন্তুক দিনৰ অৰ্থনীতি প্ৰথমে ৰমৰমাকৈ চলি ব্যৱসায়িক মুনাফা হ্ৰাসৰ ফলত হঠাতে বিকল হৈ যাব পাৰে। তেতিয়া হুলস্থুল লাগিব। সংকটৰ পৰা পৰিত্ৰাণৰ দৰকাৰ। তাৰ উপায় কাৰো জনা নাথাকিব।\nসেয়ে পুঁজিবাদী অৰ্থনীতি আৰু আজিৰ তথাকথিত ‘Knowledge economy’ (জ্ঞানভিত্তিক অৰ্থনীতি)ৰ ধ্বজাধাৰী আমেৰিকা আদি দেশতো পৰম্পৰাগত কলেজ-বিশ্ববিদ্যালয়ত আগৰ ধৰণৰ জ্ঞান সাধনা অব্যাহতভাৱে চলি আছে। তাত ব্যৱসায়ৰ লগত ঘনিষ্ঠতা স্বত্তেও ব্যৱসায়ত দক্ষ লোকক শিক্ষাদানত লগোৱা হোৱা নাই। বৰং পৰম্পৰাগত ধৰণে অধ্যয়ন, গৱেষণা পুৰাদমে চলি আছে। পৰস্পৰে প্ৰতিযোগিতা কৰিছে কেনেকৈ অধিক উন্নতমানৰ শিক্ষা দিব পাৰে। ব্যৱসায়ী, চৰকাৰ আদিয়েও তাত প্ৰচুৰ ধন যোগান ধৰে। গুণগত মান (Standard) নিৰূপণৰ বাবেও একেই কঠোৰ নিৰপেক্ষ সংস্থা আছে। বহু বিদ্বান ভাৰতীয়, উদ্ভাৱনশীল ভাৰতীয় বিজ্ঞানী তাত কৰ্মৰত। চুবুৰীয়া, প্ৰতিদ্বন্দ্বী চীনতো একে ব্যৱস্থা। কেৱল তাত কমিউনিষ্ট পাৰ্টিৰ কঢ়া নজৰ। আৰু তাৰ বিপৰীতে আমি কি কৰিছো?


এসাঁজ৷৷ বি জে ৰঞ্জন৷৷ - বৌদ্ধিক বিচাৰ\nচ’ৰাঘৰ / কথাশিল্প / এসাঁজ৷৷ বি জে ৰঞ্জন৷৷\nঅক্টোবৰ 13, 2018\tকথাশিল্প, গল্প মন্তব্য কৰক 129 দৰ্শন\n— “কি চাইছা? বৰ দুষ্ট হৈছা অ’ তুমি। চাওঁ ইপিনে আহানা। সৌ বাহিৰৰ পৰা দেখা পাই যে গম পাইছা? চুলিত ৰং লগাইছিলো, চোৱাচোন ভালকৈ লাগিছেনে।”\nপ্লাৱন যেন সপোন ৰাজ্যলৈ উৰি গ’ল। নিশা বাইদেউ। তাৰ অতি মৰমৰ বাইদেউ। স্নান কৰি ওলাই অহা নিশাৰ মুখখন তেজাল হৈ পৰিছে। চুলিৰ ৰং চাবলৈ ওচৰ চাপি যাওঁতে বাইদেৱে ঘুৰি দিলে। নিৰাভৰণ ধকধকীয়া বগা নিমজ পিঠিত দুই এডাল চুলি অবাধ্য হৈ যেনি-তেনি লাগি ধৰিছে। অজান সুগন্ধি এটাই প্লাৱনৰ মনত বৰদৈচিলাৰ সৃষ্টি কৰিলে।\nঅফিচ দূৰ হ’লেও দুমহলীয়া ঘৰটোৰ ওপৰৰ পাৰ্ট এটা ভাড়াত পাই প্লাৱনৰ চিন্তা এটা দূৰ হৈছিল। কম দিগদাৰী নে গুৱাহাটীত ভাড়াঘৰ এটা বিচৰি পোৱাটো? ধুনীয়া ঘৰটো পাই সি ফূৰ্তিতে ক’ব নোৱাৰা হ’ল। কাষৰ পাৰ্টটোত আন ভাড়া কৰি থকা মানুহ থাকে। মাজতে এটা কমন কৰিডৰ। কৰিডৰেৰে ওলাই আহিলে কমন বেলকনি আৰু দুয়োফালে দুটা টয়লেট। সন্মুখতো কমন বাৰাণ্ডা।\nবেলকনিত থিয় হৈ সি চিন্তা কৰিছিল, লাগি থকা পাৰ্টটোত বা কোন থাকে? দুদিন পাছত সি ধুনীয়া মানুহ এগৰাকীক ঘৰটোৰ পৰা ওলাই যোৱা দেখিছিল। বয়সত তাতকৈ ডাঙৰ হ’ব। আক-তাক সুধি গম পালে মানুহগৰাকী অকলে থাকে, ডাইভোৰ্চ হৈছে বোলে। এদিন আগফালৰ বাৰাণ্ডাত লগ পাই চিনাকি হওঁতে জোৰকৈ তাক চাহ খুৱাবলৈ মাতি লৈ গ’ল। তেওঁৰ নাম নিশা। পাছলৈ তাৰ নিশা বাইদেউ।\nমোমায়েক এজনৰ বাহিৰে প্লাৱনৰ কোনো নাই। ইঞ্জিনিয়াৰিং পাছ কৰি সি কোম্পানী এটাত সোমাইছে। মাহেকত এবাৰমান মোমায়েকৰ ঘৰলৈ যায়। বাইদেউৰো কোনো নাই। এটা সময়ত আছিল। এতিয়া নাই। বেংকত চাকৰি কৰে নিশাই।\nদুটা ভিন্ন প্ৰাণী। দুয়ো অকলশৰীয়া। দুয়োৰে নিৰ্জঞ্জাল অকলশৰীয়া দিনবোৰ টুক-টুক কৈ পাৰ হৈ গৈ থাকে। অফিচৰ পৰা আহি সি বাইদেউক লগ পায় আগফালৰ বাৰাণ্ডাত, অকলে। লাইট বন্ধ কৰি এন্ধাৰত বাইদেৱে দূৰৰ ক’ৰবালৈ চাই থাকে। হয়তো পাহাৰখনলৈ। হয়তো আকাশলৈ। ক’লৈ চাই গম নাপায়। বাইদেউৰ চকুহাল ধুনীয়া, কিন্তু অতিপাত কৰুণ। ৰাতিৰ গোটা গোটা এন্ধাৰবোৰ থূপ খাই কাজল হৈ যেন লাগি ধৰেহি বাইদেউৰ দুচকুত। নিশাৰ ক’লা দুচকুৰ গভীৰতাই প্লাৱনৰ মন উচুপাই তোলে। সি কাষ চাপি যায়। বাইদেৱে তাৰ হাত এখনত ধৰে। কৰুণ হাঁহিৰে তালৈ চায়। চকুৰে সুধে— আহিলা প্পাবন।\nতাৰ সুধিবৰ মন যায়— আপুনি বিয়া নকৰায় কিয় বাইদেউ? সুধিব নোৱাৰে সি। বাইদেৱকৰ বিয়াৰ কথা ভাবিলে মনটো তাৰ হাঁহাঁকাৰ লাগি যায়।\nৰাতি চিগাৰেট টানি প্লাৱনে বহু পৰ অকলে আগফালৰ বাৰাণ্ডাত ৰৈ থাকে। ক’লা এন্ধাৰ। বাইদেউৰ চুলিবোৰো ঘন ক’লা। এনেবোৰ নিৰিবিলি সময়তে বাইদেউৰ লগত কথা পাতিবৰ মন যায় তাৰ। নিশাৰ ধুনীয়া চুলিকোচা লাহে লাহে কৈ মেলি চুলিবোৰৰ মাজত বুৰ যাবলৈ মন যায় তাৰ।\nকিছুদিনৰ পৰা পাৰ চৰাই এজনী আহি প্লাৱনহঁতৰ আগফালৰ বাৰাণ্ডাত আশ্ৰয় লৈ আছে। চৰাইজনী অকলশৰীয়া। পাৰজনী ভয় খাই উৰি যায় বুলি সি সাৱধান হয়। বেচেৰী। তাইৰ সংগ নাই। পৃথিৱীত কিমান অকলশৰীয়া প্ৰাণী থাকে। বাইদেৱো অকলশৰীয়া। সিও৷ পাৰচৰাইৰ শুধ-বগা পাখিৰ কোমলতা এটা সি বুকুত অনুভৱ কৰে। তাৰ ভাৱ হয়, পাৰচৰাইৰ বুকু চুলে যে ধক-ধক এটা শব্দ কৰে বাইদেউৰ বুকুখনিতো তেনে শব্দ হয় কিজানি! শব্দটো সি অনুভৱ কৰিব বিচাৰে তাৰ বুকুৰে। অবাধ্য আবেগেৰে পাৰচৰাইৰ কোমল পাখিৰ উত্তাপেৰে সি নিশাক সাৱটি ধৰিব বিচাৰে। এদিন? দুদিন? নহয়-নহয়, তাৰ গোটেই জীৱন।\nপুৱা চৰাইজনী উৰি যায়। চকী এখনত উঠি তাই আশ্ৰয় লোৱা কণমানী চাজাখনত সি চাউল বা দালিকেইটামান থৈ অফিচলৈ ওলাই যায়। আগদিনা দিয়া চাউলবোৰ দেখা সি নাপায়। চৰাইজনীয়ে খালে কিজানি। মনটো ভাল লাগে তাৰ।\n— “অ’ ৰ’বাচোন, অকণমান সানি দিয়াচোন পিঠিখনত।”\nনিশাই প্লাৱনৰ হাতত মইচাৰাইজাৰ এটা তুলি দিয়ে। মইচাৰাইজাৰ লগাই থাকোতে নিশাৰ কোমল আৰ্দ্ৰ পিঠিখনত প্লাৱনৰ আঙুলিকেইটা সোমাই যাব খোজে। বাইদেৱে চুলি মচি মচি সোধে—“আজি কি কৰিবা? ক’লৈ যাবা? আচ্ছা, আজি আমি এটা প্নেন বনাম হা।”\nএকেবাৰে ওচৰলৈ আহি নিশাই তাৰ কান্ধত তেওঁৰ হাত দুখন তুলি কয়—“আজি দুয়ো একেলগে ডিনাৰ কৰিম। তাৰ পিছত বহুত কথা পাতিম ৰাতিলৈ। মই ৰান্ধিম, তুমি সহায় কৰি দিবা। হ’ব? হ’ব নে?”\nবাইদেউৰ গান-গান যেন লগা শব্দকেইটা তেওঁৰ গভীৰ নিশাহেৰে লেতু-সেতু হৈ লাগি ধৰি প্লাবনৰ সকলো ইন্দ্ৰিয় স্পৰ্শ কৰি যায়। অদ্ভুত মিঠা সুগন্ধি এক অনুভৱে তাক জোকাৰি যায়।\nদিনটো প্লাবনৰ মন চঞ্চল হৈ থাকে। ইয়াৰ পিছত কি? ইয়াৰ পিছত কি? মধুৰ অনুভূতি এটাই তাক আচ্ছন্ন কৰি থয়।\nএন্ধাৰৰ লগত জেদ লগাইহে যেন আজি প্লাবন ঘৰলৈ উভতিছে। নিশাই তাক ডিনাৰ খুৱাব। কথা পাতিব। তাৰো ক’বলৈ বহুবোৰ কথা জমা হৈ আছে। আজিয়ে কৈ পেলাব সি।\nবাইদেউৰ দৰ্জাত নক কৰিলে সি। নিশা ওলাই আহিল। আহ্ ইমান সৌন্দৰ্য সম্ভৱনে মানুহৰ! পাতল হালধীয়া ৰঙৰ শাৰীখনেৰে বাইদেউক আজি দেৱী যেন লাগিছে। এক পৱিত্ৰ অনুভৱে তাক আছন্ন কৰি পেলালে।\nতাৰ বাহুত ধৰি একাষে টানি লৈ নিশাই ক’লে—“প্লাবন, মই দুপদমান বস্তু সাউতকৈ দোকানৰ পৰা লৈ আনোগৈ দেই। তুমি ফ্ৰেচ হৈ লোৱা। পাৰ মাংসৰে এসাঁজ দুয়োজনে ভালকৈ খাম হা।”\nপ্লাবনে লৰালৰিকৈ ক’লে—“ঠিক আছে তেন্তে, ময়ে বজাৰৰ পৰা আহোঁগৈ। বজাৰতে পাৰ বাচি-কাটি লৈ আনিম।”\nবাইদেউৱে ফুচফুচাই তাৰ কাণৰ কাষত ক’লে—“নাঃ, বজাৰৰ বেপাৰীৰ কেটেঙা পাৰ খাই একো লাভ নাই। মঙহহাল ঘৰুৱা পাৰৰ মাংসহে ভাল লাগে। অকৰ, একো নাজানে এইটোৱে। শুনা, আমাৰ আগফালৰ বাৰাণ্ডাত সদায় পাৰ চৰাই এজনী আহি আহি বাহ লৈছে দেখিছা? এটা কাম কৰিম হাঁ, গ্ৰীলখনত কাপোৰ এখন মেলি থ’ম, এপিনৰ পৰা মই খেদিম আৰু আন পিনৰ পৰা তুমি ধৰিবা। হ’ব? বাচিব-কাটিব মই জানোৱেই।”\nলাহেকৈ তাৰ গাল এখনত টিপি ধৰি হাঁহি মাৰি নিশাই ক’লে—“তাৰ পাছত হৈ যাব আমাৰ স্পেচিয়েল ডিনাৰ। ভাত আৰু পাৰৰ মাংসৰ জোল-গৰম মচলা দিয়া।”\nনিশা বজাৰলৈ ওলাই গ’ল। বাৰাণ্ডাত প্লাৱন অকলে। এন্ধাৰ ডাঠ হৈছে। পাৰজনী আহিছে কিজানি। মূৰৰ ওপৰৰ শ্লেবখনলৈ চাবলে’ তাৰ ভয় লাগিল। মাংস বাচি থাকোতে পাৰ চৰাইজনীৰ তেজ লাগি ৰঙা হোৱা নিশাৰ আঙুলিকেইটাৰ ছবিখন তাৰ মনলৈ ভাহি আহিল।\nসি আৰু ৰ’ব নোৱাৰিলে। মনত জুকিয়াই গ’ল সি—“বাইদেউ, আপুনি যোৱাৰ পিছতে মনাৰ ফোন আহিল। অ’ মনা মানে আপোনাক কোৱা হোৱাই নাই, অলপতে মোৰ বিয়া প্ৰায় ঠিকেই হৈ গ’ল তেওঁৰ লগত। মনাহঁত আমাৰ মামাহঁতৰ লগত ৰেষ্টুৰেন্ট এখনত খাবলৈ আহিছে হঠাত। মানে আজি বোলে মনাৰ জন্মদিন। লগতে বিয়াৰ আলোচনাও চলিব হেনো। এনেকৈ যোৱা বাবে বেয়া নাপাব বাইদেউ। মই ৰেষ্টুৰেন্টতে খাই-বৈ আহিম। বেছি দেৰী হ’লে ৰাতি নাহিবও পাৰো।”\nটাইপ কৰি কথাখিনি এতিয়াই ৱাটচ-এপেৰে পঠিয়াই দিব সি।\nটেগগল্প পাৰ চৰাই\nপূৰ্বৱৰ্তী লেখা গুৱাহাটী : অতীত আৰু বৰ্তমান৷৷ টুনুজ্যোতি গগৈ৷৷\nপৰৱৰ্তী লেখা বৈধব্য৷৷ দীপামণি হাজৰিকা বৰুৱা৷৷


পঁচাৰ গুণ্ডাৰাজ! কি কি গোচৰ ৰুজু হৈ আছে অভিযুক্তৰ বিৰুদ্ধে? -\nHomeআঞ্চলিকপঁচাৰ গুণ্ডাৰাজ! কি কি গোচৰ ৰুজু হৈ আছে অভিযুক্তৰ বিৰুদ্ধে?\nপঁচাৰ গুণ্ডাৰাজ! কি কি গোচৰ ৰুজু হৈ আছে অভিযুক্তৰ বিৰুদ্ধে?\nযোৰহাটঃ ৰাজ্যজুৰি অপৰাধজনিত ঘটনাৰ বিৰুদ্ধে আৰক্ষী-প্ৰশাসন সষ্টম হৈ থকাৰ সময়তে যোৰহাটৰ হৰিজন ক’লনীত সংঘটিত হৈছে প্ৰচণ্ড মাৰপিটৰ ঘটনা। পঁচা নামৰ এজন ব্যক্তিৰ নেতৃত্বত এটা গুণ্ডা বাহিনীৰ আক্ৰমণত আহত হৈছে ১০ জনতকৈয়ো অধিক লোক। উক্ত ঘটনাক লৈ পৰিস্থিতি উত্তপ্ত হৈ পৰে। আমাৰ সাংবাদিকে জনোৱা অনুসৰি, গণেশ পূজাৰ প্ৰতিমা বিসৰ্জনক কেন্দ্ৰ কৰি সূত্ৰপাত হৈছিল কাজিয়াৰ। আৰু এই কাজিয়াই পাছত ৰূপ লয় প্ৰচণ্ড মাৰপিটৰ।\nপাছত ঘটনাস্থলীত আৰক্ষীৰ এটা বৃহৎ দল উপস্থিত হৈ নিয়ন্ত্রণ কৰে পৰিৱেশ। এসময়ত পঁচা নামৰ ব্যক্তিজন আছিল যোৰহাট আৰক্ষীৰ ম’ষ্ট ওৱাণ্টড লিষ্টৰ অপৰাধী। পঁচাৰ বিৰুদ্ধে আছে বহুকেইটা গোচৰ। জুৱাৰ আড্ডা, ড্ৰাগছ আদিৰ সৈতে পঁচা জড়িত হৈ থকাৰ অভিযোগ বহুদিনৰে পৰা উত্থাপন হৈ আহিছিল। বিগত কেইবছৰ মানৰ আগতে যোৰহাট আৰক্ষীয়ে গ্ৰেপ্তাৰো কৰিছিল পঁচাক।\nতাৰ পাছতো কিন্তু পঁচাই জুৱাৰ আড্ডা, ড্ৰাগছৰ ব্যৱসায় চলায় অহাৰ অভিযোগ উত্থাপন হৈ আহিছে। ইতিমধ্যে অঞ্চলবাসীয়ে যোৰহাট আৰক্ষী থানাত দাখিল কৰিছে এজাহাৰ। পৰিস্থিতিৰ যাতে অধিক অৱনতি নহয়, তাৰ বাবে অৰ্ধ-সামৰিক বাহিনী নিয়োগ কৰা হৈছে অঞ্চলটোত। ইতিমধ্যে যোৰহাট আৰক্ষীয়ে আটক কৰিছে পঁচা নামৰ দুৰ্ধৰ্ষ অপৰাধীজনক।\nPrevious articleচৰকাৰৰ বিৰুদ্ধে হুংকাৰ টাই-আহোম যুৱ পৰিষদৰ, টিংখাঙত নতুন সমিতি গঠন\nNext articleনগাঁৱৰ ৰে’লৱে ষ্টেচনত শোকাৱহ দুৰ্ঘটনা! কাৰ এই মৃতদেহ?


দ্বাদশ শ্ৰেণী - সাহিত্য সৌৰভ | Questions and Answers | দিগদিগন্ত\nশিক্ষা এতিয়া আৰু সহজ\nদশম শ্ৰেণী – অসমীয়া\nদশম শ্ৰেণী – বি‍জ্ঞান\nএকাদশ শ্ৰেণী – সাহিত্য সৌৰভ\nদ্বাদশ শ্ৰেণী – সাহিত্য সৌৰভ\nনতুন পাঠ/পাঠ্যক্ৰমৰ বাবে অনুৰোধ\nHome Course /\nHome / Courses / দ্বাদশ শ্ৰেণী / অসমীয়া / দ্বাদশ শ্ৰেণী – সাহিত্য সৌৰভ\nমোৰ মাতৃমুখ দর্শন\nভাৰতীয় আদর্শত বৈৰাগ্য\nঅসমীয়া চলচ্চিত্ৰৰ গতিধাৰা\nছ’চিয়েল মেডিয়া আৰু ছাত্ৰ-সমাজ\nবি‍জ্ঞান আৰু মানৱ সমাজ\nঅসমৰ প্ৰাকৃতিক সম্পদ\nঅসমৰ কুটীৰ শিল্প\nমোৰ প্ৰিয় গ্ৰন্থ ১\nমোৰ প্ৰিয় গ্ৰন্থ ২\nবিভিন্ন প্রাকৃতিক দুর্যোগসমূহৰ ভিতৰত বানপানী অন্যতম। নদীপ্ৰধান ৰাজ্য হিচাপে অসমত প্ৰতিবছৰেই বানপানীৰ সৃষ্টি হয়৷ অসমৰ বিভিন্ন এলেকাৰ আর্থসামাজিক উন্নয়ণ বানপানীয়ে উন্নতিৰ প্রধান অন্তৰায় ৰূপে পৰিগণিত হৈ আহিছে।\nবাৰিষা কালত হোৱা সঘন বৃষ্টিপাতৰ ফলত অসমৰ নদ-নদীসমূহ পানীৰে উপচি পৰে৷ নদীসমূহৰ যিমান পৰিমানৰ পানী বহন কৰাৰ ক্ষমতা আছে তাতকৈ পানী অধিক হ’লে ইয়াৰ দাঁতিকাষৰীয়া এলেকাবোৰতো উপচি পৰে৷ তাকেই সাধাৰণতে বানপানী বুলি কোৱা হয়৷\nআগতেই উল্লেখ কৰা হৈছে যে, অসম এখন নদীপ্রধান দেশ। অসমৰ মাজেৰে বৈ যোৱা প্রধান নদী ব্ৰহ্মপুত্ৰক ৰাজ্যখনৰ জীৱনৰেখা বুলি কোৱা হয়। ব্ৰহ্মপুত্ৰক পানীৰ যোগান ধৰি আহিছে ইয়াৰ উত্তৰবাহিনী আৰু দক্ষিণবাহিনী নৈসমূহে। বাৰিষাকালত মৌচুমী বতাহৰ প্ৰভাৱত অসমত যি ব্যাপক বৃষ্টিপাত হয় তাৰ ফলত এই নদীসমূহ ভৰি পৰে আৰু উপনৈসমূহেৰে ব্ৰহ্মপুত্ৰলৈ বৈ যায়। ব্ৰহ্মপুত্ৰৰে এই বিশাল পৰিমাণৰ পানী বৈ গৈ বংগোপসাগৰত পৰেগৈ। কিন্তু পানীৰ পৰিমাণ অধিক হৈ পৰাৰ লগতে আন কেতবোৰ কাৰণত কেতিয়াবা ব্ৰহ্মপুত্ৰই এই পানীসমূহ বহন কৰিব নোৱাৰা হয়। বিশেষজ্ঞসকলে কোৱা অনুসৰি ভূমিকম্পৰ ফলত ব্ৰহ্মপুত্ৰৰ তলিভাগ ওখ হৈ যোৱাত নদীখনৰ গভীৰতা কমি যায়। যাৰ ফলতে বাৰিষা ইয়াৰ পানী পাৰ বাগৰি দাঁতিকাষৰীয়া অঞ্চলবোৰ প্লাবিত কৰে। সৰু-সুৰা নদীবোৰে সৃষ্টি কৰা বানে অঞ্চলবিশেষে ক্ষতি কৰে যদিও ব্ৰহ্মপুত্ৰৰ বানে বিশাল অঞ্চলত বিভিষিকাৰ সৃষ্টি কৰে৷\nবানপানীৰ পৰা হোৱা ক্ষয়–ক্ষতিঃ\nঅসমৰ প্রধানতঃ লক্ষীমপুৰ, ধেমাজিকে ধৰি ব্ৰহ্মপুত্ৰৰ উত্তৰ পাৰৰ কেইখনমান জিলা প্রতিবছৰেই বেয়াকৈ ক্ষতিগ্রস্থ হয়।ঘৰ-দুৱাৰ, পোহনীয়া জীৱ-জন্তু, খেতি-বাতি প্রবল বানত উটি যায়। আনকি ভঁৰালৰ সাঁচতীয়া খাদ্যশস্যও বানত নষ্ট হৈ যায়। ৰাইজে ঘৰ-দুৱাৰ এৰি বান সাহায্য শিবিৰত আশ্রয় গ্রহণ কৰিবলগা হয়। ইফালে, বানপানী ওলাই যোৱাৰ পিছতো বিভিন্ন সমস্যা আৰম্ভ হয়। পানী দুষিত হৈ পৰাৰ ফলত খোৱাপানীৰ সমস্যাৰ সৃষ্টি হয়। ৰোগৰ বীজাণুৱে মানুহৰ লগতে জীয়াই থকা পোহনীয়া জীৱ-জন্তুবোৰৰ শৰীৰত বিভিন্ন ৰোগৰ সৃষ্টি কৰে। পশুখাদ্যৰ সংকট আৰম্ভ হয়। এনেদৰে বানপানীয়ে ৰাইজৰ মাজত হাহাকাৰৰ সৃষ্টি কৰে।\nবানপানীৰ পৰা হোৱা লাভঃ\nযদিও বানপানীৰ ফলত হোৱা ক্ষতিৰ পৰিমাণেই অধিক৷ তথাপিও ইয়াৰ পৰা কেতবোৰ লাভো নোহোৱা নহয়। বানপানীয়ে কঢ়িয়াই অনা পলস ইয়াৰ উপত্যকা অঞ্চলত জমা হয়। ফলত মাটিবোৰ প্ৰচুৰ সাৰুৱা হৈ পৰে। সেয়ে ব্রহ্মপূত্ৰৰ উপত্যকা অঞ্চলত খেতি-বাতি অতি ভাল হয়। তদুপৰি, মাছ-পুঠিও উভৈনদী হয়। অসমক বিশ্বদৰবাৰত প্রতিষ্ঠা কৰোৱা কাজিৰঙা ৰাষ্ট্ৰীয় উদ্যানখন বৰ্তি থকাৰ মূলতে বানপানী বুলিও কোৱা হয়। কিয়নো বানপানীৰ ফলত পৰা পলসে ইয়াত ঘাঁহ-বন গজাত সহায় কৰে। যাৰ ফলত তৃণভোজী প্রাণীবোৰৰ লগতে সমগ্ৰ খাদ্য-শৃংখলটো ৰক্ষা পৰিছে৷\nবানপানীয়ে মানৱ সমাজলৈ দুর্যোগ কঢ়িয়াই অনাৰ বাবে ইয়াৰ প্ৰতিকাৰৰ কথা চিন্তা কৰিব লগা হয়। চৰকাৰে বিভিন্ন স্থানত মথাউৰি নির্মাণ কৰি বানপানী ৰোধ কৰিবলৈ চেষ্টা কৰিছে। কিন্তু ইয়াৰ ফলত আন কেতবোৰ সমস্যাৰো উদ্ভৱ হৈছে। অপৰিকল্পিত মথাউৰি নিৰ্মাণৰ ফলত মথাউৰিৰ ভিতৰত আবদ্ধ হৈ পৰা পানীভাগ ওলাই যাব নোৱাৰা হয়। ফলত শস্যৰ অনিষ্ট হয়। গতিকে ইয়াৰ এটা সঠিক উপায় উলিওৱাৰ দৰকাৰ।\nবানপানী এক প্রাকৃতিক পৰিঘটনা।ইয়াক নোহোৱা কৰিব পৰা নাযায়। কেবল মাত্র ইয়াৰ পৰা হোৱা ক্ষয়ক্ষতি হ্রাস কৰিবলৈ পৰিকল্পিতভাৱে আগবঢ়া ভাল। চৰকাৰে এইক্ষেত্ৰত উচিত পদক্ষেপ গ্রহণ কৰিব লাগিব।\nPrev ছাত্ৰৰ কর্তব্য\nNext বি‍জ্ঞান আৰু মানৱ সমাজ\nমন্তব্য প্ৰকাশ কৰিবলৈ লগ ইন কৰাটো বাঞ্চনীয় ।\nOne thought on “দ্বাদশ শ্ৰেণী – সাহিত্য সৌৰভ”\nSubrot Saikia কৈছেঃ\nআগষ্ট 7, 2019ৰ 11:30 পূর্বাহ্ণত\nPoem3ta he jjjj\nImdadul Hoque কৈছেঃ\nআগষ্ট 8, 2019ৰ 7:59 অপৰাহ্নত\nAll questions and answers give me sir\nPranjal Hazarika কৈছেঃ\nআগষ্ট 10, 2019ৰ 1:36 অপৰাহ্নত\nঅতি সোনকালেই উপলব্ধ হ’ব৷ নিয়মীয়াকৈ পেজটো ভিজিট কৰি থাকিব৷\nআগষ্ট 10, 2019ৰ 1:35 অপৰাহ্নত\nবাকী প্ৰশ্নোত্তৰসমূহ পর্যায়ক্ৰমে আপল’ড কৰি থকা হৈছে৷\nপাৰ্থ প্ৰতীম খনিকৰ কৈছেঃ\nআগষ্ট 8, 2019ৰ 9:32 অপৰাহ্নত\nসকলো পাঠৰে প্ৰশ্নৰ উত্তৰ সমূহ প্ৰেৰণ কৰি দিব মহোদয়\nআগষ্ট 8, 2019ৰ 10:24 অপৰাহ্নত\nপার্থ প্ৰতীম খনিকৰ,\nআপোনাৰ মন্তব্যৰ বাবে ধন্যবাদ৷\nপ্ৰশ্নোত্তৰসমূহ পর্যায়ক্ৰমে আপল’ড কৰি থকা হৈছে৷\nঅতি সোনকালেই বাকীসমূহ পাঠৰ প্ৰশ্নোত্তৰো পাব৷\nMrinmoy kumar কৈছেঃ\nচেপ্তেম্বৰ 22, 2019ৰ 10:35 পূর্বাহ্ণত\nLesson kaita kio lock hoi ase\nচেপ্তেম্বৰ 23, 2019ৰ 8:52 অপৰাহ্নত\nতুমি প্ৰথমে ৰেজিষ্টাৰ কৰা৷ তাৰ পিছত যিটো পাঠ লাগে তাত সোমাবলৈ Enrol বুলি অপচন এটা আহিব৷ তাত ক্লিক কৰি সোমাই গ’লেই হ’ল৷ সকলো প্ৰশ্নৰ উত্তৰ দিয়া আছে৷\nচেপ্তেম্বৰ 16, 2019ৰ 6:31 পূর্বাহ্ণত\nSokolubur lessons available korok\nচেপ্তেম্বৰ 21, 2019ৰ 6:04 পূর্বাহ্ণত\nনিশ্চয়৷ আমি চেষ্টা কৰি আছো৷ অচিৰেই উপলব্ধ হ’ব৷\nKuljeet Das কৈছেঃ\nচেপ্তেম্বৰ 24, 2019ৰ 9:52 পূর্বাহ্ণত\nAzizul Mullah কৈছেঃ\nচেপ্তেম্বৰ 27, 2019ৰ 12:39 পূর্বাহ্ণত\nSir please beleg subject [English,Education,Political science] r qustion answer bor diok.\nPlease please please Sir.🙏🙏🙏\nচেপ্তেম্বৰ 27, 2019ৰ 12:52 অপৰাহ্নত\nআপোনাৰ অনুৰোধ বিবেচনাৰ বাবে আমাৰ গোটলৈ প্ৰেৰণ কৰা হৈছে৷ অনুৰোধৰ বাবে ধন্যবাদ৷\nKalpajyoti saikia কৈছেঃ\nডিচেম্বৰ 2, 2019ৰ 6:50 অপৰাহ্নত\nসকলো পাঠৰেই প্ৰশ্নৰ উত্তৰসমূহ দিব\nDeepjyoti kalita কৈছেঃ\nডিচেম্বৰ 4, 2019ৰ 7:03 অপৰাহ্নত\nExamt nissito vabey ahibo lga kisumn prsno uutar dibosun sr\nডিচেম্বৰ 12, 2019ৰ 8:53 পূর্বাহ্ণত\nডিচেম্বৰ 22, 2019ৰ 7:45 অপৰাহ্নত\nsir amr essay ki ki ahibo pare nu ane kobo sn\nGanesh ngatey কৈছেঃ\nডিচেম্বৰ 28, 2019ৰ 10:33 পূর্বাহ্ণত\nডিচেম্বৰ 28, 2019ৰ 10:35 পূর্বাহ্ণত\nDistrict lakhimpur assam\nP:o kali goan\nডিচেম্বৰ 31, 2019ৰ 2:01 পূর্বাহ্ণত\nসকলো পাঠ্যক্ৰমৰ প্ৰশ্ন উওৰ বিলাক প্রেৰণ কৰি দিয়ক অধিক লাভবান হব পাৰিম\nবিপুল গগৈ কৈছেঃ\nফেব্ৰুৱাৰী 20, 2020ৰ 11:40 অপৰাহ্নত\nধন্যবাদ আপুনি বহুত ভাল কাম এটা কৰিছে। অসমীয়া ভাষাৰ বাবে প্ৰতিষ্ঠিত ৱেবছাইট নায়েই।\nযদি পাৰে দশম আৰু দ্বাদশ শ্ৰেণীৰ চুড়ান্ত পৰীক্ষাৰ বাবে প্ৰয়োজনীয় প্ৰশ্ন কাকত ৫ খন আপলোড কৰি দিব। সকলোৰে বাবে ভাল হব। আৰু এপ্লিকেচন এটা প্ৰস্তুত কৰিব বৰঙণি আমিও দিম\nদশম শ্ৰেণী – অসমীয়া সাহিত্য চয়নিকা\n© All Rights Reserved. www.diggdiganta.com